Shishir Ramavat: જાવેદ અલી: તૂ મેરી અધૂરી પ્યાસ પ્યાસ\nSandesh - Sanskaar Purti - March 19, 2017\nબોલિવૂડમાં આજે ગાયકોની કમી નથી, પણ જાવેદ અલી એક એવો ગુણી કલાકાર છે જે લાંબી રેસનો ઘોડો છે અને એ ખૂબ લાંબી ઈનિંગ્સ ખેલવાનો છે.\nજાવેદ અલી આજની પેઢીનો સુપર ટેલેન્ટેડ પ્લેબેક સિંગર છે તે સર્વસામાન્ય અને સર્વસ્વીકૃત હકીકત છે. ભલે હિન્દી ફ્લ્મિ ઇન્ડસ્ટ્રીમાં જે રીતે વર્ષો સુધી ‘સોનુ નિગમ યુગ’ ચાલ્યો હતો અને જે રીતે આજે ‘અરિજિત સિંહ યુગ’ ચાલી રહૃાો છે તે રીતે કયારેય ‘જાવેદ અલી યુગ’ આવ્યો નથી, પણ જાવેદની પ્રતિભા, એની રેન્જ અને એનાં ગીતોના લોકો દીવાના છે. એક તરફ્ એ ‘કહને કો જશ્ન-એ-બહારા હૈ’ (જોધા અકબર) અને ‘તૂ મેરી અધૂરી પ્યાસ પ્યાસ’ (ગજિની) જેવાં રોમેન્ટિક ગીતો આપે છે, બીજી બાજુ ‘અર્ઝીયાં’ (દિલ્હી-સિકસ) અને ‘કુન ફાયા કુન’ (રોકસ્ટાર) જેવા હૃદય સોંસરવા ઉતરી જાય એવાં સૂફી સોંગ્સ ગાય છે, તો વળી ત્રીજી તરફ્ એ ‘નગાડા નગાડા’ (જબ વી મેટ) અને ‘ટિન્કુ જીયા’ (યમલા પગલા દીવાના) જેવા જોશીલા અને ઢીન્ચાક ગીતો પણ પેશ કરી શકે છે.\n૩૪ વર્ષનો આ ગાયક મીડિયાને મુલાકાતો આપતી વખતે પોતાના ગુરુઓ અને સંગીતકારો વિશે વિસ્તારપૂર્વક વાતો કરવાનું ચૂકતો નથી. આ રસપ્રદ વાતોને અલગ તારવીને એના જ શબ્દોમાં સાંભળીએ.\nઉસ્તાદ હમીદ હુસેનઃ મારા પિતા, મારા ગુરુ\nદિલ્હીના પંચકોણીયા રોડ પર આવેલી એક કોલોનીમાં મારો જન્મ. આ એરિયા કવ્વાલોના ઈલાકા તરીકે ઓળખાય છે. હું સંગીતમય માહોલમાં ઉછર્યો છું. મારા ડેડી ઉસ્તાદ હમીદ હુસેન મારા પહેલા ગુરુ છે. તેઓ મને સવારે વહેલો ઊઠાડીને રિયાઝ કરવા બેસાડી દેતા. સ્કૂલે જવાનું શરૂ કર્યું તેની પહેલાંથી મેં સંગીતનો રિયાઝ શરૂ કરી દીધો હતો. ઘરમાં બીજા કલાકારો આવે ને સંગીતની સેશન ચાલતી હોય ત્યારે હું ખૂણામાં ઊભો ઊભો જોયા-સાંભળ્યા કરતો. ડેડી મને એમની સાથે સ્ટેજ શોઝમાં લઈ જતા. મને કીર્તન અને પ્રાઈવેટ કમ્પોઝિશન્સ શીખવતા, જે હું લોકો સામે ગાતો. હું અલગ-અલગ શૈલીનું સંગીત શીખી શકું તે માટે ડેડીએ મને કેટલાય સંગીતકારો પાસે મોકલ્યો હતો. એ સૌ મારા પ્રારંભિક ગુરુઓ છે.\nગુલામ અલીઃ એમની અટક, મારી ઓળખ\nવિખ્યાત પાકિસ્તાની ગઝલ ગાયક ગુલામ અલી ખાં સાહેબ એકવાર દિલ્હી આવેલા ત્યારે ડેડી મને તેમની પાસે લઈ ગયા હતા. ગુલામ અલી ખાં સાહેબે મને સાંભળ્યો, એટલું જ નહીં, મને તાલીમ પણ આપી. નાનો હતો ત્યારે હું તેમની માફ્ક ગઝલ ગાયક બનીને સ્ટેજ શોઝ કરવા માગતો હતો. તે વખતે ફ્લ્મિોમાં ગાવાની તો કલ્પના પણ નહોતી કરી. મેં ગુલામ અલી ખાં સાહેબનો ઋણ સ્વીકાર કરવા તેમની અટક અપનાવી છે. તેથી જ હું ‘જાવેદ હુસેન’ નહીં, પણ ‘જાવેદ અલી’ તરીકે ઓળખાઉં છું.\nકલ્યાણજીભાઈઃ મુંબઈ આવી જા, દોસ્ત\nનાનો હતો ત્યારે દિલ્હીમાં કલ્યાણજી-આણંદજીવાળા ક્લ્યાણજીભાઈ સાથે મારી મુલાકાત થઈ હતી. એમણે મારી ગાયકી વખાણી. એ વખતે હું ટીનેજર માંડ થયો હતો ને મારો અવાજ પણ હજુ ક્રેક થયો નહોતો એટલે છોકરી જેવા અવાજમાં ગાતો હતો. એક વાર કોઈક કારણસર મુંબઈ જવાનું થયું ત્યારે ફરી કલ્યાણજીભાઈને મળ્યો. એમણે મને દિલ્હીથી મુંબઈ શિફ્ટ થઈ જવાની સલાહ આપી. આવો વિચાર પણ અગાઉ કયારેય આવ્યો નહોતો. પિતાજીએ મને મુંબઈ જવાનું પ્રોત્સાહન આપ્યું. મુંબઈમાં મારા કઝિન્સ રહેતા હતા. હું થોડા વર્ષો મુંબઈ-દિલ્હી વચ્ચે આવ-જા કરતો રહૃાો. મારો કંઠ ફૂટયો અને હું પરિસ્થિતિને અલગ દષ્ટિકોણથી જોવા લાગ્યો. મેં જોયું કે પ્લેબેક સિંગિંગ એક એવું માધ્યમ છે, જેમાં તમે ભજન અને ગઝલથી લઈને રોમેન્ટિક અને રોક સુધીના તમામ પ્રકારનું ગાયન કરી શકો છો. મેં પ્લેબેક સિંગિંગ વિશે ગંભીરતાથી વિચારવાનું શરૂ ર્ક્યું. કલ્યાણજીભાઈ સાથે સમય વીતાવ્યો, પ્લેબેક સિંગિંગના માધ્યમની સમજ કેળવી. મેં ગીતો ડબ કરવાનું શરૂ કર્ર્યું. (ગીત ડબ કરવું એટલે, ઘણી વાર સંગીતકાર મુખ્ય ગાયકની ગેરહાજરીમાં ગીત કોઈ અન્ય ગાયકના અવાજમાં કામચલાઉ ડબ એટલે કે રેકોર્ડ કરી લે છે. પછી મુખ્ય સિંગર પોતાની અનુકૂળતાએ આવે, ગીત નવેસરથી ગાય અને એના અવાજને અગાઉ રેકોર્ડ થઈ ચુકેલા અવાજની જગ્યાએ રિપ્લેસ કરી નાંખવામાં આવે.) મારી કરિયરનું સૌથી પહેલું ગીત મેં કલ્યાણજીભાઈના દીકરા વીજુ શાહ માટે ગાયું (ડબિંગ નહીં, પણ ફયનલ રેકોડિંર્ગ.) તે હતું ગોવિંદાની ‘બેટી નંબર વન’ (૨૦૦૦) નામની ફ્લ્મિનું ગીત, જેના શબ્દો હતા, ‘ચોરી ચોરી આંખ’. કમનસીબે આ ફ્લ્મિ વ્યવસ્થિત રીતે રિલીઝ ન થઈ શકવાથી ગીત લોકોના ધ્યાનમાં ન આવ્યું.\nપ્રીતમઃ ઊંચી રેન્જ, ઊંચા ગીતો\n‘બેટી નંબર વન’ પછી પણ મેં કેટલાક ગીતો ગાયાં, જેમાં ‘બન્ટી ઔર બબલી’ (૨૦૦૫)નું સુપરડુપર હિટ સોંગ’કજરારે કજરારે’ પણ આવી ગયું. મુખ્ય સ્ત્રીસ્વર આલિશા ચિનોયનો હતો અને મારી સાથે શંકર મહાદેવન પણ હતા. મારું પહેલું સોલો હિટ ૨૦૦૭માં આવ્યું, જે અબ્બાસ-મસ્તાનની ‘નકાબ’ ફ્લ્મિ માટે પ્રીતમદાએ મારી પાસે ગવડાવ્યું હતું. તે હતું ‘એક દિન તેરી રાહોં મેં… બાહોં મેં પનાહોં મેં આઉંગા.. ખો જાઉંગા… એક દિન તેરા હો જાઉંગા’. ફ્લ્મિ ખાસ નહોતી ચાલી, પણ આ ગીત ખૂબ ચાલ્યું. તે જ વર્ષે પ્રીતમદાએ મને બીજું ગીત આપ્યું, ‘જબ વી મેટ’ માટે. તે હતું, ‘નગાડા નગાડા બજા’. ફ્લ્મિ અને ગીત બંને સુપરહિટ પુરવાર થયા.\nપ્રીતમદા મારી પાસે હાઈ સ્કેલવાળા, સૂફી ફ્લેવરવાળા અને રોમેન્ટિક ગીતો ગવડાવે છે. રણબીર કપૂર-કેટરિનાની ‘અજબ પ્રેમ કી ગજબ કહાની’ (૨૦૦૯)ના ‘આ જાઓ મેરી તમન્ના’ ગીતમાં મેં પહેલી વાર ફોલ્સેટોનો ઉપયોગ કર્યો. (ફોલ્સેટો એટલે પુરુષ ગાયક પોતાની નોર્મલ રેન્જ કરતાં કયાંય વધારે ઊંચી રેન્જમાં, ખૂૂબ તીણા અવાજે ગાય, તે). આજે પણ હું કોલેજોમાં આ ગીત ગાઉં છું ત્યારે જબરદસ્ત રિસ્પોન્સ મળે છે. (જાવેદ અલીએ ‘બજરંગી ભાઈજાન’ માટે ગાયેલું અને પ્રીતમે કમ્પોઝ કરેલું ‘તૂ જો મિલા’ ગીતનું અફ્લાતૂન અનપ્લગ્ડ વર્ઝન યુ-ટયૂબ પર જોજો. જલસો પડી જશે.)\nએ.આર. રહેમાનઃ ડ્રીમ-કમ-ટ્રુ\nહું કાયમ રહેમાનસર સાથે કામ કરવાનાં સપનાં જોયાં કરતો. મને થતું કે કયારે મને રહેમાનસર ગીત ગાવાનો મોકો આપશે અને કયારે હું એમના સ્ટુડિયોમાં રેકોડિંર્ગ કરીશ. એક વાર હું ફેમિલી સાથે વેકેશન ગાળવા ગયો હતો ત્યારે ઓચિંતા ફોન આવ્યોઃ તાબડતોબ ચેન્નાઈ આવી જાઓ. એ.આર. રહેમાન તમારી પાસે ગીત ગવડાવવા માગે છે! આ ગીત હતું, ‘જોધા અકબર’ (૨૦૦૮)નું રિતિક રોશન-ઐશ્વર્યા રાય પર ફ્લ્મિાવાયેલું ‘કહને કો જશ્ન-એ-બહારા હૈ… ઈશ્ક યે દેખ કે હૈરાં હૈ’. આ ગીતે મારી જિંદગી પલટી નાંખી. પછીનાં વર્ષે રહેમાનસરે મારી પાસે બે ગીત ગવડાવ્યા – ‘ગજિની’નું ‘તૂ મેરી અધૂરી પ્યાસ પ્યાસ’ અને ‘દિલ્હી-સિકસ’નું ‘અર્ઝીયાં’. રહેમાનસર સાથેના મારા આ બધાં ગીતો એટલા સુપરહિટ નીવડયાં કે મારે ફરી કયારેય પાછા વળીને જોવું પડયું નથી.\nરહેમાનસર એટલા નમ્ર માણસ છે કે નવાઈ લાગે. તેઓ કયારેય સિંગર પર દબાણ નહીં કરે. પોતાનાં કમ્પોઝિશનને જડતાથી વળગી રહેવાને બદલે તેઓ ગાયકના કર્મ્ફ્ટ ઝોનના હિસાબે ગીતની ધૂનમાં ફેરફાર કરી આપશે. એમનાં ગીતોમાં એક જાદુ હોય છે, જે હું શબ્દોમાં વર્ણવી શકતો નથી. એમની સાથેના મારા ગીતો અલગ તરી આવે છે એનું કારણ ક્દાચ એ હોઈ શકે કે એમનો અને મારો સૂફી અંદાજ મેચ થાય છે. ‘રોકસ્ટાર’નું ‘કુન ફાયા કુન’ના રેકોર્ડિંગ પહેલાં રહેમાનસરે મને કહેલું કે માઈક સામે જતાં પહેલાં તું નમાજ પઢી લે, કેમ કે આ એક પવિત્ર ગીત છે, સૂફી સોંગ છે. તે દિવસે સ્ટુડિયોમાં અમે ત્રણ જ જણ હતા – રહેમાનસર, હું અને ગીતકાર ઈર્શાદ કામિલ. સ્ટુડિયોને અંદરથી લોક કરી દેવામાં આવ્યો. મોડી સાંજે આઠ વાગે અમે રેકોર્ડિંગ શરૂ કર્યું જે બીજા દિવસે સવારના છ વાગ્યા સુધી ચાલ્યું હતું. રહેમાનસર ઉપરાંત દક્ષિણના અન્ય સંગીતકારોએ મારી પાસે સાઉથ ઇન્ડિયન ભાષામાં પણ કેટલાય ગીતો ગવડાવ્યા છે.\nગમ્મતની વાત કહું? રહેમાનસરનો ફોન મોટે ભાગે ત્યારે જ આવે છે જ્યારે હું વેકેશન પર હોઉં છું! એક વાર હું વાઈફ્ અને મારી બે દીકરીઓ સાથે ગોવા ગયો હતો. ફોન આવ્યો કે આવતી કાલે જ રેકોર્ડિંગ છે! વેકેશનનો અધવચ્ચેથી વીંટો વાળી, ફેમિલીને મુંબઈ ડ્રોપ કરી હું બીજા દિવસે વહેલી સવારે ચેન્નાઈ પહોંચી ગયો. આવું ત્રણ વાર બન્યું છે!\nઅમિત ત્રિવેદી, ઇસ્માઈલ દરબાર, શાંતનુ મોઈત્રાઃ ટેલેન્ટેડ ત્રિપુટી\nમને યાદ છે, ‘ઈશકઝાદે’નુું ટાઈટલ સોંગનું રેકોર્ડિંગ પૂરું થતાં જ અમિત ત્રિવેદી મને ભેટી પડયા હતા અને કહૃાું હતું, ‘બચ્ચે કી જાન લોગે કયા?’ આ સાંભળીને હું ખૂબ રાજી થયો હતો. અમિત ત્રિવેદી પણ એક એવા કમ્પોઝર છે, જે ગાયકને પોતાની રીતે ગીત એકસપ્લોર કરવા દે છે. શાંતનુ મોઈત્રા ઔર ઇસ્માઈલ દરબાર દોનોં રુહ સે કમ્પોઝ કરતે હૈં. મેં આ બંને સાથે કામ કર્યું છે અને હું દઢપણે માનું છું કે તેઓ પાવરહાઉસ કમ્પોઝર્સ છે.\nઆજે ભલે કૂડીબંધ ગાયકો ફૂટી નીકળ્યા હોય, પણ જાવેદ અલી એક એવો ગાયક છે બહુ લાંબો દાવ ખેલવાનો છે. થ્રી ચિયર્સ ટુ જાવેદ!\nLabels: Javed Ali, જાવેદ અલી


gujarat corona update by health scecreaty jayanti ravi on 20th may 2020 ag– News18 Gujarati\nકોરોના વાયરસ : રાજ્યમાં નવા 398 પોઝિટિવ કેસ નોંધાયા, 24 કલાકમાં 30નાં મોત\nકોરોના વાયરસ : રાજ્યમાં નવા 398 પોઝિટિવ કેસ નોંધાયા, 24 કલાકમાં 30ના મોત\nરાજ્યમાં અત્યાર સુધીમાં કોરોના વાયરસના 12,539 કેસ નોંધાયા\nLast Updated:May 20, 2020, 20:35 pm\nઅમદાવાદ : રાજ્યમાં કોરોના વાયરસનો કહેર યથાવત્ છે. રાજ્યમાં છેલ્લા 24 કલાકમાં કોરોનાના નવા 398 પોઝિટિવ કેસ નોંધાયા છે. આ સાથે રાજ્યમાં અત્યાર સુધીમાં કોરોના વાયરસના 12,539 કેસ નોંધાયા છે. રાજ્યમાં કોરોના વાયરસના કારણે છેલ્લા 24 કલાકમાં 30 દર્દીનાં મોત થયા છે. છેલ્લા 24 કલાકમાં રાજ્યમાંથી 176 દર્દીઓને રજા આપવામાં આવી છે.\nરાજ્યમાં નવા નોંધાયેલા કેસોમાં અમદાવાદમાં 271, સુરતમાં 37, વડોદરામાં 26, મહીસાગર અને પાટણમાં 15-15, કચ્છમાં 5, અરવલ્લીમાં 4, ગાંધીનગર, સાબરકાંઠા, નવસારી અને સુરેન્દ્રનગરમાં 3-3, બનાસકાંઠા, ખેડા, આણંદ, વલસાડમાં 2-2, જામનગર, ભરૂચ, દાહોદ, જૂનાગઢ અને અન્ય રાજ્યમાં 1-1 કેસ નોંધાયો છે. આજે નોંધાયેલા 30 મોતમાં 15ના માત્ર કોરોનાથી અને 15 મૃતક દર્દી અન્ય બીમારી પણ ધરાવતા હતા.\nઆરોગ્ય સચિવ જયંતિ રવિએ કહ્યું હતું કે હાલ રાજ્યમાં કોરોનાના 47 દર્દીઓ વેન્ટિલેટર પર છે. આ સાથે જ 6524 લોકો સ્ટેબલ છે. આજના ટેસ્ટ વિશેની જાણકારી આપતા આરોગ્ય વિભાગે વધુમાં જણાવ્યું હતું કે, રાજ્યમાં કુલ 160772 ટેસ્ટ કરવામાં આવ્યા હતા. જેમાં 12539 પોઝિટિવ આવ્યા છે તો 148233 રિપોર્ટ નેગેટિવ આવ્યા છે.\nCM રૂપાણીએ ‘હું પણ કોરોના વોરિયર’ અભિયાન લૉન્ચ કર્યું\nમુખ્યમંત્રી વિજયભાઈ રૂપાણીએ બુધવારે "હું પણ કોરોના વોરિયર" અભિયાનની જાહેરાત કરી છે. લૉકડાઉન હળવું થયું હોવાથી લોકો બિનજરૂરી ઘરની બહાર ન નીકળે અને કોરોના વધુ ન ફેલાય એ માટે આ અભિયાન દ્વારા લોકજાગૃતિ આણવા પ્રયત્નો થશે. તારીખ 21થી 27 મે સુધી ચાલનારું આ અભિયાન ત્રણ મુદ્દા પર આધારિત હશે. વડીલો અને બાળકોને ઘરમાં જ રાખીએ, માસ્ક વિના અને જરૂરિયાત વગર ઘરની બહાર ન નીકળવું અને બે ગજનું અંતર જાળવવું, એમ ત્રણ મુદ્દાઓ આવરી લેવાયાં છે. આ અભિયાનમાં અનેક મહાનુભાવો પણ જોડાશે. અભિયાન સંદર્ભે અનેકવિધ ઇન્ડોર-ઓનલાઈન પ્રવૃત્તિઓ પણ થશે.\nFirst published:May 20, 2020, 20:15 pm\nખુલશે બીજી દુનિયા અને એલિયનનું રહસ્ય! અમેરિકા UFO પર કરશે મોટો ખુલાસો\nSHAHRUKH KHANને બોલિવૂડમાં પૂર્ણ થયા 29 વર્ષ, આજના દિવસે રિલીઝ થઇ હતી પહેલી ફિલ્મ 'દીવાના'


ચોકસાઇ ગ્રહોની Reducer nef80 શ્રેણી - Xernt.com\nરાષ્ટ્રીય અર્થતંત્રના ઘણા ક્ષેત્રોમાં રીડુસર એક યાંત્રિક ટ્રાન્સમિશન ઉપકરણ છે. ઉદ્યોગોમાં સામેલ ઉત્પાદન કેટેગરીઝમાં વિવિધ ગિયર રિડ્યુસર્સ, ગ્રહોની ગિયર રીડ્યુસર્સ અને કૃમિ રિડ્યુસર્સ, તેમજ સ્પીડ વધતા ઉપકરણો, સ્પીડ કંટ્રોલ ડિવાઇસ, તેમજ સઘન સંમિશ્રિત ટ્રાન્સમિશન સહિત તમામ પ્રકારની સ્પેશિયલ ટ્રાન્સમિશન ઉપકરણોનો સમાવેશ થાય છે. ટ્રાન્સમિશન વગેરે. ધાતુવિજ્ઞાન, નોન-ફેરસ ધાતુઓ, કોલસા, મકાન સામગ્રી, જહાજો, જળ સંરક્ષણ, વીજળી, બાંધકામ મશીનરી અને પેટ્રોકેમિકલ ઉદ્યોગોને સંબંધિત ઉત્પાદનો અને સેવાઓ.\nમાળખાકીય પ્રકાર, સ્થાપન ફોર્મ, બેરિંગ ક્ષમતા, આઉટપુટ સ્પીડ, કામ કરવાની પરિસ્થિતિઓ અને અન્ય પરિબળો Reducer પસંદ કરવામાં ધ્યાનમાં લેવાવી જોઈએ.\nReducer સ્પષ્ટીકરણનું નિર્ધારણ: રેડ્યુસરની બેરિંગ ક્ષમતા દરરોજ 12 કલાકથી ઓછા કામ કરતા, દર કલાકે 10 કલાકથી ઓછું કામ કરે છે, અને સરળતાથી અને અસર વગર, જો તેનો ઉપયોગ અલગ અલગ હોય તો, પ્રકાર પસંદ કરવા માટે નીચેના પગલાંઓ અનુસરો.\nI. પસંદ કરેલી ગોઠવણી તપાસો\nઉપયોગના ગુણાંકને લોડના પ્રકાર, કલાક દીઠ પ્રારંભ / સ્ટોપ અને અપેક્ષિત કાર્યશીલ જીવનની સંખ્યાને આધારે નક્કી કરવામાં આવે છે.\n(કોષ્ટક 1 જુઓ: ઉપયોગ ગુણાંક કોષ્ટક)\n1, જરૂરી ટોર્ક ટીના અનુસાર, ગણતરી કરેલ ટોર્કની ગણતરી નીચેના સૂત્ર મુજબ થાય છે.\nટીસી = ટીએસ * એફએસ\n2, જરૂરી આઉટપુટ ઝડપ N2 અને ઇનપુટ ઝડપ N1 ટ્રાન્સમિશન ગુણોત્તર નક્કી કરે છે (i):\nઆઇ = એન 1 / એન 2\n3, ટીસી અને આઇ નક્કી કર્યા પછી, રેડ્યુસર રેટીંગ ટેબલ મુજબ, ટ્રાન્સમિશન રેશિયોની સૌથી અંદાજિત ગણતરી મૂલ્ય પસંદ કરો અને રીડ્યુસ્ટર પ્રકારની નીચેની શરતોને પૂર્ણ કરો:\n4, સુરક્ષા ગુણાંક (એસ)\nસૉફ્ટટી પરિબળો નીચેની ટેબલ મુજબ પસંદ કરી શકાય છે:\n(કોષ્ટક2જુઓ: ન્યુનત્તમ સુરક્ષા ગુણાંક)\nReducer ની પસંદગી પૂર્ણ કર્યા પછી, નીચેની પદ્ધતિઓ પ્રૂફરીડીંગ માટે વાપરી શકાય છે.\n1, બ્રેકડાઉન ટોર્ક (ટોર્ક મહત્તમ)\nખાતરી કરો કે તાત્કાલિક ટોચ લોડ ટોર્ક અને લોડ ટોર્ક રેડુસરના રેટેડ મહત્તમ ટોર્ક (Tmax) કરતાં વધી શકે નહીં. (ચોક્કસ પરિમાણ મૂલ્યો Reducer ના રેટિંગ કોષ્ટકમાં સૂચિબદ્ધ છે.)\n2, કેન્ટિલીવર લોડ\nમુખ્યત્વે કેન્ટિલવર રેક અને પંખાઓ, સિંક્રનસ દલીલોના કેસ માટે અને તેથી મોટા રેડિયલ ફોર્સ અથવા એક્સિઅલ ફોર્સને સહન કરવાની જરૂર છે. જ્યારે પસંદગી, ધરી એક્સ્ટેંશન 1/2 પર ચોક્કસ સ્પીડ અને ફોર્સ બિંદુ મુજબ, રેડિયલની વાસ્તવિક જરૂરિયાત બળ અથવા અક્ષીય બળ નમૂનાના પ્રમાણભૂત મૂલ્ય કરતાં ઓછો છે (ક્રાંતિની ગતિના મૂલ્ય પર ધ્યાન આપો), રોટેશનલ સ્પીડ નીચુ, બેરિંગનો રેડિયલ ફોર ઊંચી હશે. શાફ્ટ ખભા, નીચલા રેડિયલ ફોર્સ હશે.)\nજો તમારી પાસે કોઈ ખાસ સંજોગો હોય, તો તમે અમારા ટેકનિશિયનને સંપર્ક કરી શકો છો.\n3, જો કામકાજના જીવનમાં વધારો કરવાની જરૂર હોય, તો નીચેના કોષ્ટકોમાં જીવન ગુણાંક પસંદ કરવો જોઈએ.\n(કોષ્ટક3જુઓ: વર્કિંગ લાઇફ)\n4, રેડિયલ લોડ\nશાફ્ટના મધ્ય બિંદુ પર કામ કરતા લોડ માટે, નીચેના સૂત્રને પ્રોફીરીંગ માટે ઉપયોગ કરવો જોઈએ.\nઅહીં ફ્રેડ આઉટપુટ શાફ્ટના મિડપોઇન્ટના નજીવું રેડિયલ લોડને દર્શાવે છે.\nFRJ નો અર્થ છે રેડિયલ ફોર્સનો ઉપયોગ આઉટપુટ શાફ્ટની ગણતરી કરવા માટે થાય છે. જો બ્રોડશીયર લોડ શાફ્ટના મધ્ય બિંદુ પર ન હોય તો, ઑફસેટ અંતર એક્સને નક્કી કરવાની જરૂર છે.\nઅમારા ટેકનિશિયન ચોક્કસ કામ કરવાની પરિસ્થિતિઓ અનુસાર રેટેડ લોડની ગણતરી કરશે. વિવિધ ઉત્પાદન ગતિ અને કાર્યશીલ જીવન માટે, વેગ ગુણાંકને ધ્યાનમાં લેવાવી જોઈએ.\n(કોષ્ટક4જુઓ: વેગ ગુણાંક)\nજીવન ગુણાંકના ટેબલમાં દર્શાવેલ કાર્યશીલ જીવન પરિબળ (એફએલ) નીચેની શરતોને મળવા આવશ્યક છે:\n5, અક્ષીય લોડિંગ\nશાફ્ટ પર અક્ષીય લોડ (ફા) ની તીવ્રતા અને દિશા ગણતરી. સૌથી યોગ્ય રીડીસરને પસંદ કરવું એ પ્રકારનું આઉટપુટ અને અક્ષીય લોડની દિશા અને ગોઠવણ પરિબળ કા મુજબ છે.\nઅક્ષીય બળની દિશા + અને -\nફા> = ફેજ * કા\nએફએ અહીં આઉટપુટ શાફ્ટના રેટેડ એક્સેલ લોડનો ઉલ્લેખ કરે છે. ફૅજનો અર્થ છે આઉટપુટ શાફ્ટની અક્ષીય બળ\nએપ્લાઇડ લોડ લાક્ષણિકતાઓ દ્વારા નક્કી કરાયેલ અક્ષીય લોડ પરિબળ કા કોષ્ટકમાં જોવા મળે છે.\n(કોષ્ટક5જુઓ: અક્ષીય ભાર ગુણાંક)\nજો ત્યાં એક જ સમયે અક્ષીય બળ અને રેડિયલ ફોર્સ હોય, તો અમારા ટેકનિશિયનનો સંપર્ક કરો.\nએ 2: નમૂના મફત છે (મોટા બેરિંગ્સ સિવાય), પોસ્ટેજ ખરીદનાર દ્વારા ચૂકવણી કરવી જોઈએ. પરંતુ ઓર્ડરની પુષ્ટિ થયા બાદ પોસ્ટેજ રિફંડ થઈ શકે છે.\nપ્ર 3: તમારું બ્રાન્ડ અને સેવા શું છે?\nએ 3: અમારી પાસે ચાઇનામાં અમારી પોતાની ફેક્ટરી છે.\nએ 3: OEM સેવા: અમે માગણીઓ તરીકે પ્રસિદ્ધ બ્રાન્ડ કોઈપણ મૂળ બેરિંગ ઓફર કરે છે\nપ્ર 4: બેરિંગ્સ માટે વોરંટી શું છે?\nએ 4: બેરિંગ માટે, અમારી પાસે 1 વર્ષ વોરંટી છે. જો આ સમયગાળામાં અમારી બાજુ પરની કોઈપણ ગુણવત્તા સમસ્યાઓ આવી છે, તો અમે શિપિંગ ખર્ચ અને રિપ્લેસમેન્ટ લઈશું.\nપ્ર 5: આપણા દેશમાં આયાત કરવા માટે સસ્તા શિપિંગ ખર્ચ છે?\nએ 5: નાના હુકમ માટે, એક્સપ્રેસ સૌથી શ્રેષ્ઠ હશે. અને બલ્ક ઓર્ડર માટે, સમુદ્રી શિપ માર્ગ શ્રેષ્ઠ છે પરંતુ વધારે સમય લે છે.\nપ્ર 6: જો અમારી પોતાની બજારની સ્થિતિ હોય તો શું અમે ટેકો મેળવી શકીએ?\nએ 6: તમારા બજારની માંગ પર અમને તમારા વિગતવાર મનની જાણ કરો, તમારા માટે શ્રેષ્ઠ ઉકેલ શોધવા માટે અમે તમારા માટે ઉપયોગી સૂચનની ચર્ચા કરીશું અને પ્રસ્તાવ કરીશું.\nનાના ટ્રાન્સમિશન નેમા 17 નેમા 23 સ્ટેપર મોટર ગ્રહોની ગિયરબોક્સ\nગ્રહોની ગિયર ટ્રાન્સમિશન


સ્માર્ટ સીટી તંત્રના ખાડીની સફાઇ મામલે ઠાલા વચનોને પગલે AAP ના કોર્પોરેટરોએ નાવડી ઉતારી શરૂ કર્યું સ્વસ્છતા અભિયાન - Watch Gujarat News : LIVE LATEST TODAY Online\nસ્માર્ટ સીટી તંત્રના ખાડીની સફાઇ મામલે ઠાલા વચનોને પગલે AAP ના કોર્પોરેટરોએ નાવડી ઉતારી શરૂ કર્યું સ્વસ્છતા અભિયાન\nસુરતમાં ચોમાસા દરમ્યાન પુણા, લીબાયત, પર્વતગામ સહિતના વિસ્તારોમાં ખાડી પુરની સમસ્યા સામે આવે છે\nલેખિતમાં રજૂઆત કરી છતાં ખાડીની સાફ સફાઈ બાબતે કોઈ કામગીરી હાથ ધરવામાં ન આવી – પાયલ પટેલ, કોર્પોરેટર\nઆમ આદમી પાર્ટીના પ્રદેશ અધ્યક્ષ ગોપાલ ઇટાલીયા સહિત આપના કોર્પોરેટરો અને કાર્યકર્તાઓ સવારથી જ ખાડી સાફ કરવાની શરૂઆત કરી\nWatchgujarat. સુરતના પુણા વિસ્તારમાં પ્રિ મોન્સુન અંતર્ગત ખાડીની સાફ સફાઈ કરવામાં આવી નથી. અનેક રજુઆતો કરવા છતાં પણ કોઈ નિવેડો નહી આવતા આમ આદમી પાર્ટીના નગર સેવકો અને કાર્યકર્તાઓએ ખાડીમાં નાવડી ઉતારી સફાઈ અભિયાન શરુ કર્યું હતું\nખાડીમાં નાવડી ઉતારી સફાઈ અભિયાન શરુ કરાયું\nસુરતમાં ચોમાસા દરમ્યાન પુણા, લીબાયત, પર્વતગામ સહિતના વિસ્તારોમાં ખાડી પુરની સમસ્યા સામે આવે છે. ખાડી પૂરના કારણે આસપાસની સોસાયટીઓમાં પાણી ભરાઇ જવાના અનેક કિસ્સાઓ ભૂતકાળમાં પણ સામે આવ્યા છે. ગત વર્ષે પણ સ્થિતિ ખૂબ જ વિકટ બની હતી. દરમ્યાન વોર્ડ નબર ૧૬ પુણા પશ્ચિમ વિસ્તારમાંથી પસાર થતી ખાડીમાં ખુબ જ ગંદકી જમા થઈ ગઈ છે. ઝાડી ઝાંખરાઓ પણ વધી ગયા છે જેને લઈને રહીશોએ અનેક રજુઆતો કરી હતી તેમ છતાં કોઈ નિવેડો આવ્યો નથી.\nઆદમી પાર્ટીના કોર્પોરેટર પાયલ પટેલે પણ સંકલન મિટિંગમાં કમિશ્નર ,મેયર ,ડે.મેયર તેમજ ઝોન ઓફીસમાં લેખિતમાં રજૂઆત કરી છતાં ખાડીની સાફ સફાઈ બાબતે કોઈ કામગીરી હાથ ધરવામાં ન આવી હતી. જેને લઈને આમ આદમી પાર્ટીના કોર્પોરેટરો અને કાર્યકરો પુણા વિસ્તારની ખાડી પર પહોચ્યા હતા અને ખાડીમાં નાવડી ઉતારી સફાઈ અભિયાન હાથ ધર્યું હતું.\nઅનેક રજૂઆત કરી છતાં કોઈ કાર્યવાહી કરી નહી : આપ કોર્પોરેટર\nવોર્ડ નબર ૧૬ના આપના નગરસેવક પાયલ પટેલ જણાવ્યુ કે, મારા વિસ્તાર વોર્ડ નંબર 16 પુણા પશ્ચિમ વિસ્તારમાંથી પસાર થતી ખાડીમાં ખુબ જ ગંદકી જમા થઈ ગઈ છે. અગાઉ અમે સંકલન મિટિંગમાં કમિશ્નર ,મેયર ,ડે.મેયર તેમજ ઝોન ઓફીસમાં લેખિતમાં રજૂઆત કરી હતી. પરંતુ આજદિન સુધી કોઈ જ કાર્યવાહી હાથ ધરવામાં આવી ન હતી. આ ખાડી કિનારે આવેલી સોસાયટીના તમામ રહીશો દ્વારા લેખિતમાં ફરિયાદ પણ કરી હતી. તેમ છતાં પણ કોઈ કાર્યવાહી કરાઈ નથી.\nઅગાઉ અમે ગાંધી ચિંધ્યા માર્ગે આંદોલનની ચીમકી પણ આપી હતી. તેમ છતાં અધિકારીઓ દ્વારા કોઈ પગલા ભરવામાં આવ્યા ન હતા. જેથી આજે અમે આમ આદમી પાર્ટીના પ્રદેશ અધ્યક્ષ ગોપાલ ઇટાલીયા સહિત આપના કોર્પોરેટરો અને કાર્યકર્તાઓ સવારથી જ ખાડી સાફ કરવાની શરૂઆત કરી હતી.


‘પીડાઓ માઝા મૂકે ત્યારે એની પાસે વધુ કામ કરાવું છું’(published in mumbai samachar) - Divyasha Doshi\n‘પીડાઓ માઝા મૂકે ત્યારે એની પાસે વધુ કામ કરાવું છું’(published in mumbai samachar)\nનારાયણભાઈ દેસાઈ (ઉપર) અને રઘુવીર ચૌધરીની (નીચે) મુલાકાત લેતાં શરીફા વીજળીવાળા\nએમને વર્ષ ૨૦૧૫નોે શ્રેષ્ઠ ગુજરાતી ટ્રાન્સલેશનનો એવૉર્ડ મળ્યો છે. સતત આંખો ભીંસી, હોઠ કરડી ખાવા સુધીની આકરી શારીરિક વેદનાઓ તેમને ઉત્તમમાં ઉત્તમ કામ કરતાં રોકી શકતી નથી. પીડા વચ્ચે સતત કાર્યશીલ એ પ્રેરણાનું નામ છે શરીફા વીજળીવાળા\nઅસગર વજાહતનું બહુ જાણીતું નાટક ‘જેણે લાહોર નથી જોયું એ જન્મ્યો જ નથી’ (જિસ લાહૌર નહીં વેખ્યા વો જન્મ્યાઈ નહીં) એ પુસ્તકના અનુવાદ માટે પ્રોફેસર શરીફા વીજળીવાળાને વરસ ૨૦૧૫નો દિલ્હી સાહિત્ય અકાદમીનો એવૉર્ડ મળ્યો છે. આમ જોઈએ તો કોઈ પણ અનુવાદ કે પુસ્તક માટે લેખકે અથાગ મહેનત કરી જ હોય, પરંતુ શરીફાબહેન જે રીતે કામ કરે છે તેમાં પીડા પણ છે.\nભાવનગર પાસેના જીંથરી ગામમાં પતરાના ઘરમાં જન્મીને ઉછરેલી શરીફાએ જીવનમાં સતત સંઘર્ષ અને પીડા જોયા છે. આર્થિક સંઘર્ષને તો તેઓ પાર કરી ગયા છે, પણ શારીરિક પીડાને તેઓ આજે પણ ઝેલી રહ્યા છે. શરીફાબહેનનું કોઈ અનુવાદિત પુસ્તક બહાર આવે કે તેમના મિત્રો સમજી જાય કે શરીફા ચોક્કસ જ અસહ્ય પીડામાંથી પસાર થયા હશે. શરીફા વીજળીવાળાએ ૧૯૯૧ની સાલથી, ૨૩ વરસ સુરતની એમટીબી આર્ટ્સ કૉલેજમાં ગુજરાતી ભણાવ્યું ત્યારબાદ છેલ્લા ત્રણ વરસથી તેઓ વીર નર્મદ દ.ગુ.યુનિવર્સિટીના ગુજરાતી વિભાગના પ્રોફેસર તરીકે ફરજ બજાવી રહ્યા છે. વિદ્યાર્થીનીઓ સાથે અનેક વરસ હૉેસ્ટેલમાં રહેવાનો અનુભવ વિશે પણ તેમણે લેખ લખ્યો છે. અનુવાદ સિવાય અનેક નારાયણ દેસાઈ, રઘુવીર ચૌધરી જેવા અનેક મહાનુભવોની મુલાકાતોનું પુસ્તક પ્રગટ થયું છે. થોડા વરસ પહેલાં એકાદ બે સેમિનારમાં તેમને જોયા ત્યારે તેઓ હંમેશાં ઊભા જ હોય. કેમ ઊભા છે? તેની તપાસ કરતાં ખબર પડી કે તેમને કરોડરજ્જુના મણકાની સમસ્યા છે.\nસાહિત્ય અકાદમીના એવૉર્ડના અભિનંદન આપ્યા બાદ તેમને પહેલો પ્રશ્ર્ન એ જ પૂછાયો કે, ‘તમે બેસી નથી શકતા તો શું પુસ્તકોના અનુવાદ ઊભા ઊભા જ કરો છો? આટલી પીડાઓ તમને થકવી નથી દેતી?’ એ જ ખણખણતા અવાજમાં શરીફાબહેન કહે, ‘અનુવાદ મારા માટે પેઈનકિલર છે. અનુવાદ કરતાં હું મારી જાતને, આખી દુનિયાને ભૂલી જઈ શકું છું. પેઈનકિલર ગોળીઓ થોડો સમય માટે મને પીડામુક્ત કરે છે, પણ વળી પાછી પીડાઓ મને પીડે ત્યારે એ પીડાને ભૂલવા માટે અનુવાદ મારા માટે જરૂરી છે. મારા જન્મ સાથે જ પીડા મારી સાથે રહી છે. બાળપણમાં હું કુપોષણના કારણે ખૂબ નબળી હતી. ચામડીના રોગો મને ચામડીની સાથે જ જાણે મળ્યા હતા. સમજણી થઈ ત્યારથી ગુમડાંઓ મને પજવતાં રહ્યા છે. ગામડાંગામમાં જે સારવાર મળી તેમાં સ્ટેરોઈડ્સ પણ પીવડાવેલાં. તે નુકસાન કરે તે તો આજે ખબર પડી. ખેર, તેનાથી ય કોઈ ફાયદો થતો નહીં. ત્યારબાદ એક્ઝિમાએ પણ સાથ આપ્યો. છેલ્લાં ચારેક વરસથી જ મને ગુમડાં નથી થતા તે નસીબ. છેક ૧૯૯૨ની સાલમાં મને ખબર પડી કે ડોકના બે મણકાં એકબીજામાં મિક્સિગં હતા. પછી તો સ્પાઈન ડિજનરેટ થતાં ૧૯૯૬ની સાલથી હું બેસી જ નહોતી શકતી. કોલેજમાં ભણાવવાનું કામ તો ઊભા ઊભાં જ થઈ શકતું એટલે વાંધો ન આવ્યો પણ પછી યે ઊભા ઊભા જ વાંચવું, લખવાનું ચાલુ રહ્યું. ૨૦૦૨ની સાલમાં ગાઉટ થયો એટલે ઊભા રહેવાનું પણ અશક્ય જેવું જ છે. થોડીવાર ઊભા રહેવું, થોડીવાર બેસું, થોડી વાર આડા પડવાનું બસ જીવન જીવાયે રાખે છે. સારું છે કે હું સર્જનાત્મક નથી લખતી, કારણ કે પીડાને કારણે વિચારોનું સાતત્ય જળવાઈ ન શકે, સતત તૂટે.\nઅનુવાદના કામમાં શબ્દોને શોધવા, વિચારવામાં જાતને પણ ભૂલી શકાય છે તેથી પીડા થોડી સહ્ય બને. હું મારી જાતને નવરી ન પડવા દઉં જેથી પીડા મને હેરાન ન કરે. મારી જાતને હું કામમાં જોતરી રાખુંં. ખરું કહું તો મારી જાતને હું થર્ડ પાર્ટી તરીકે જોઉં. જેમ પીડા વધે તેમ એની પાસે હું વધારે વંચાવું, લખાવડાવું હાર્ડ ટાસ્કમાસ્ટર તરીકે શરીર પાસેથી કામ લઉં, જેથી પીડા વિશે વિચારવાનો કે રડવાનો સમય જ ન મળે. અસ્થમા હતો ત્યારે સૌ પહેલાં મન્ટો હાથમાં લીધેલા (મન્ટોની ૨૨ વાર્તાઓનો અનુવાદ). ૨૦૦૨ ગોધરા કાંડની પીડાએ તેમાં ઉમેરો કરતાં ભાગલાલક્ષી સાહિત્ય અનુવાદ કરવાનું શરૂ કર્યું હતું તેમાં આ ‘જિન્હ લાહૌર નહીં દેખ્યા ...’ નાટક અનુવાદ કર્યો. પછી જરા અટકીને તેઓ કહે કે સ્ટેરોઈડ્સ તો આજે પણ નિયતિ લઉં છું. પેઈન કિલરના ઈન્જેકશન અને ગોળીઓ પણ જ્યારે રાહત ન આપે તો નેચરક્યોરની સારવાર પણ લઈ આવું. થોડું સારું લાગે પણ વળી પાછું જૈસે થે જેવી સ્થિતિ આવી જ જાય. શરૂઆતમાં તો હું આ પીડાઓને લીધે નેગેટિવ થઈ ગઈ હતી. શું કામ મને જ આ બધા દુખ? એવા પ્રશ્ર્ન પણ થતા, પણ પછી શ્ટેફાન ત્સ્વાઈકની વાર્તાઓના અનુવાદ કરવાનું શરૂ કર્યું. ધીમે ધીમે સમજાયું કે ઈશ્ર્વરને મારા પર ભરોસો હશે કે આ પીડાઓ સહેવા માટે ખભા પહોળા છે. પીડાઓને કારણે ડિપ્રેશન આવે તો ય ક્યારે ય દવા ન લઉં. જાત પાસેથી વધુને વધુ કામ લઉં, ન લખાય તો વાંચું, નવલકથા, આત્મકથા વાંચું, મનગમતી ફિલ્મો જોઉં. પીડાને ગણકારું નહીં એ જ મારો પ્રયત્ન. એવૉર્ડ આ પહેલાં પણ મળ્યા છે પણ ૨૫ વરસ અનુવાદ કર્યા બાદ પહેલીવાર નેશનલ એવૉર્ડ મળ્યો તેનો આનંદ છે. ’\nશરીફાબહેને ગ્લાસ અડધો ખાલી જોવાને બદલે ગ્લાસ અડધો ભરેલો જ જોયો. ગુજરાતે તેમને જે આપ્યું તેનો આભાર વ્યક્ત કરવાનું તેઓ ચૂકતા નથી. ગુજરાત સાહિત્ય અકાદમી દ્વારા તેમને પાંચ વખત એવૉર્ડ મળી ચૂક્યો છે. તેઓ કહે છે, ‘શરીરથી હું જીવતી જ નથી મનથી જીવું છું એટલે જ જીવવાની મજા આવે છે. વળી મિત્રો અને ડૉકટરો ખૂબ સારા મળ્યા છે. હા, ડૉકટરોને જોઉં ને ડૉકટર ન બની શક્યાનો અફસોસ રહેશે.’ શરીફાબહેનને કશું જ સરળતાથી મળ્યું નથી. તેમના પિતા અખબાર વેચતા હતા તેમને મદદ કરતાં ભણ્યા. ઈતર વાચનનો શોખ પણ તેને લીધે જ લાગ્યો. તેમનો ભાઈ ડૉકટર થયો. તેમને પણ ડૉકટર થવું હતું પણ ફક્ત ૯ માર્ક ઓછા પડ્યા. વડોદરાની ઈજનેરી કૉલેજમાં આર્કિટેકચરમાં પ્રવેશ લીધો પણ બે તેનો ખર્ચો ન પોષાતાં લાઈન બદલી ફાર્માસિસ્ટનું ભણ્યા. એલેમ્બિકમાં નોકરી મળી પણ રહેવાનું ઠેકાણું ન હોવાને લીધે હોસ્ટેલમાં રહેવા મળે એટલે આર્ટ્સ કૉલેજમાં ગુજરાતી અને ગણિત વિષય લઈને ભણવાનું શરૂ કર્યું હતું. સિતાંશુ મહેતા અને અન્ય મિત્રોની મદદથી કોલેજ ભર્યાં સિવાય તેમણે એમ એ સુધીનું ભણવાનું પૂરું કર્યું એટલું જ નહીં તેઓ પરીક્ષામાં પ્રથમ આવતા. આ વિશે તેઓ કહે છે કે ‘જાતે થે જાપાન પહોંચ ગયે ચીન...’ આવી તબિયતે પણ તેમના લગભગ ત્રીસેક પુસ્તકો તેમના પ્રગટ થયા છે તે જોતાં લાગે કે તેમણે કેટલી પીડાઓ સહન કરી છે. જો પીડા ન હોત તો કદાચ આથી વધુ કામ પણ તેઓ કરી શક્યા હોત.\nMG 30 March 2016 at 21:56\nઆમના વિષે વાંચતા હઝરત રાબિયાની યાદ આવી ગઈ.\nWritten world of Divyasha Doshi4April 2016 at 07:07\nthanks dumasia ji ...\nVinod R.Patel 31 March 2016 at 09:41\nસુ.શ્રી શરીફા વીજળીવાળા ની પ્રેરક જીવન ઝરમરનો સુંદર ચિતાર આપે આ લેખમાં આપ્યો છે. ઘણાઓ માટે એ પ્રેરક નીવડશે. ધન્યવાદ .\nWritten world of Divyasha Doshi4April 2016 at 07:08\nthanks vinod patel\nUnknown 31 March 2016 at 10:52\ngood to khow about shrifaben.\nthanks unknown person :)\nસંબંધના બંધનોનો કંટાળો 23-6-15\nકોરોનાને અડી આવ્યાનો આગવો અનુભવ\nસ્ત્રીઓ આત્મકથા કેમ નથી લખતી? (mumbai samachar)\n‘પીડાઓ માઝા મૂકે ત્યારે એની પાસે વધુ કામ કરાવું છુ...\nલગ્ન, લાગણી અને સમાજ\nકમલેશ વ્યાસ: BARCના ગુજરાતી ડિરેકટર વિનય, વિવેક ન...\nવગર હાથે બોલિંગ કરતો ક્રિકેટર આમિર લોન\nરસ્તાઓએ સજ્યો વસંતનો વૈભવ (mumbai samachar vasant ...\nકામવાળી બાઈ પણ આપણી જેમ સામાન્ય સ્ત્રી છે (mumbai ...\nસમાનતાની શરૂઆત સરપંચના ઘરથી (mumbai samachar) 17-...\nસુંદરતા શું દેહની જ હોય? (mumbai samachar)\nઝિંદગી ગુલઝાર હૈ (mumbai samachar)\nરુક જાના નહીં તૂ કહીં હાર કે (MUMBAI SAMACHAR)\nપુરુષ માટે વફાદાર રહેવું અઘરું છે\nપુરુષાતનનું પ્રદર્શન (mumbai samachar)


રાજ્યમાં આગામી5દિવસમાં વરસાદની હવામાન વિભાગની આગાહી - Gujarat Khabar\nHome/Gujarat/રાજ્યમાં આગામી5દિવસમાં વરસાદની હવામાન વિભાગની આગાહી\nGujaratMadhya GujaratNorth GujaratSaurashtraSouth Gujarat\nરાજ્યમાં આગામી5દિવસમાં વરસાદની હવામાન વિભાગની આગાહી\nગુજરાતમાં આ સીઝનમાં વધુ વરસાદ વરસી ચુક્યો છે ત્યારે ફરીવાર હવામાન વિભાગે વરસાદની આગાહી કરી છે.હાલમાં ખેડૂતો વાવેતર કરી રહયા છે ત્યારે વરસાદની આગાહી પણ છે.આ વર્ષે રાજ્યમાં એવરેજ 121 ટકા વરસાદ વરસ્યો છે.હવામાન વિભાગની આગાહી મુજબ આગામી પાંચ દિવસ સૌરાષ્ટ્ર, દક્ષિણ ગુજરાતમાં સામાન્યથી મધ્યમ વરસાદ ની શક્યતા છે. ગઈકાલે અમદાવાદમાં પણ વરસાદ વરસ્યો હતો એ આજે પણ વાદળછાયું વાતાવરણ રહે તેવી શક્યતા છે.\nગુજરાતમાં આગામી ચાર દિવસ અમુક વિસ્તારોમાં માધ્યમથી ભારે વરસાદ પડી શકે છે. સૌરાષ્ટ્રમાં ભાવનગર, અમરેલીમાં માધ્યમથી ભારે વરસાદ પડી શકે છે.હાલમાં સૌરાષ્ટ્ર,દક્ષિણ અને ઉત્તર ગુજરાતમાં વરસાદ પડી રહ્યો છે. ગઈકાલે સાબરકાંઠાના તલો માં4વરસાદ નોંધાયો છે. સૌરાષ્ટ્રમાં પણ ગઈકાલે સામાન્ય વરસાદ નોંધાયો છે.\nહવામાન વિભાગે આજે 12 સપ્ટેમ્બરથી 16 સપ્ટેમ્બર સુધી રાજ્યમાં વરસાદની આગાહી કરી છે. વરસાદની આગાહીથી ખેડૂતોની ચિંતા પણ વધી છે.અગાઉ ભારે વરસાદના કારણે અનેક ખેડૂતોના પાક ધોવાઈ ગયા હતા. જો4દિવસ વરસાદ વર્ષે તો ખેડૂતોને નુકસાન થાય તે સ્પષ્ટ છે.


એમેઝોન અને ફ્લિપકાર્ટ થી નથી મંગાવી શકો લેપટોપ અને મોબાઇલ, ફક્ત આ સામાનનો ઓર્ડર આપી શકાશે\nએમેઝોન અને ફ્લિપકાર્ટ…\nકોરોના ચેપને રોકવા 25 માર્ચથી દેશવ્યાપી લોકડાઉનની જાહેરાત કરવામાં આવી છે. લોકડાઉન 25 માર્ચથી 21 દિવસ એટલે કે 14 એપ્રિલ સુધી લાદવામાં આવ્યું હતું, પરંતુ 14 એપ્રિલે જ્યારે પીએમ મોદીએ લોકડાઉન વધારવાનો નિર્ણય કર્યો, તે દિવસે પીએમએ એમ પણ કહ્યું કે 20 એપ્રિલ પછી તે વિસ્તારોમાં લોકડાઉન શરતી રીતે હળવા કરવામાં આવ્યું હતું. જીલ્લાઓ કે જે કોરોના ચેપથી મુક્ત છે. સરકારે 20 એપ્રિલથી લોકડાઉન હળવી કરવાનો નિર્ણય લીધો હતો. આ અંતર્ગત 20 એપ્રિલથી અનેક પ્રકારના ધંધા શરૂ થશે. ઇ-કોમર્સ કંપનીઓને પણ પોતાનો વ્યવસાય શરૂ કરવાની મંજૂરી આપવામાં આવી છે, પરંતુ તેઓ ફક્ત જરૂરી ચીજો જ સપ્લાય કરી શકશે.\n20 એપ્રિલથી બજાર ખોલવા માટે વિવિધ અટકળો કરવામાં આવી રહી છે. એવી પણ ચર્ચા કરવામાં આવી હતી કે ઈ-ક કોમર્સ કંપની ફ્લિપકાર્ટ અને એમેઝોન તમામ પ્રકારની સેવાઓ શરૂ કરશે અને ઇ-કોમર્સ પ્લેટફોર્મ પરથી મોબાઇલ, ટીવી, લેપટોપ વગેરે ખરીદી શકે છે. આ માટે ઓર્ડર પણ લેવાનું શરૂ કરાયું હતું, પરંતુ ગૃહ મંત્રાલયે રવિવારે જારી કરેલી નવી ગાઇડલાઈનમાં સ્પષ્ટપણે જણાવ્યું છે કે ઈ-કોમર્સ કંપનીઓ જરૂરી જ ચીજોની સપ્લાય કરી શકે છે.\nઇ-જમર્સ કંપનીઓ દ્વારા આવશ્યક ચીજવસ્તુઓના સપ્લાયની સૂચિમાં ગ્રોસરી એટલે કે કરિયાણા, ફળો, શાકભાજી વગેરે શામેલ છે. તેનો અર્થ એ કે તમે એમેઝોન ફ્લિપકાર્ટ જેવી કંપનીઓ પાસેથી ખાદ્ય ચીજો, કરિયાણા અને ફળ-શાકભાજી વગેરે મંગાવી શકશો. અત્યારે અન્ય બિન-જરૂરી ચીજો ખરીદી શકાશે નહિ.\nકેમ થઇ મૂંઝવણ?\n14 એપ્રિલે પીએમ મોદીએ લોકડાઉન વધારવાની જાહેરાત કરી હતી. તેમણે એમ પણ કહ્યું હતું કે, કોરોના મુક્ત એવા વિસ્તારોમાં શરતી આર્થિક પ્રવૃત્તિઓ હળવા કરવામાં આવશે. તેના એક દિવસ પછી, સરકારે માર્ગદર્શિકા બહાર પાડીને એક સૂચિ બહાર પાડી હતી, જેમાં 20 એપ્રિલ પછી કઇ આર્થિક પ્રવૃત્તિઓને છૂટ આપવામાં આવશે તેવું જણાવવામાં આવ્યું હતું.\nઆ માર્ગદર્શિકામાં કેટલીક સેવાઓ માટે શરતી કપાત આપવામાં આવી હતી, જેથી રોજિંદા આવશ્યક ચીજોનો પુરવઠો જળવાઈ રહે. કેન્દ્રીય ગૃહમંત્રાલયે તેની માર્ગદર્શિકામાં નિર્દેશ આપ્યો હતો કે ઇ-કોમર્સ કંપનીઓને તેમનો વ્યવસાય કરવાની છૂટ આપવામાં આવશે. એટલે કે, ઓર્ડર અને માલ પુરવઠો શરૂ થશે અને ઇ-કોમર્સ કંપનીઓની વાન અને ડિલિવરી ખરીદી બંધ નહીં થાય.\nવ્યાપારી અને ખાનગી સંસ્થાઓ વિશેની પેટા વિભાગમાં કેન્દ્રીય ગૃહમંત્રાલયે કહ્યું કે ઈ-કોમર્સ કંપનીઓને વ્યવસાય શરૂ કરવાની મંજૂરી આપવામાં આવશે. તેમાં જણાવાયું છે કે ઇ-કોમર્સ કંપનીઓની ટ્રેનો અને ડિલિવરી બોયને જરૂરી પરવાનગી સાથે મુસાફરી કરવાની મંજૂરી આપવામાં આવશે.\nઆ નિર્દેશમાં તે સ્પષ્ટ નહોતું કે તે બધી સેવાઓ અને માલ માટે છે કે ફક્ત આવશ્યક ચીજો માટે. તેથી ઇ-કોમર્સ કંપનીઓએ આ હુકમને તેમની તરફેણમાં સ્વીકાર્યો અને તમામ પ્રકારના માલના ઓર્ડર લેવાનું શરૂ કર્યું.\nઆટલું જ નહીં, તૈયાર વસ્ત્રોની સપ્લાય કરનારી કંપનીઓએ પણ સપ્લાય શરૂ કરી ઓર્ડર લેવાની તૈયારી કરી હતી, પરંતુ રવિવારે ફરીથી કેન્દ્રીય ગૃહમંત્રાલયે સ્પષ્ટતા કરી છે કે તેનો અગાઉનો નિર્દેશ માત્ર જરૂરી ચીજવસ્તુઓ માટે હતો, બાકીનો અન્ય નોન આવશ્યક માલની સપ્લાય બંધ રહેશે.


જાણો એવા મંદિર વિષે કે જ્યાં મે-જૂન મહિનામા પણ આ મંદિરમા પૂજારીઓ ધાબળો ઓઢીને પૂજા કરે છે અને આ અલૌકિક ઘટનાઓ માનવ સમજની બહાર છે. - Gujarat Page\nHomeધાર્મિકજાણો એવા મંદિર વિષે કે જ્યાં મે-જૂન મહિનામા પણ આ મંદિરમા પૂજારીઓ...\nજાણો એવા મંદિર વિષે કે જ્યાં મે-જૂન મહિનામા પણ આ મંદિરમા પૂજારીઓ ધાબળો ઓઢીને પૂજા કરે છે અને આ અલૌકિક ઘટનાઓ માનવ સમજની બહાર છે.\nઉનાળાની ઋતુમા લોકો જરૂર પડે ત્યારે જ ઘરની બહાર નીકળે છે. ગરમીનો પારો વધતાં લોકોની મુશ્કેલીમા વધારો થાય છે. કેટલાક લોકો ગરમીને ટાળવા માટે ઘરોમા એર કંડિશનરનો ઉપયોગ કરે છે જેથી ઠંડી હવામા થોડી ક્ષણો શાંતિથી પસાર કરી શકે. જો કે જો તમે ઉનાળાની ઋતુમા ઠંડી અને એકદમ તાજી હવાનો આનંદ માણવા માંગતા હો તો પછી તમે ઓડિશાના ટીટલાગઢમાએક મંદિરની મુલાકાત લઈ શકો છો.\nઅહી શિવ-પાર્વતીનુ એવુ ચમત્કારિક મંદિર છે કે જેના વિશે જાણીને તમને આશ્ચર્ય થશે. ઓડિશા એક ગરમ રાજ્ય છે. ઉનાળાની ઋતુમા અહીંનુ તાપમાન ચરમસીમાએ પહોચી જાય છે. પરંતુ ટિટલાગઢ નામનુ સ્થાન હંમેશા ઠંડુ રહે છે. આને કારણે ઉનાળાની ઋતુમા અહી શાંતિ મળે છે.\nશિવ-પાર્વતીનુ આ મંદિર ઓડિશાના બાલાંગીર જિલ્લાના ટિટલાગઢમા હાજર છે. કુમ્હારા પર્વતની ખડકાળ પથ્થરોને કારણે તાપમાન ખૂબ ઉચુ રહે છે. પર્વતની ઉચાઇએ પણ ૫૫ ડિગ્રી સેલ્સિયસ સુધી તાપમાન પહોચી જાય છે પરંતુ આ મંદિર જ્યા બનેલુ છે તેની આસપાસનુ સ્થાન એકદમ ઠંડુ રહે છે.\nમંદિરમા અંદર દાખલ થતા એવુ લાગે છે કે જાણે અહી એરકન્ડીશન સ્થાપિત કરેલ હોય . લોકો કહે છે કે શિવ-પાર્વતીની આ મૂર્તિઓમાંથી ફક્ત ઠંડી હવા જ આવે છે જે આ સ્થાનને એકદમ ઠંડુ રાખે છે. કેટલીકવાર ઠંડી એટલી વધી જાય છે કે ઉનાળાની બપોરે પણ પૂજારીએ ધાબળો ઓઢવો પડે છે. તે લગભગ ૩૦૦૦ વર્ષ જૂનુ મંદિર છે. અહી બનતી ઘટનાઓ ભક્તોની સમજણ બહારની છે.\nPrevious articleજાણો આ દેશના રાષ્ટ્રપતિ વિષે કે જેને મારવા માટે ૬૦૦ વાર પ્રયાસ કરવામાં આવ્યો છે છતાં પણ તે જીવીત રહે છે.\nNext articleઆ યુવતી કમળની દાંડીમાંથી બનાવે છે માસ્ક, વડા પ્રધાન મોદીએ પણ કરી તેની પ્રંશસા…


174 - જલાલપોર વિધાનસભા\nજલાલપોર બેઠક પર કોળી પટેલ સમાજનાં મતદારોનું વર્ચસ્વ છે. છેલ્લી પાંચ ટર્મથી સતત વિજેતા બનતા સીટીંગ ધારસભ્ય આર.સી. પટેલને ભાજપે પુનઃ છઠ્ઠી વખત રીપીટ કર્યા છે. તેઓ પોતે કોળી સમાજમાંથી આવે છે. તેમની સામે કોંગ્રેસે પણ કોળી સમાજનાં યુવાન પરિમલ પટેલને મેદાનમાં ઉતાર્યા છે.\nતેઓ આર.સી. પટેલનાં એક વખતના નજીકના સાથીદાર રહ્યાં છે. આમ કોળી વર્સિસ કોળી ઉમેદવાર વચ્ચેના જંગમાં ભાજપનાં બળવાખોર ઉમેદવાર અર્જુન પાટીલ મહારાષ્ટ્રીયન છે. આ બેઠક અંતર્ગત આવતા વિજલપોર શહેરનાં 20 હજારથી વધુ મહારાષ્ટ્રીયન મતો અને સ્થાનિક પરપ્રાંતીય મતો ભાજપનાં વિજયનાં સમીકરણ બગાડી શકે છે. કારણ કે એન્ટી ઇન્કબંન્સી ફેકટર વચ્ચે કોળી સમાજનાં મતોનું વિભાજન થશે. તેમજ અન્ય ઉમેદવારો મત કાપશે. આમ હાલમાં ચિત્ર ભાજપ માટે ચિંતા કરાવે તેવું દેખાઇ રહ્યું છે.\nમિલકત ૬૯.૬૦ લાખ\nભાજપમાં વર્તમાન ચૂંટણી વેળા કોઈ જુથવાદ નથી. આ બેઠક પર ત્રણ ટર્મથી આર.સી. પટેલ ભાજપમાંથી વિજેતા બને છે. ભાજપે ચોથી વખત તેમને રીપીટ કર્યા છે. ભાજપમાં કોઈ જૂથવાદ નથી પણ આર.સી. પટેલની સામે છુપો અસંતોષ જરૂર છે.\nમિલકત ૩.૬૮ કરોડ\nઆ બેઠક પર પહેલા વિજલપોર નગરપાલિકા પ્રમુખ ધર્મેશભાઈ પટેલનું નામ વહેતું થયા બાદ તેમની જગ્યા પર આશ્ચર્યજનક રીતે રણજીતભાઈ પાંચાલને ટીકીટ અપાતા ટીકીટ વાંચ્છુ ધર્મેશભાઈ પટેલ અને તેમના સમર્થકોમાં રોષ ફેલાઈ ગયો હતો. કોંગ્રેસ કોળી ઉમેદવારની અવગણના કરી હોવાની લાગણીનો લાભ ભાજપને મળી શકે છે. ધર્મેશભાઈ પટેલના પિતા એવા નવસારી જિલ્લા કોંગ્રેસના માજી પ્રમુખ ભીમભાઈ પટેલે પોતાના પુત્રને ટીકીટ નહીં આપવા પાછળ રૂપિયાની લેવડદેવડ થઈ હોવાનો ગંભીર આક્ષેપ કરી કોંગ્રેસના પ્રદેશ પ્રમુખ અર્જુન મોઢવાડીયા, કેન્દ્રિય મંત્રી તુષાર ચૌધરી, જલાહર ઉપાઘ્યાય અને નવસારી જિલ્લા કોંગ્રેસ પ્રમુખ ગોવંિદભાઈ પટેલ સામે બળાપો કાઢી પોતે ‘‘નિષ્ક્રિય’’ થઈ જવાની જાહેરાત કરી દીધી છે.\nમિલકત ૨૨.૬૯ લાખ\nનવા પક્ષ જીપીપીમાં ઉમેદવાર સામે કોઇ વિરોધ નથી.\nરમેશભાઇ પટેલ (BJP)\nપરિમલ પટેલ (Congress)\nઆર. સી. પટેલ (BJP)\nરણજીતભાઈ પંચાલ (INC)\nનવસારીમાં આ વખતે ભાજપ માટે જીતવુ એટલું આસાન નથી\nજલાલપોર ભાજપમાં ભડકો: અપક્ષ ઉમેદવારી બાદ અન્ય સભ્યનું રાજીનામું\nનવસારી જિલ્લામાં ભાજપ - કોંગ્રેસ: બંનેમાં બળવો અપક્ષ તરીકે ઉમેદવારી\nનવસારી જિલ્લાની ચાર વિધાનસભા બેઠકો પર ડમી સહિત 17 ફોર્મ રદ\nજલાલપોર વિધાનસભામાં 82 હજાર કોળી પટેલ મતદારો નિર્ણાયક બનશે\n- 174 નંબરની જાલોલપર વિધાનસભા બેઠક પર વર્ષ 2007 અને 2012માં ભારતીય જનતા પાર્ટીની ટીકિટ પર આર.સી.પટેલનો વિજય થયો છે. વર્ષ 2012માં યોજાયેલી વિધાનસભા ચૂંટણીમાં કોંગ્રેસના ઉમેદવાર રણજીતભાઇ પંચાલને 17867ની સરસાઇ સાથે બેઠક પર કબ્જો મેળવ્યો હતો.\nઆ બેઠક પર છેલ્લી પાંચ ટર્મથી ભાજપનો દબદબો રહ્યો છે. જે સમગ્ર રાજ્યમાં જ દેખાયો છે. ગત વર્ષ- ૨૦૧૨ની ચૂંટણીમાં ભાજપના આર.સી.પટેલ વિજેતા થયા હતા. તેમણે તેમના નીકટના હરીફ કોંગ્રેસનાં રણજીતભાઇ પાંચાલને માત્ર ૧૭,૮૧૭ મતે પરાજય આપ્યો હતો. આર.સી. પટેલ સામે ભાજપનાં ભીતરમાં અસંતોષ ફેલાયેલો હતો. જે આજે વધુ જોરશોરમાં સળગી ઉઠયો છે. જેના કારણમાં તેમનો એકાધિકારવાદવાળો સ્વભાવ હોવાનું કહેવાય છે.\nમુખ્યત્વે ખેતી, મચ્છીમારી અને પશુપાલન પર આધારિત જીવનધોરણ ધરાવતા આ વિસ્તારના લોકો દરિયા કાંઠે વસે છે. વિશ્વનું ઐતિહાસિક સ્થળ દાંડી જલાલપોરમાં આવેલું છે.\nવિતેલા પાંચ વર્ષમાં ઝીંગાના સેંકડો તળાવોની વધેલી સંખ્યા, લોકોની દાદ-ફરિયાદની કોઇ સુનવણી નહીં થતી હોવાથી રોષની લાગણી ફેલાઇ છે. આર.સી.પટેલે ફરીથી દાવેદારી કરી છે. ત્યારે તેમની સામે તેમના જ ગામમાંથી યુવાનોએ ટિકિટ માંગી પડકાર ફેંક્યો છે. જેમાં કૌશિક પટેલ, ધનંજય ભટ્ટ, અનિલ પટેલ, દિનેશ પટેલ, અશોક પટેલે ટિકિટ માંગી છે. જ્યારે કોંગ્રેસમાંથી ધર્મેશભાઇ પટેલ, રણજીત પંચાલ, પરિમલ પટેલ વગેરે નામોની ચર્ચા છે.\nભાજપ આર.સી.પટેલના નિકટના ગણાતા નવસારી જિલ્લા પંચાયત પ્રમુખ દિનેશભાઇ પટેલ (નિમળાઇ) અથવા અનિલભાઇ પટેલને અજમાવી શકે છે. જ્યારે કોંગ્રેસ પરિમલ પટેલ અથવા ધર્મેશ ભીમભાઇ પટેલને ટિકિટ આપી શકે છે એવી ચર્ચા રાજકીય વર્તુળમાં ચાલી રહી છે.આ બેઠક પરના ૮૨,૫૦૦ કોળી પટેલ મતદારો નિર્ણાયક ભૂમિકા ભજવશે.\nGujarat Assembly Election, 2012\nBJP R C Patel 76797 53.31\nINC Ranjitbhai Panchal 58930 40.91\nMajority 17867 12.40\nTurnout 144051 73.12\nગણદેવી પીપલ્સ કો.ઓપ. બેંક- ભાજપ\nજલાલપોર-નવસારી ખેડૂત સંઘ - કોંગ્રેસ\nવિજલપોર નગરપાલિકા - ભાજપ\nજલાલપોર તાલુકા પંચાયત - ભાજપ


શુગર મિલો વિરુદ્ધ કાર્યવાહી કરવા પાકિસ્તાન 'મુક્ત': શહજાદ અકબર - ChiniMandi\nHome Gujarati International Sugar News in Gujarati શુગર મિલો વિરુદ્ધ કાર્યવાહી કરવા પાકિસ્તાન ‘મુક્ત’: શહજાદ અકબર\nશુગર મિલો વિરુદ્ધ કાર્યવાહી કરવા પાકિસ્તાન ‘મુક્ત’: શહજાદ અકબર\nવડા પ્રધાન ઇમરાન ખાનના વિશેષ સહાયક શાહજાદ અકબરે કહ્યું છે કે, એકવાર જ્યારે હાઇકોર્ટે શુગર કમિશન ઓફ ઈન્ક્વાયરી અને તેના અહેવાલ સામે દાખલ કરેલી અરજીઓનો નિર્ણય લીધો છે, ત્યારે ઇમરાન ખાન સરકાર શુગર માફિયાઓ સામે કાર્યવાહી શરૂ કરવા કટિબદ્ધ છે. પ્રેસ કોન્ફરન્સને સંબોધન કરતાં ઇમરાન ખાન સરકારે સુગર મિલોને મળતી સબસિડીમાં ગેરરીતિની તપાસ માટે એનએબી ઓર્ડિનન્સ મુજબ રાષ્ટ્રીય જવાબદારી બ્યુરો (એન.એ.બી.) ને પણ એક સંદર્ભ મોકલ્યો છે.\nઅકબરે કહ્યું હતું કે, શુગર કટોકટીના સંદર્ભમાં, આ વર્ષની શરૂઆતમાં, સરકારે તેની તપાસ માટે શુગર કમિશન ઓફ ઇન્કવાયરીની રચના કરી હતી. સુગર મિલોએ આયોગના અહેવાલને હાઈકોર્ટ્માં પડકાર્યો હતો અને સરકારને પગલાં લેતા અટકાવવાનો પ્રયાસ કર્યો હતો.\nપ્રાંતીય સરકારોને શુગર મિલો દ્વારા ખેડુતોને શેરડીના ઓછા ભાવની ચુકવણી સહિતના કાયદાનો ભંગ વિશે કહેવામાં આવ્યું છે. તેમણે કહ્યું કે, ફેડરલ કેબિનેટે શુગર કમિશન ઓફ ઈન્ક્વાયરીનો રિપોર્ટ આવ્યા પછી શુગર કટોકટીથી નિવારવા માટેની વ્યૂહરચનાને મંજૂરી આપી દીધી છે. વ્યૂહરચનામાં શિક્ષાત્મક પગલાં લેવા, સુધારણા શરૂ કરવા અને ખાંડના ભાવને તર્કસંગત બનાવવા માટેનો રોડમેપ શામેલ છે.


કન્વલ્ઝન રિએક્શનઃ એક ન્યુરોસીસ | નવગુજરાત સમય\n28-02-2020 10:45 AM\n1 / 1 કન્વલ્ઝન રિએક્શનઃ એક ન્યુરોસીસ\nઆજે સપના પાર્ટીમાં જવા માટે તૈયાર થતાં જ ઢળી પડી. તાત્કાલિક એને સારવાર માટે લઇ ગયા. ત્યાં ફિઝીશયને કહ્યું, ‘આને ફિટ આવી છે. સાયકોલોજીકલ પ્રોબ્લેમ છે. મનોપચાર જરૂરી છે.’\nસપનાની ઉંમર પચ્ચીસ વર્ષની હતી. સાયકોલોજીસ્ટને ક્લિનિકલ હિસ્ટ્રીમાંથી ખબર પડી કે ત્રણ વર્ષ પહેલાં એ એક યુવક સાથે પ્રેમમાં પડી હતી. સપનાનું ઘર પૈસે ટકે ખૂબ સદ્ધર હતું. પપ્પા બિઝનેસમેન અને મમ્મી હાઉસવાઇફ. ઘરમાં એ એકનું એક સંતાન. ખૂબ જ લાડ-પ્યારમાં ઉછરેલી સપનાને જેની સાથે પ્રેમ થયો હતો એ છોકરાની આર્થિક સ્થિતિ ખૂબ નબળી હતી. છોકરાએ કહ્યું કે, “હું તારી સાથે જ લગ્ન કરીશ.” સપનાના ઘરેથી તો આ વાત માટે દેખીતી ‘ના’ જ હોય એ સ્પષ્ટ હતું. પપ્પાને ખબર પડે તો તો આવી જ બને. હા... મમ્મીને જરાક વાતનો અણસાર હતો પણ કયો છોકરો છે તે જાણ નહોતી. એમને એમ કે વખત જતા આ પ્રેમનો ઉભરો શમી જશે.\nઘરના ચોથા મેમ્બર મોટાકાકાને સપના પ્રત્યે ખૂબ પ્રેમ. જ્યારે જ્યારે પપ્પા ગુસ્સો કરે પણ મોટાકાકા સપનાને બચાવી લે. ટૂંકમાં મોટાકાકા અને ભત્રીજીની મૈત્રી ખૂબ જ સ્ટ્રોંગ. મોટાકાકાની સંપૂર્ણ ઇમોશનલ છત્રછાયામાં ઉછરેલી સપનાએ કોલેજમાં આવ્યા પછી અચાનક એવો નિર્ણય લીધો કે દરેકને ઘરમાં આઘાત લાગ્યો. ઘરના લોકોના મતે છોકરાનું એજ્યુકેશન ખૂબ જ ઓછું. સપના જ્યાં જૉબ કરતી હતી ત્યાં એ હેલ્પર તરીકે કામ કરે. કસરત કરીને બાવડા ફુલાવેલા એટલે એક્ટ્રેક્ટીવ અને દેખાવડું શરીર પણ ઉંમર પ્રમાણેની પરિપક્વતા ક્યાંય ન દેખાય. જોબ માંડ માંડ મળી હતી એ છોકરાના ઘરમાં પણ સતત કંકાસનું વાતાવરણ રહે. સપના ક્યારે પેલા ઑફિસ હેલ્પર બોય જોડે લપેટાઇ ગઇ તેની કોઇને ખબર ન પડી. ખુદ સપનાને પણ લાગ્યું કે તે જરા વધારે પડતી આગળ વધી ગઇ છે.\nએક દિવસ શારીરિક રીતે બંને પ્રેમીઓ નજીક આવી ગયા. અને સપનાને એ બાબતને લીધે તીવ્ર ગીલ્ટની ભાવના થઇ. ‘અરે ! મારાથી આ શું થઇ ગયું ?’ ઘરે આવીને સૌથી પહેલા મોટાકાકાને વાત કરી. જેવી વાત મોટાકાકાએ સાંભળી કે તરત જ એમને મોટો શૅાક લાગ્યો. આમ તો જૂના હાર્ટ પેશન્ટ મોટાકાકાને તરત હૃદયરોગનો હુમલો આવ્યો. અને બીજા દિવસે તો મૃત્યુ પામ્યા.\nઆ સમગ્ર ઘટનામાં પેલા છોકરા સાથે સેક્સની વાતો માત્ર મોટાકાકાને જ ખબર હતી. ઘરના બધા ય એ વાતથી અજાણ, આ તરફ સપના પણ થોડા ડિપ્રેશનમાં સરી પડેલી પણ પછી વખત જતા બધું ઠીક થઈ ગયું હતું. પણ મોટાકાકાની આ પહેલી ડેથ એનિવર્સરીના દિવસે સપનાને એ બધું ફરીથી યાદ આવી ગયું. એને લીધે સપનાને ‘કન્વલ્ઝન રિએક્શન’ નામની ન્યુરોટીક તકલીફ મતલબ ખેંચ આવવાનું શરૂ થયું હતું. જો કે હવે પેલા છોકરા સાથે શારીરિક આકર્ષણનો સંબંધ તો પુરો જ થઇ ગયો હતો પણ મોટાકાકાને પહોંચાડેલા દુઃખ અને એમના મૃત્યુ માટે પોતે જવાબદાર છે એ બાબતને લીધે આવી ફીટ આવી હતી.\nસાયકોથેરાપી દ્વારા સપનાના અચેતન માનસમાંથી ગીલ્ટ અને ડિપ્રેશન દૂર કરાયું. એ સમજી શકી કે મારા રિલેશન અને મોટાકાકાના ડેથ વચ્ચે કોઈ ડાયરેક્ટ રિલેશન નથી. સપનાના કન્વલ્ઝન રિએક્શન હવે બંધ થઈ ગયા છે.


Surat Diamond industry Rise ag– News18 Gujarati\nUpdated: October 9, 2021, 9:43 PM IST\nસુરતના કેટલાક હીરા ઉદ્યોગો વહેલી સવારથી ધમધમતા થયા છે. એમ કહીએ તો ઓવરટાઈમ પણ કરવામાં આવી રહ્યો છે\nSurat Diamond industry- ડાયમંડ સિટી સુરતના હીરા ઉદ્યોગને આ વખતની દિવાળી ખૂબ ફળવાની છે. કારણે દિવાળી સામે હીરા ઉદ્યોગમાં તેજીનો માહોલ, દિવાળી વેકેશન પણ ટૂંકાવાની ભીતિ\nLast Updated: October 9, 2021, 9:43 PM IST\nસુરત : દિવાળીના (Diwali-2021)પર્વને હવે ગણતરીના દિવસો બાકી રહ્યા છે ત્યારે સુરતના હીરાઉદ્યોગમાં (Surat Diamond industry)હલકી સાઇઝના હીરાની ડિમાન્ડમાં વધારો થયો છે. જેના પગલે સુરતના (Surat)કેટલાક હીરાઉદ્યોગમાં (Diamond industry)ઓવરટાઈમ શરૂ કરવામાં આવ્યો છે. જેનો લાભ હીરા ઉદ્યોગના વેપારીઓની સાથે સાથે રત્ન કલાકારોને (Ratna Kalakar) પણ પૂરેપૂરી રીતે મળવાનો છે. એક અંદાજ મુજબ કોરોનાના (Corona)બે વર્ષ દરમ્યાન ઉદ્દભવેલી પરિસ્થિતિ બાદ ડાયમંડ ઇન્ડસ્ટ્રીઝમાં મોટો ઉછાળો આવ્યો છે. જેના પગલે હીરા ઉદ્યોગનો 2.53 મિલિયન ડોલરનો જે વેપાર હમણાં સુધીનો રહ્યો છે તેમાં પણ વધારો થવાની શકયતા સુરત ડાયમંડ એસોસિયેશન (Surat Diamond Association)દ્વારા વ્યક્ત કરવામાં આવી છે. જેના કારણે આ વખતનું દિવાળી વેકેશન પણ ટૂંકાવાની ભીતિ વ્યક્ત કરાઈ છે.\nડાયમંડ સિટી સુરતના હીરા ઉદ્યોગને આ વખતની દિવાળી ખૂબ ફળવાની છે. કારણે દિવાળી સામે હીરા ઉદ્યોગમાં તેજીનો માહોલ છે. હાલ સુરતના હીરા ઉદ્યોગમાં હલકી સાઈઝના ડાયમંડની ડિમાન્ડ વધી છે. જેના કારણે સુરતના કેટલાક હીરા ઉદ્યોગો વહેલી સવારથી ધમધમતા થયા છે. એમ કહીએ તો ઓવરટાઈમ પણ કરવામાં આવી રહ્યો છે. સુરત ડાયમંડ એસોસિયેશનના જણાવ્યા પ્રમાણે સુરતમાં નાના- મોટા મળી અંદાજીત5હજાર ડાયમંડ યુનિટ આવેલા છે. કોરોના કાળ દરમ્યાન બે વર્ષમાં ઉદ્દભવેલી સ્થિતિએ હીરા ઉદ્યોગના વેપારીઓ અને રત્ન કલાકારોને ચિંતામાં મૂકી દીધા હતા.પરંતુ કોરોનાના આ બે વર્ષ બાદમાં અચાનક હીરા ઉદ્યોગમાં આવેલી તેજીના પગલે ડાયમંડ ઉદ્યોગના વેપારીઓ ચિંતામુક્ત થયા છે. હવે સામી દિવાળી છે ત્યારે હીરા ઉદ્યોગમાં હલકી સાઈઝના હીરાની ડિમાન્ડમાં વધારો થયો છે. જેના કારણે સુરતના હીરા ઉદ્યોગમાં ઓવરટાઈમ શરૂ કરાયો છે. જેનો લાભ વેપારીઓની સાથે રત્ન કલાકારોને મળવાનો છે. સુરત ડાયમંડ એસોસિયેશનના જણાવ્યા પ્રમાણે આમ તો સુરતના હીરા ઉદ્યોગનું દિવાળી સુઘીનું વાર્ષિક ટર્ન ઓવર 2.53 મિલિયન ડોલરનું રહેલું છે. જેમાં પણ વધારો થવાની પુરેપુરી શકયતા રહેલી છે. જેનો લાભ સુરતના હીરા ઉદ્યોગના વેપારીઓ અને રત્ન કલાકારોને મળી રહેવાનો છે. જે બાબત સુરતના હીરા ઉદ્યોગ માટે ખૂબ જ લાભદાયી નીવડી રહેશે.\nજીજેઇપીસીના સુરત રિજીયનના ચેરમેન દિનેશ નાવડીયાએ આ અંગે જણાવ્યું હતું કે વર્ષ 2019- 2020ની કોવિડ પરિસ્થિતિ વચ્ચે હીરા ઉદ્યોગના વેપારીઓને એક પ્રકારનો ડર હતો કે જે સ્ટોક છે તેમાં પણ 30 થી 35 ટકા જેટલો લોસ આવશે. પરંતુ કોવિડની સેકન્ડ ફેઝમાં આંતરરાષ્ટ્રીય માર્કેટમાં આવેલા બદલાવના કારણે ડાયમંડ ઇન્સ્ટ્રીઝને ખૂબ જ સારો વેપાર મળવાનો શરૂ થયો .વર્ષ 2019ની સરખામણીએ વર્ષ 2021માં 15થી 18 ટકા જેટલો એક્સપોર્ટમાં ગ્રોથ સુરતના ડાયમંડ ઉદ્યોગમાં જોવા મળ્યો. હીરા ઉદ્યોગના સ્ટોક ઇનવંટરીમાં પણ ખૂબ ઘટાડો જોવા મળ્યો. હમણાં સુધી જે વેપાર ક્રેડિટમાં થતો હતો તે હવે રોકડમાં થવા લાગ્યો છે. જેના કારણે ડાયમંડ ઇન્ડસ્ટ્રીઝમાં ખૂબ જ સારા પરિણામ જોવા મળી રહ્યા છે. ગત વર્ષની સરખામણીએ ડાયમંડ પોલિશડના એક્સપોર્ટમાં 7.14 ટકાનો વધારો થયો છે. સાથે સ્ટેડેટેડ જ્વેલરીમાં પણ ખૂબ સારો ગ્રોથ જોવા મળ્યો છે.\nઆ પણ વાંચો - સુરત : ધોળે દિવસે હત્યા કરનાર આરોપીને 11 મહિના પછી પોલીસે ગોવાથી ઝડપી પાડયો, આવી રીતે આવ્યો પકડમાં\nકોવિડ પરિસ્થિતિ દરમ્યાન અમેરિકા અને યુરોપિયન દેશોમાં કોવિડ પરિસ્થિતિને ધ્યાને લઈ રાજ્ય સરકાર દ્વારા પેકેજ જાહેર કરવામાં આવ્યું હતું જેના કારણે પણ મોટી બચત હીરા ઉદ્યોગને થઈ. કોવિડ પરિસ્થિતિ વચ્ચે પણ યોજાયેલા પ્રસંગો દરમ્યાન લોકોએ એકબીજાને ભેટ- સોગાદોની આપ- લે કરી હતી. જે હાલ પણ આવા દેશોમાં સ્ટેડેટેડ જ્વેલરી, પોલિશડ ડાયમંડ અને ડાયમંડ જ્વેલરીની વધુ માંગ છે. જેમાં મોટામાં મોટું માર્કેટ અમેરિકા છે. હોંગકોંગમાં પણ હાલ સુરતથી 34 ટકાનું એક્સપોર્ટ રહેલું છે. જ્યારે અમેરિકામાં પણ 37 તક જેટલું એક્સપોર્ટ રહેલું છે. સરેરાશ 80 ટકા સુરતથી બે દેશોમાં ડાયમંડ અને જ્વેલરીનું એક્સપોર્ટ હાલ થઈ રહ્યું છે. સામી દિવાળી છે અને એક્સપોર્ટ વધ્યું છે પરંતુ પોલિશડ ડાયમંડનો ભાવ વધવો જોઈએ તે મળ્યો નથી. રફ ડાયમંડનો ભાવ આગામી સમયમાં દબાય તેવી શકયતા છે. પરંતુ હાલ દિવાળીના સમયે રત્ન કલાકારોને વધુ કામ મળતું થયું છે. આગામી સમયમાં કામ ઓછું મળશે તેવો વેપારીઓમાં ભય છે, જેના કારણે હાલ ઓવરટાઈમ કરવામાં આવી રહ્યો છે. હાલ દિવાળીનો સમય છે અને છ માસથી ડાયમંડ ઇન્ડસ્ટ્રીઝમાં તેજી છે. ડાયમંડ ઉદ્યોગ દ્વારા પણ રત્નકલાકારોને પૂરતું કામ મળી રહે તે માટે સમયનો સદુપયોગ કરી ઓવરટાઈમ કરવામાં આવી રહ્યો છે.\nવધુમાં રફ ડાયમંડના ભાવમાં વધારો ન મળવા પાછળ જીજેઈપીસીના ચેરમેન દિનેશ નાવડીયાએ જણાવ્યું હતું કે ત્રણ માસ અગાઉ વોલ્યુન્ટરી રીતે રફ ડાયમંડ ઇમ્પોર્ટ કરવાનું બંધ કરવામાં આવ્યું હતું. જે નિર્ણય ફરી લેવામાં આવે તો મુશ્કેલીઓનો સામનો પણ ચોક્કસથી કરી શકાય તેમ છે. હીરા ઉદ્યોગમાં તેજી અને દિવાળી વેકેશન બંને એક પર્યાર્ય વસ્તુ છે. અત્યારે રફના ભાવ વધતા ગયા છે. જેના કારણે આ વખતે દિવાળી વેકેશન પણ ટૂંકાવવામાં આવે તેવી શક્યતા છે. દિવાળી સુધીનું કામ રત્ન કલાકારોને મળી રહે તે માટે વેપારીઓ દ્વારા પણ પૂરતો રફ હીરાનો સ્ટોક કરવામાં આવી રહ્યો છે. કારણ કે જો વેકેશન લંબાય અને રફના ભાવમાં કોઈ ફેરબદલ થાય તો તેનો સીધો લાભ પોલિશડ ડાયમંડના વેપારીઓ લઈ શકે છે.સુરતના હીરા ઉદ્યોગ માટે હાલ તો તેજીનો માહોલ છે. જેના કારણે વેપારીઓની સાથે રત્ન કલાકારોને પણ સામી દિવાળી ફળી છે. મોટા ભાગના વેપારીઓ દ્વારા આ માટે રફનો પૂરતો સ્ટોક કરી રત્ન કલાકારો પાસે કામ લેવામાં આવી રહ્યું છે. જ્યાં સામી દિવાળીએ સુરતના હીરા ઉદ્યોગમાં તેજીનો માહોલ જોવા મળી રહ્યો છે.\nFirst published: October 9, 2021, 9:43 PM IST


OHM ॐ AUM-SIVOHM: Gujarati-Ramayan-Rahasya-17-ગુજરાતી-રામાયણ-રહસ્ય-17\nભાગવતમાં પ્રહલાદજીએ બતાવ્યું છે કે-માતા-પિતા રામનામની મનાઈ કરે તો એમની આજ્ઞાનો પણ સવિનય ભંગ કરવો.મીરાંબાઈને ચિત્તોડનું રાજકુટુંબ ભગવાન ભજન કરવામાં અનેક રીતે પીડતું હતું. મીરાબાઈએ પત્ર લખી ને તુલસીદાસજીની સલાહ માગી,ત્યારે તુલસીદાસજીએ કહ્યું કે-સીતા-રામની ભક્તિ ખાતર ગમે તેવાં સગાં-વહાલાંનો પણ ત્યાગ કરવો.“ જાકે પ્રિય ન રામ બૈદેહી તજીએ તાહિ બૈરી સમ,જદ્યપિ પરમ સનેહી.” મીરાબાઈએ તે સલાહનો અમલ કર્યો તો તેમને રામ-રતન ધનની પ્રાપ્તિ થઇ.અને ગાયું કે-“પાયોજી મૈને રામ રતન ધન પાયો”\nએવું નથી કે ભક્તિ માત્ર મંદિરમાં જ થઇ શકે.ભક્તિ સર્વત્ર થઇ શકે છે.\nઈશ્વરથી વિભક્ત (જુદો) ના થાય તે ભક્ત.સદા સર્વદા પરમાત્માના “નામ” થી જુદો ના થાય તે ભક્ત.\nજપ એ પુરુષાર્થનું પ્રતિક છે.”મારું તન-મન પ્રભુને સમર્પી દઉં છું”\nએવી અનન્ય ભાવની ભક્તિ એ માનવીનો પરમ પુરુષાર્થ છે.\nસમર્થ રામદાસજી મહારાજે બાર વર્ષ ગોદાવરીમાં ઉભા રહી ને રામ-નામનો જપ કર્યો હતો,ને તેમને\nમંત્ર-સિદ્ધિ પ્રાપ્ત થઇ હતી.જયારે આપણે તો એકાદ માળા ફેરવી ફળ લેવા અધીરા થઇ જઈએ છીએ.\nમનુષ્ય-દેહ એ એક ટ્રસ્ટ જેવો છે.અને એ ટ્રસ્ટનો હેતુ પરમાત્મા નો સાક્ષાત્કાર કરવાનો છે.\nદેહને ખવડાવો,પીવડાવો, રમાડો,જાત્રા કરાવો,ઉપદેશ કે પુસ્તકો વાંચો-કે એવું બધું ગમે તે કરો,\nપણ વિચારવાનું છે કે ટ્રસ્ટનો હેતુ પાર પડ્યો છે કે નહિ.\nઈશ્વર જવાબ માગશે-કે આ શરીર ધારણ કરી કેવળ અહંકારને આસક્તિ વધાર્યા કે કશું સાધન કર્યું?\nસંતો કહે છે કે-આનો જવાબ તમારી પાસે ના હોય તો,રામ-કથાનું શ્રવણ કરો,વાંચન કરો,મનન કરો.\nરામ-કથા તમને તમારા જીવનનો અને ઈશ્વરે સોંપેલા ટ્રસ્ટનો હેતુ સ્પષ્ટ સમજાવશે.\nપણ મનુષ્યનું અભિમાન આમાં આડું આવે છે.અને અભિમાન દૂર કરવાનો રસ્તો ભક્તિ છે.\nતુલસીદાસજી રામ-નામનો મહિમા ગાતાં કદી ધરાતા નથી.\nજેવી તેમની રામ-ભક્તિ છે તેવી જ તેમની અપૂર્વ દીનતા છે.તે કહે છે કે-\nરામનામમાં સ્નેહ થવો એ પૂર્વજન્મોના પુણ્યનું ફળ છે.મારાં પાપ એવાં છે કે,મારાં પાપ સાંભળી નરક પણ\nનાકનું ટેરવું ચઢાવે છે,પણ શ્રી રામ મારા જેવા પર પણ પરમ કૃપા કરે છે.તુલસીદાસજીનો આ વિનય છે.\nરામ શબ્દ માં “ર-અ-મ” એમ ત્રણ અક્ષરો છે.\n“ર” એ અગ્નિનું.”અ” એ સૂર્ય નું અને “મ” એ ચંદ્ર નું બીજ છે. આ ત્રણે મોહ-રૂપી અંધકારનો નાશ કરે છે.\n“ર” કાર બ્રહ્મામય,”અ”કાર વિષ્ણુમય અને ”મ”કાર એ શિવમય છે.\nએવી જ રીતે ॐકાર (અ ઉ મ )માં પણ બ્રહ્મા-વિષ્ણુ-મહેશનું સ્વરૂપ છે.એટલે રામ-નામ ॐ કાર સમાન છે.\nતુલસીદાસજી કહે છે કે-શરીરની અંતર-બાહ્ય શુદ્ધિ જોઈતી હોય તો,જીભેથી રામનું “નામ” લો.\nરામ-નામ તો દીપક સમાન છે,જીભના ઉંબરા પર તે દીપક સ્થિર કરશો તો,\nઆખા ઘર(શરીર)માં,અંતરમાં ને જીવનમાં અજવાળું થઇ જશે.\nશ્રીરામે એક અહલ્યાને તારી,પણ રામ-નામે તો લાખો-કરોડો સ્ત્રીઓનો ઉદ્ધાર કર્યો છે.\nશ્રીરામે તો શિવજીનું એક ધનુષ્ય તોડ્યું,પણ રામનામ તો ભવના ભયને ભાગી નાખે છે.\nશ્રી રામે તો એક દંડકારણ્ય ને શોભાવ્યું,પણ રામનામ તો કરોડો મનુષ્યના મનમાં નિવાસ કરી તેને પાવન\nકરે છે.શ્રીરામે રાક્ષસોના દલનો સંહાર કર્યો,પણ રામનામ તો કળિયુગના અનેક ક્લેશોનું નિકંદન કાઢે છે.\nશ્રી રામે તો સુગ્રીવ અને વિભીષણ એ બે જ ને આશ્રય આપ્યો પણ રામનામે અસંખ્ય શરણાગતો ને\nઆશ્રય આપ્યો છે.શ્રીરામે તો રીંછો અને વાનરો ની મદદ લઇ ને અતિ મહેનત કરી સમુદ્ર પર પુલ બાંધ્યો,\nપણ રામનામ લેતા વિશાળ સમુદ્ર આખો ને આખો સુકાઈ જાય છે,એના પર પુલ બાંધવાની જરૂર રહેતી નથી,અને સુકાઈ ગયેલા ભવસાગરને પાર કરવાનું આસાન છે.\nઆમ નિર્ગુણ બ્રહ્મ અને સગુણ રામ કરતાં પણ રામ-નામ મોટું છે.


જાણો કેમ ભાગેડુઓ US અને યુરોપનાં દેશમાં જઈને છુપાય છે?\nનવગુજરાત સમય | Publish Date: Feb 19 2018 8:47AM\nપંજાબ નેશનલ બેંકનાં આરોપી નીરવ મોદીનાં રફ્ફૂચક્કર થઈ જવાથી બજારમાં ફરીથી ગરમીનો માહોલ જોવા મળ્યો છે. આતંકવાદીઓ અને આવા દગાખોર લોકો છુપાવવા માટે હંમેશા પશ્ચિમ યૂરોપ, ઉત્તર અમેરિકા અને ખાડીનાં દેશોમાં જ કેમ ભાગે છે. તેનું કારણ એ છે કે ત્યાંનો કાયદાકીય નિયમો બહું જ ઉદાર છે. ત્યાનું ટેક્સેશન સ્ટ્રક્ચર પર સૉફ્ટ છે. રાજનૈતિક નીયમો પણ સહેલા અને સરળ છે અને આવા લોકો ત્યાં સામાન્ય રીતે માનવ અધિકારો અને રાઈટ ટૂ ફ્રીડમનાં નામે ચરી ખાય છે.\nઆવા લોકોની યાદી બહું લાંબી છે અને તેમાં કેનેડા અને બ્રિટન જતા રહેલા ઉગ્રવાદીઓ, ભોપાલ ગેસ લીક કાંડ પથી ભાગેલા વૉરેન એન્ડરસન, બ્રિટનમાં આશ્રય લેનાર લલિત મોદી અને વિજય માલ્યા જેવા લોકોનો સમાવેશ થાય છે. આ યાદીમાં દેશમાં આતંકવાદી પ્રવૃત્તિઓને પ્રોત્સાહન આપનારા દાઉદ ઈબ્રાહિમ અને કાશ્મીરનાં આતંકવાદી સંગઠનોનાં કેટલાક આતંકવાદીઓ અને તેમના સમર્થકોનો સમાવેશ પણ થાય છે.\nવિશ્વમાં એવા કેટલાક દેશો પણ છે, જ્યાં મોતની સજા પર રોક લગાવેલી છે. જો કોઈ ભાગેડુ આવા દેશમાં શરમ મેળવી લે તો ત્યાંની સરકાર વિચારશે કે તેને ભારત પાછો મોકલવા પર તેને મોતની સજા આપવામાં આવશે. તો આવા સંજોગોમાં તે દેશ ભારતને તે દગાખોરને ભારત મોકલી આપવાની વાતનો ઈનકાર કરી દેશે. બ્રિટનમાં ભારતનાં ઘણા બધા આવા ભાગેડુઓ ભરાયા છે અને ત્યાં પોતાના અધિકારીત ક્ષેત્રમાં પ્રવેશ કરનારા લોકોને કાયદાકીય રીતે સુરક્ષા આપવાનાં નિયમ છે. તેથી મોટા ભાગનાં ફ્રોડ લોકો બ્રિટન જેવા દેશોમાં જઈને શરણ મેળવે છે.


1 એપ્રિલથી 45 વર્ષ કે તેથી વધુ ઉંમરના તમામ લોકોને વેક્સિન આપવામાં આવશે, | Ashadeep Newspaper\nPrevPrevious20 થી 45 વર્ષના લોકોને રસી અપાય તો6મહિનામાં કોરોના કાબૂમાં આવશે, લૉકડાઉન અસરદાર નથી\nNextનફ્ફટાઈ : કરદાતાઓ પર બોજ ગણાવી ઓસ્ટ્રેલિયાની સરકારે ભારતીય પરિવારને બાળકની બીમારીના કારણે કાઢી મૂક્યોNext\n1 એપ્રિલથી 45 વર્ષ કે તેથી વધુ ઉંમરના તમામ લોકોને વેક્સિન આપવામાં આવશે,\nગુજરાતમાં સતત ત્રીજા દિવસે 1500થી વધુ કેસ સામે આવ્યા\nકેન્દ્ર સરકારે કોરોના વેક્સિનેશન અંગે મોટો નિર્ણય લીધો છે. 1 એપ્રિલથી 45 વર્ષ કે તેથી વધુ ઉંમરના બધા લોકો કોરોનાની વેક્સિન લઈ શકશે. તેમને ફક્ત કોવિન પોર્ટલ પર પોતાનું રજીસ્ટ્રેશન કરવવાનું રહેશે. ત્યાર બાદ તેઓ સરકારી અથવા પ્રાઈવેટ સેન્ટર પર વેક્સિન લઈ શકશે. કેન્દ્રિય મંત્રી પ્રકાશ જાવડેકરે પ્રેસ કોન્ફરન્સ કરી આ જાણકારી આપી છે.અત્યાર સુધી 45 થી 60 વર્ષ વચ્ચેના માત્ર ગંભીર બીમારીવાળા લોકોને જ વેક્સિન આપવામાં આવતી હતી.\nએક દિવસ પહેલા ગાઈડલાઇનમાં બદલાવ, બીજો ડોઝ6થી 8 સપ્તાહ બાદ લગાવાશે\nઆ પહેલા કેન્દ્ર સરકારે 22 માર્ચે કોવિશીલ્ડ વેક્સિન અંગે ગાઈડલાઇન જાહેર કરી હતી. જે મુજબ કોવિશીલ્ડ વેક્સિનના બે ડોઝ વચ્ચેનો સમય પહેલા કરતાં બે સપ્તાહ વધારવામાં આવ્યો છે. અત્યાર સુધી કોવિશીલ્ડ વેક્સિનના બંને ડોઝ વચ્ચે4થી 8 સપ્તાહ એટલે કે 27 થી 42 દિવસનું અંતર રાખવામા આવતું હતું.\nનવા નિર્દેશ મુજબ હવે આ અંતર6થી 8 સપ્તાહ એટલે કે 42 થી 56 દિવસનું રહેશે. નવો નિયમ માત્ર કોવિશીલ્ડ વેક્સિન પર જ લાગુ રહેશે. ભારત બાયોટેકની કોવેક્સિન પર નવો નિયલ લાગુ નથી થાય. કોવેક્સિનના બે ડોઝ ચાર સપ્તાહની અંદર જ આપવામાં આવશે.\nદેશમાં 16 જાન્યુઆરીથી આરોગ્ય કર્મચારીઓને વેક્સિન આપવાની શરૂઆત સાથે કોરોના વેક્સિનેશનની શરૂઆત થઈ હતી.2ફેબ્રુઆરીથી, ફ્રન્ટલાઈન કર્મચારીઓને પણ વેક્સિન આપવાનું શરૂ કરાયું. 13 ફેબ્રુઆરીથી આરોગ્ય કર્મચારીઓને બીજો ડોઝ આપવામાં આવી રહ્યો છે. ફ્રન્ટલાઈન કર્મચારીઓને વેક્સિનનો બીજો ડોઝ આપવાની શરૂઆત2માર્ચથી શરૂ થઈ.\n1 માર્ચથી શરૂ થયો બીજો તબક્કો\nદેશમાં કોરોના વેક્સિનેશનનો બીજો તબક્કો 1 માર્ચથી શરૂ થયો હતો. આ તબક્કા હેઠળ, 60 વર્ષથી વધુ ઉંમરના લોકોને વેક્સિન આપવામાં આવી રહી છે. આ સાથે જ 45 થી 60 વર્ષની વયના આવા લોકોને રસીઓ અપાઈ રહી છે, જેઓ ગંભીર રોગોથી પીડિત છે. જેની ઉમર 60 વર્ષ કે તેથી વધુ છે, તેઓએ રજીસ્ટ્રેશન અને વેક્સિનેશન સમયે ID કાર્ડ સાથે રાખવું પડશે. 45 થી 60 વર્ષના જે લોકોને ગંભીર બીમારી છે, તેઓએ મેડિકલ સર્ટિફિકેટ બતાવવું પડશે.\nઅત્યાર સુધીમાં 4.85 કરોડ ડોઝ આપવામાં આવ્યા : જાવડેકર\nપંજાબમાંથી જીનમ સિક્વન્સિંગ માટે મોકલવામાં આવેલા 401 સેમ્પલમાંથી 81%માં બ્રિટનવાળા સ્ટ્રેનની પુષ્ટિ થઈ છે. આનાથી યુવાનોને સૌથી વધુ અસર થઈ રહી છે. આ અંગે રાજ્યના મુખ્યમંત્રી અમરિંદર સિંહ ચિંતિત છે.મુખ્યમંત્રીના સલાહકાર રવિલ ઠુકરાલે વડાપ્રધાન નરેન્દ્ર મોદીને અપીલ કરી છે કે વેક્સિનેશન કાર્યક્રમમાં 60 વર્ષથી નીચેના લોકોને પણ સામેલ કરવામાં આવે.\nઉત્તરપ્રદેશ સરકારે ધોરણ 1 થી 8 સુધીની શાળાઓ 24 થી 31 માર્ચ સુધી બંધ રખવાનોનિર્ણય લીધો છે. ધોરણ9થી 12 સુધીની શાળા 25 થી 31 માર્ચ સુધી બંધ રહેશે. પંચાયત ચિંતાનીમાં પણ સતર્કતા રાખવાના નિર્દેશ આપવામાં આવ્યા છે. મુખ્યમંત્રી યોગી આદિત્યનાથે આદેશ આપયા છે કે દરેક જીલ્લામાં ઓછામાં ઓછું 1-1 કોવિડ હોસ્પિટલ જરૂરથી હોય.\n1 લાખ રૂપિયાનું આવી રીતે રોકાણ કરી બની જાવ કરોડપતિ\nસામાન્ય રીતે લોકોનાં મનમાં એવો જ સવાલ હોય છે કે, તેમના રૂપિયા કેટલા સમયમાં વધી શકે છે. તેઓ ઇચ્છતા હોય


રાજકોટમાં ચાલુ ક્લાસમાં નવપરિણિત શિક્ષિકાનું મોત, એકાએક ક્લાસમાં ઢળી પડ્યા - Real Gujarat\nરાજકોટમાં ચાલુ ક્લાસમાં નવપરિણિત શિક્ષિકાનું મોત, એકાએક ક્લાસમાં ઢળી પડ્યા\nSeptember 7, 2021 September 7, 2021 newsportal\nરાજકોટમાં દુ:ખદ બનાવ બન્યો છે. શહેરની ફેમસ વિરાણી સ્કૂલમાં લેકચર લઇ રહેલા શિક્ષિકા અચાનક ઢળી પડ્યા હતા. બાદમાં તેમને સારવાર અર્થે હોસ્પિટલ લઈ જવામાં આવ્યા હતા, જ્યાં ફરજ પરના તબીબે મૃતજાહેર કર્યા હતા. શાળાના સૌથી નાની ઉંમરના આ શિક્ષિકાએ શાસ્ત્રીય ગીત-સંગીતમાં શાળાના અનેક વિદ્યાર્થીઓને રાજ્યકક્ષાની સ્પર્ધા સુધી લઇ જવામાં ખૂબ જ મહેનત કરી હતી.\nપ્રાપ્ત વિગત મુજબ રાજકોટના કોઠારીયા રોડ પર હુડકો ક્વાર્ટર રહેતાં 32 વર્ષીય ચાર્મીબેન દેસાણી છેલ્લા સાડા ચાર વર્ષથી સહાયક શિક્ષિકા તરીકે નોકરી કરતા હતા અને તેઓ અંગ્રેજીનો અભ્યાસ કરાવતા હતા. દરમિયાન ગયા શનિવારે તેઓ શાળાએ આવ્યા હતા અને વિદ્યાર્થીઓને ભણાવી રહ્યા હતા ત્યારે એકાએક બ્લડપ્રેશર લો થઇ જતાં ચાલુ વર્ગમાં જ ઢળી પડતા ત્યાં હાજર સ્ટાફ દ્વારા તેઓને તુરંત જ ખાનગી હોસ્પિટલમાં ખસેડવામાં આવ્યા હતા. ત્યાં તેની તબિયત વધુ બગડતા સારવારમાં જ તેમણે દમ તોડી દીધો હતો.\nચાર્મીબેન એક શિક્ષકની સાથે એક ગાયિકા પણ હતા.તેઓએ અનેક પોગ્રામમાં ગીતો ગાયા છે અને વિદેશમાં નવરાત્રીની ઉજવણીમાં પણ ગરબા ગાયેલા છે.તેમના મધુરકંઠની અનેક કેસેટો અને ડીવીડી પણ બહાર પડી છે. તેમણે શાસ્ત્રીય ગીત-સંગીતમાં શાળાના અનેક વિદ્યાર્થીઓને રાજ્યકક્ષાની સ્પર્ધા સુધી લઇ જવામાં ખૂબ જ મહેનત કરી હતી. તેમના અવસાનથી તેમના ચાહકોમાં દુ:ખની લાગણી ફેલાઇ છે.\nચાર્મીબેન દેસાણીના મહિના પહેલાં ક્લાસીસ ચલાવતા શિવદાસ બટુકદાસ દેસાણી સાથે લગ્ન થયા હતા. રેલવેમાં નોકરી કરતા વિષ્ણુપ્રસાદ પંડ્યાના બે સંતાન પૈકી એકની એક આશાસ્પદ દીકરીના મૃત્યુથી તેઓ અને ચાર્મીબેનના પતિ શિવભાઇ શોકમાં ગરકાવ થઇ ગયા છે. ચાર્મીબેનના પિતા વિષ્ણુભાઈ પંડ્યાએ જણાવ્યું હતું કે હું રેલવેમાં ફરજ બજાવું છું. ચાર્મી એક ભાઈમાં મોટી હતી. તેણી વિરાણી સ્કૂલમાં છેલ્લા સાડા ચાર વર્ષથી અંગ્રેજી વિષયની શિક્ષિકા હતી.\nચાર્મીબેનના આ બીજા લગ્ન હતાં. તેમના પતિ શિવભાઇ દેસાણી ઇન્સ્ટીટ્યુટ નામે કલાસીસ ચલાવે છે. આ બનાવથી પંડ્યા અને દેસાણી પરિવારજનો તથા હાઇસ્કૂલના સાથી કર્મચારીગણમાં શોક છવાઇ ગયો હતો.\n← મહિલાના પ્રેમમાં પાગલ યુવાને પત્ની અને બે માસૂમનું કાસળ કાઢ્યું, મિત્રને પતાવી લાશને પોતાની ગણાવી\nએન્જિનિયરની નોકરી છોડીને હવે કરે છે પશુપાલનનું કામ, મહિને લાખોની કમાણી →


ગુજરાતમાં પધારી કેરીનો રસ પીને કાર્તિક અને કિયારા ખુશ-ખુશ થઈ ગયા, અમદાવાદ અને વડોદરામાં ભાખરી, શાક, દાળ, કઢી, ફરસાણ પણ ખાધું - Lokpatrika\nAhmedabad Entertainment Gujarat vadodara\nગુજરાતમાં પધારી કેરીનો રસ પીને કાર્તિક અને કિયારા ખુશ-ખુશ થઈ ગયા, અમદાવાદ અને વડોદરામાં ભાખરી, શાક, દાળ, કઢી, ફરસાણ પણ ખાધું\nSaturday, May 14, 2022 Saturday, May 14, 2022 Editor News Bhool Bhulaiya 2, Karthik Aryan, kiara advani, lok patrika, lokpatrikaepaper, લોકપત્રિકા\nબોલિવુડ એક્ટર્સનો ગુજરાત પ્રત્યેનો પ્રેમ જાણીતો છે. મોટાભાગના સેલિબ્રિટી તેમની અપકમિંગ ફિલ્મના પ્રમોશન માટે અહીંયા અચૂકથી આવે છે. ગુરુવારે રણવીર સિંહ બાદ કાર્તિક આર્યન અને કિયારા અડવાણી પણ ગુજરાતના મહેમાન બન્યા હતા. તેમણે સૌથી પહેલા અમદાવાદ અને ત્યારબાદ વડોદરાની મુલાકાત લીધી હતી. કાર્તિક આર્યન અને કિયારા અડવાણી હાલ તેમની અપકમિંગ ફિલ્મ ‘ભૂલ ભૂલૈયા ૨’ના પ્રમોશનમાં વ્યસ્ત છે.\nફિલ્મને પ્રમોટ કરવા માટે તેઓ અલગ-અલગ મીડિયમનો ઉપયોગ કરી રહ્યા છે. આ જ સંદર્ભમાં તેઓ ગુજરાત આવ્યા હતા. બંને શહેરમાં કાર્તિક અને કિયારાને જાેવા માટે ફેન્સે જબરદસ્ત ભીડ કરી હતી. બંને એક્ટર્સે તો અમદાવાદમાં લંચ પણ લીધું હતું અને કેસર કેરીના રસની જયાફત ઉડાવી હતી. કાર્તિક આર્યને તેના ઈન્સ્ટાગ્રામ હેન્ડલ પર અમદાવાદની મુલાકાત દરમિયાનની તસવીરો શેર કરી છે. જેમાં તેની સાથે કિયારા અડવાણી પણ જાેવા મળી રહી છે. એક્ટરે ફિલ્મના પ્રમોશન દરમિયાન લોન્ગ સ્લીવના વ્હાઈટ ટીશર્ટની સાથે રિપ્ડ જીન્સ અને શૂઝ પહેર્યા હતા.\nતો કિયારાએ ગ્રીન કલરના ટોપ અને શરારાની સાથે દુપટ્ટો પણ નાખ્યો હતો. બંનેએ અમદાવાદની જાણીતી રેસ્ટોરન્ટમાં ગુજરાતી થાળી ખાધી હતી. તેણે જે તસવીર શેર કરી છે, તેમાં તેમની થાળીમાં ભાખરી, શાક, ગુજરાતી દાળ, ગુજરાતી કઢી, ફરસાણ અને રાયતાની કેરીનો રસ પણ જાેઈ શકાય છે. ગુજરાતી થાળીમાં બંનેને સૌથી વધારે કેરીનો રસ ભાવ્યો હતો. ઈવેન્ટ દરમિયાન બંને એક્ટર્સ પઝલ રમ્યા હતા.\nજેમાં કાર્તિક આર્યન જીત્યો હતો. આ પોસ્ટના કેપ્શનમાં તેણે લખ્યું છે ‘કેમ છો અમદાવાદ?’. અમદાવાદ બાદ ગુરુવારે સાંજે કાર્તિક આર્યન અને કિયારા અડવાણી વડોદરા ગયા હતા. ત્યાં બંનેની ઝલક મેળવવા માટે મોટી સંખ્યામાં ફેન્સ આવ્યા હતા. એક્ટરે વડોદરાની મુલાકાતનો પણ વીડિયો શેર કર્યો છે. જેમાં તેને વ્હાઈટ ટીશર્ટ અને ડેનિમમાં જાેઈ શકાય છે, તો કિયારા અડવાણીએ પિંક આઉટફિટ પહેર્યું છે.\nવીડિયોમાં તે કહી રહ્યો છે ‘કેમ છો વડોદરા?…ભૂલ ભૂલૈયા ૨…ફિલ્મ જાેવા જશો કે નહીં?…બધા મજા કરવાના છે’. તેના કેપ્શનમાં તેણે લખ્યું છે ‘સબ મજા કરનેવાલે હૈ’. જણાવી દઈએ કે, ‘ભૂલ ભૂલૈયા ૨’ એ આ જ નામથી બનેલી ફિલ્મની સીક્વલ છે, જે ૨૦૦૭માં રિલીઝ થઈ હતી. આશરે ૧૫ વર્ષ બાદ ફિલ્મનો બીજાે ભાગ આવ્યો છે. પહેલા ભાદમાં અક્ષય કુમાર અને વિદ્યા બાલન લીડ રોલમાં હતા. જેમાં ‘મંજુલિકા’નું પાત્ર ખૂબ જ ફેમસ થયું હતુ.\n← વાહ કચ્છી વાહ, યુવાન જતિન રામસિંહ ચૌધરી માઉન્ટ એવરેસ્ટ સર કરનાર પ્રથમ કચ્છી બન્યો, એન્જિનિયરની નોકરી છોડીને કરી હતી પ્રેક્ટિસ\nદિલ્હીના અગ્નિકાંડની 10 તસવીરો જોઈ આંખમાં દડ-દડ આંસુ વહી જશે, લોકોના બળી ગયેલા મૃતહેદો, બધું જ રાખ, મહિલાઓ કુદી, લોકોની ચિચિયારી…. →\nકામ જ એવા કર્યા છે તો ભોગવવું તો પડશે! રાજ કુંદ્રાને લઈ ફરી એકવાર ખરાબ સમાચાર, જાણો હવે શું થયું\nસંઘ દ્વારકા પહોંચે એ પહેલાં જ પંચર, ગુજરાત AAPના એકસામટા 150 કાર્યકરોએ આપી દીધા રાજીનામા, સાથે જ ધમકી મારી કે…\nMonday, March 14, 2022 Monday, March 14, 2022 Editor News\nએશિયાનાં સૌથી મોટા ડોમમાં PM મોદીએ સભાને સંબોધી, કહ્યું- દાહોદમાં બનેલા રેલવે એન્જિન હવે આખી દુનિયામાં દોડશે\nThursday, April 21, 2022 Thursday, April 21, 2022 Editor News


ઈડર પંથકના ખેડૂતોનો `અપના હાથ જગન્નાથ''\nસરકારે કેનાલ બનાવવા મંજૂરી ન આપી તો ગ્રામજનોએ તે બનાવી લીધી\nઘણી વખત પ્રજા અને ખેડૂતો સરકાર ઉપર વધારે પડતી અપેક્ષા રાખતા હોય છે. સરકાર પ્રજાના પ્રશ્નો પ્રત્યે ઊણી ઊતરતી હોવાની છાપ છે. અલબત્ત સરકાર ક્યાંય ઊણી ઉતરે તો પ્રજાએ આવું કામ ઉપાડી લેવાનું હોય. આવા કેટલાય દાખલાઓ આસપાસમાં બનતા રહેતા હોય છે.\nસાબરકાંઠા જિલ્લાના ઈડર પંથકમાં હાલમાં જ આવો બનાવ બન્યો છે. સરકાર કેનાલ બનાવવામાં ઊણી ઊતરી અને ગ્રામજનોએ જાતે એ કામ પૂરું કર્યું, ગ્રામજનોએ આજુબાજુના ગામો સાથે મળી લોકફાળો એકઠો કરી 500 મીટર કાચી કેનાલનું કામ ચાલુ કર્યું અને હાલ કેનાલનું કામ હવે મોટેભાગે પૂરું થઈ ગયું છે. ઈડર પંથકના મણીયોર ગ્રામ પંચાયતના સભ્ય દિલીપભાઈ પટેલ જણાવે છે કે `સાબરકાંઠા જિલ્લામાં ગત ચોમાસા દરમિયાન સાર્વત્રિક ઓછા વરસાદને કારણે પીવાના તેમજ સિંચાઈના પાણીની સમસ્યા સર્જાઈ છે. ઈડર તાલુકાના કેટલાક ગામડાઓમાં સિંચાઈના પાણી માટે વલખા મારવા પડે છે. મણીયોર ગામના લોકોએ ચોમાસાના વરસાદના પાણીને ગામના જ તળાવમાં એકઠું કરવા માટે સરકાર સમક્ષ માગણી કરી હતી. બરવાવથી પંચાયતના 23 એકરના તળાવ સુધી 500 મીટર કેનાલ માટે 2018માં માગણી પૂરી થઇ નહીં એટલે આખરે ગ્રામજનોએ અને આજુબાજુના ગામો પાસેથી લોકફાળો એકઠો કરીને કેનાલ બનાવી છે.\nકેનાલ તૈયાર થઈ ગયા પછી આજુ બાજુના ગામોમાંથી અને ડુંગર વિસ્તારનું આવતું વરસાદી પાણી ગામના ખરાબા માંથી વહી જતું હતુ. કેનાલ બનાવીને તેને રોકવામાં આવી રહ્યું છે.\nકેનાલ થકી ગામના 23 એકરના તળાવમાં પાણી સંગ્રહ થઇ શકે તેમ હતું. એનાથી પીવાના અને સિંચાઈના પાણીનો પ્રશ્ન ઉકેલાઇ જાય તેમ હતું. હવે સારો વરસાદ થઇ જાય તો તળાવ અને કેનાલ બન્ને ભરાઇ જાય તેમ છે.


કાળ એ તો સર્વલક્ષી કાળ છે, પળ વિપળમાં માપવાથી શું ટળે? | My Collection of Gujarati Literature - Sahitya ane Samvedana\nકાળ એ તો સર્વલક્ષી કાળ છે, પળ વિપળમાં માપવાથી શું ટળે?\nબાર-તેર વરસ પહેલાંની વાત. શિયાળાની થરથરતી રાત. રાતના બાર વાગ્યા હશે. હું થોડી વાર પહેલાં જ એક નવા જન્મનો સાક્ષી બન્યાનું સદૂભાગ્ય પામીને પથારીમાં પડયો હતો. શરીર આરામ માગતું હતું, પણ આંખોમાં ઊંઘ ન હતી. મેં મહાકવિ કાલિદાસનું ‘ૠતુસંહાર’ ઊઠાવ્યું. ગરમ, હુંફાળા ધાબળામાં લપેટાઇને ગ્રીષ્મૠતુનું અદૂભૂત વર્ણન વાંચવામાં કંઇક એવી જ મજા હતી જેવી શિયાળાની ભાંગતી રાતે ખૂલ્લા ખેતરમાં તાપણા પાસે બેસીને શેકેલી મકાઇનો સ્વાદ માણવામાં હોય છે. ‘નિદાધ કાલ: અયમૂ ઉપાગત: પ્રિયે…..”થી વધુ રોમેન્ટિક પંકિત ઊનાળાની ગરમી વિષે વિશ્વનો કોઇ કવિ લખી શકે કે કેમ એના વિચારમાં હું ડૂબેલો હતો; ત્યાં જ ટેલીફોનની ઘંટડી વાગી.\n”ઈશ્વર.” સામે છેડે બોલાયેલું નામ સાંભળીને હું બેઠો થઇ ગયો. ઈશ્વર સાથે ફોન પર વાત કરવાનો આ મારો પહેલો જ અનુભવ હતો. મને મારા સાંભળવા ઉપર વિશ્વાસ ન બેઠો.\n”ઢોરબજારમાંથી.” ઈશ્વરે પોતાનું ઠામ-ઠેકાણું જણાવ્યું ત્યારે ફોડ પડયો. આ તો ઈશ્વરલાલ ભટ્ટ બોલી રહ્યા હતા. મારા એક નજીકના સંગાના નજીકના સગા. અમારો સંબંધ સરવાળે દૂરનો. પણ વ્યકિત નિકટની હોય કે દૂરની, એ જ્યારે મધરાતે ફોન કરે ત્યારે બહુ દૂરની નથી રહી શકતી.\n”બોલો, ઈશ્વરલાલ! શું હતું?”\n”બાની હાલત ગંભીર છે. છાતીમાં ડાબી બાજુએ દુખાવો થાય છે. શ્વાસ પણ લઇ શકતાં નથી. તમે જલદી આવો.” ઈશ્વરભાઇના અવાજમાં નિસહાયતા હતી, તાકિદ હતી, ગંભીરતા હતી.\n”સારું, આવું છું.” કહીને મેં રિસિવર મૂકયું. આમ તો પથારી છોડવાનું મન ન થાય એવું વાતાવરણ હતું. હાથમાં કાલિદાસ હતો અને હવામાં ઠંડી. સગાઇ દૂરની હતી અને હું જાણતો હતો કે માજીની ઉંમર નેવું વરસની હતી. વળી દેખીતી રીતે જ આ કેઇસ મારો ન હતો. એટલે ઈશ્વરના ધામમાં ન જવા માટે મારી પાસે અનેક કારણો હતા, પણ જવા માટેનું એક જ કારણ હતું; અને એ એટલું જ કે એક મરણપથારીએ પડેલી ઘરડી માને જોઇને ગભરાઇ ગયેલા દીકરાએ પ્રથમ ફોન મને કર્યો હતો.\nઊભા થઇને મેં કપડાં બદલ્યાં. જાડું, ગરમ સ્વેટર ચડાવ્યું. ગાડીમાં ગોઠવાયો અને ભૂતકાળમાં ભાગ્યે જ એકાદ વખત કોઇક સામાજીક કારણથી જ્યાં જવાનું થયું હતું એ ઘર અને સરનામું યાદ કરતો કરતો નીકળી પડયો.\nઅમદાવાદ આટલાં વરસ પછીયે મારા માટે અજાણ્યું શહેર છે; એક પણ ઘર કોઇને પૂછયા વગર હું શોધી શકતો નથી. પણ રાત્રે સાડા બાર વાગ્યે સરનામું પૂછવું પણ કોને? ગાડી ચલાવતાં હું મુંઝાઇ રહ્યો હતો. યાદશકિત પ્રમાણેનો વિસ્તાર નજીક આવ્યો, એટલે મેં ગાડી ધીમી પાડી. બંધ ગાડીની બારીનો કાચ નીચે ઊતાર્યો. કોઇ મળી જાય તો પૂછપરછ કરી શકું એ આશયથી ઈધર-ઉધર નજર ઘૂમાવી. ત્યાં જ અચાનક અંધારામાંથી એક બુકાનીબંધ ઓળો ઝબકયો. છેક પાસે આવીને એણે બુકાની ઊતારી ત્યારે ખબર પડી કે એ બુકાની નહીં, પણ મફલર હતું અને ઓળો અન્ય કોઇ નહીં, પણ ઈશ્વરલાલ ખુદ હતા. એ મારી રાહ જોઇને જ ઊભા હતા.\nહું એમની સાથે એમના ઘરમાં પ્રવેશ્યો. આખું ઘર જાગતું હતું અને બા પથારીમાં હતાં. ભયંકર રીતે ઉદાસ વાતાવરણ હતું.\nમેં જઇને બાનો હાથ પકડયો. કાંડા પર આંગળી મૂકી. પલ્સ તો ચાલુ હતી. મને હાશ થઇ. પછી બ્લડ પ્રેશર માપ્યું. બી.પી. ઘણું ઊંચું નીકળ્યું. છાતી ઉપર સ્ટેથોસ્કોપ મૂકયું. માજીએ આંખો ખોલી.\n”કયાં દુખે છે?”\n”અહીં.” એ બબડયાં.\n”કેવું દુખે છે?”\n”કોઇ છરી ભોંકતું હોય એવું….” માજી મરણ પામતાં પહેલાં અંતિમ શબ્દો ઉચ્ચારતાં હોય એમ બોલ્યા.\nમેં પૂછપરછ કરી. પછી ઈશ્વરભાઇ તરફ ફર્યો.\n”હાર્ટ એટેક હોય એવું લાગે છે. ફિઝિશિયનને બોલાવવા પડશે. કાર્ડિયોગ્રામ કાઢવાની પણ જરૂર પડે. શું કરીશું?”\nઈશ્વરભાઇ સંમત થયા: ”બાને ફિઝિશિયન પાસે લઇ જઇએ તો? કેવું રહેશે?”\n”ફીની બાબતમાં સસ્તું રહેશે અને આયુષ્યની બાબતમાં મોંઘું….!” મેં સ્પષ્ટ સમજ આપી દીધી.\n”તો પછી તમે જેમ કહો એમ! હું તો કોઇને ઓળખતો નથી. તમે જ નક્કી કરો કે કોને બોલાવવા છે…!” ઈશ્વરભાઇએ સંપૂર્ણ જવાબદારી મારા શીરે નાખી દીધી.\nમને અભિજીત યાદ આવ્યો. મારો મિત્ર તો ગણાય, પણ ગાઢ મિત્ર નહીં. મારાથી જુનિયર હતો. એકાદ વરસથી જ પ્રેકટીસ શરૂ કરી હતી. સારું એવું નામ થતું આવતું હતું.\nમેં જ ફોન જોડયો. પાંચેક વાર ઘંટડી વાગી, પછી રિસિવર ઊઠાવવાનો અવાજ, એક બગાસું, એક આળસનો મરડાટ અને પછી ઊંઘરેટીયો અવાજ: ”કોણ?”\nજવાબમાં મેં પરિસ્થિતિનું બયાન ઠાલવી દીધું.\nપછી પૂછયું: ”આવે છે ને?”\n”આવું છું પણ કદાચ મને ઘર ન જડે.” અભિજીતે મુશ્કેલી રજુ કરી. મને આશ્ચર્ય થયું, કારણ કે એ તો જન્મથી જ અમદાવાદી હતો. મને જૂનાગઢમાં આંખે પાટા બાંધીને છુટો મૂકી દો તોયે હું ધારેલું ઘર ખોળી આપું.\n”તું ચિંતા ન કર.” મારી પાસે અભિજીતની મુશ્કેલીનો ઉપાય તૈયાર જ હતો: ”તું ચાર રસ્તા સુધી પહોંચીશ, ત્યાં અંધારામાં એક બુકાનીધારી ઓળો ઊભેલો જ હશે.”\nએણે હસીને રિસિવર મૂકયું. મેં ઈશ્વરલાલ તરફ જોઇને ઈશારો કર્યો. એમણે ચહેરા ફરતે મફલર વિંટવાનું શરૂ કર્યું.\nવીસ મિનિટ પછી અભિજીત એની વિઝીટ બેગ સાથે હાજર હતો.\nએની વાતચિતે, દરદીને તપાસવાની એની શૈલીએ, એની ઈ.સી.જી. કાઢવાની અદાએ, એની પૂછપરછે બધાંને સાચા અર્થમાં આંજી દીધા. પહેલેથી જ ગંભીર વાતાવરણને વધુ ગંભીર બનાવી દીધું. એમાં કયાંય બનાવટ ન હતી. માત્ર સત્ય હતું અને વાસ્તવિકતા હતી..\nકાર્ડિયોગ્રામ વાંચ્યા પછી એ પોતે પણ ગંભીર બની ગયો: ”શી ઈઝ ટૂ સિરિયસ ટુ બી શિફટેડ! માજીને આઇ.સી.સી.યુ.માં ખસેડવામાં પણ જોખમ છે. કદાચ અધવચ્ચે જ….” એણે વાકય અધૂરું જ છોડયું. એ ન બોલાયેલા વાકયમાં અમે ”ઉકલી જાય” એવા શબ્દો સાંભળી શકયા.\nથોડી વાર સુધી સન્નાટાનું સામ્રાજ્ય છવાયેલું રહ્યું. પછી ઈશ્વરલાલે શરૂઆત કરી: ”બા જાય એનો અફસોસ નથી. બહુ જીવ્યાં. નેવું વરસ કંઇ ઓછાં ન ગણાય. પણ એકાદ મહિનો ખેંચી કાઢે તો સારું.”\n”આ માગશરમાં દીકરાના લગ્ન લીધાં છે. બાને જો કંઇ થઇ ગયું તો લગ્ન એકાદ વરસ માટે….”\nઅભિજીતે મારી સામે જોયું. મારી આંખોમાં પ્રશ્નાર્થ હતો. એણે ડોકું ધૂણાવ્યું: ”કંઇ કહી ન શકાય. હું સારવાર આપી શકું, સમય નહીં.”\nઅભિજીતની વાત સાચી હતી. માજી ખર્યું પાન હતાં, આખરી શ્વાસોના તાંતણે જિંદગીની ડાળ ઉપર લટકી રહ્યા હતાં. એ તંતુ કયારે તૂટી જાય એ કહી શકાય નહીં.\nઈશ્વરભાઇ મને બાજુ પર લઇ ગયા. ધીમેથી મારા કાનમાં ગણગણ્યા: ”બા બહુ લાંબું ખેંચે એમ નથી એ તો હું પણ જાણું છું.\nમને પોતાને બાંસઠ વરસ થયા. એટલે હવે બા જાય એમાં કશી નવાઇ નથી, પણ ગમે એમ કરીને એકાદ મહિનો જો નીકળી જાય…..”\nડાઁ. અભિજીતે ઈન્જેકશન આપ્યું. બ્લડપ્રેશરની ગોળી આપી. હૃદયનો દુખાવો મટાડવાની ગોળી જીભ નીચે મૂકી. ઓકિસજનનો સિલિન્ડર મગાવ્યો અને એની નળી માજીના નાકમાં ખોસી દીધી. સંપૂર્ણ આરામ, નિયમિત દવા અને પ્રભુને પ્રાર્થના; એમ ત્રિવિધ ઉપાયોનું પ્રિસ્ક્રીપ્શન આપીને એ ગયા.\nહું પણ થોડી વારે વિદાય થયો. ઘરે જઇને કાલિદાસના ૠતુસંહારમાં ચિત્ત ન લાગ્યું.\nગમે ત્યારે કાળ નામનાં અલૂર દ્વારા માજી-સંહાર રચાશે એ ખ્યાલમાં વહેલી સવારે નિદ્રાધીન થયો.\nએક દિવસ, બે દિવસ, અઠવાડિયું, મહિનો….! માજી ટકી ગયાં. ઈશ્વરલાલનો પુત્ર પરણી ગયો. એના ઘરે ય આજે બાળક રમે છે.\nઅને અચાનક એક દિવસ ઈશ્વરભાઇના પિતરાઇ તરફનો ફોન આવ્યો: ”અશુભ સમાચાર છે.”\n”આખરે માજી ગયાં?”\n”ના, માજી તો અડીખમ છે! ઈશ્વરભાઇ ગયા!!”\nઆ જીવન છે; કયારેક પીળું પાન ટકી જાય છે અને મજબૂત ડાળી તૂટી પડે છે!\nहम सब रंगमंचकी कठपूतलियां है, जीसकी डौर उपरवाले के हाथमें है; यहां कौन, कब और कहां ऊठेगा ये कोइ नहीं कहे सकता…!\n« સામેની ફૂટપાથ ઉપર લૂતાં હો બાળક ભૂખ્યાં પેટે આંસુ પીને ઊના શ્વાસે, સામેની ફૂટપાથે કોઈ હોટલ આલીશાન મળેને, ત્યારે સાલું લાગી આવે સત્ છે, અસત્ છે, સરતું જગત છે, મંઝિલ બરાબર, રસ્તો ગલત છે. »\nimtiyaz, on માર્ચ 22, 2012 at 12:05 પી એમ(pm) said:


Tejasvi Yadav: બિહાર ચૂંટણી3ઓપિનિયન પોલઃ 4-5 ટકા વોટર બગાડી શકે છે ભાજપ અને નીતિશનો ખેલ - analysis-of-opinion-poll-of-bihar-election-the-gap-between-bjp jdu alliance and tejas | I am Gujarat\nanalysis-of-opinion-poll-of-bihar-election-the-gap-between-bjp jdu alliance and tejas\nબિહાર ચૂંટણી3ઓપિનિયન પોલઃ 4-5 ટકા વોટર બગાડી શકે છે ભાજપ અને નીતિશનો ખેલ\nMitesh Purohit | I am Gujarat | Updated: 21 Oct 2020, 01:04:00 PM\n3 ઓપિનિયન પોલના રિઝલ્ટ આ વખતે બિહારમાં પ્રજાનો અલગ જ મિજાજ દર્શાવે છે.\nબિહાર વિધાનસભાની ચૂંટણીમાં પ્રથમ તબક્કાના મતદાન 28 ઓક્ટોબરે થવાનું છે. આ જોતા અંદાજનું બજાર ગરમ છે. બિહારમાં જ નહીં પરંતુ આખા દેશમાં, લોકો બિહારમાં સત્તા બદલાશે કે લોકો નીતિશના હાથમાં આવતા પાંચ વર્ષ સુધી સત્તા રાખવા માગે છે તે પોતપોતા મુજબ રાજકીય ગુણાકાર કરવાનો પ્રયાસ કરી રહ્યા છે. જ્યારે પણ આપણે કોઈ વાતનો અંદાજ કાઢીએ છીએ, ત્યારે તેને આધારની જરૂર હોય છે. આને ધ્યાનમાં રાખીને, બિહારની ચૂંટણીને લઈને ત્રણ જુદી જુદી એજન્સીઓ દ્વારા હાથ ધરવામાં આવેલા ઓપિનિયન પોલ્સ તમારી સામે મૂકવામાં આવી રહ્યા છે. આ ત્રણેય ઓપિનિયન પોલ્સના વલણો જોતાં તમે અનુમાન લગાવી શકો છો કે આ વખતે બિહારના લોકોનો મૂડ કેવો છે?\nલોકનીતિ-CSDSનો ઓપિનિયન પોલ\nનીતિશ કુમાર હજુ પણ મુખ્ય પ્રધાન તરીકે લોકોની પહેલી પસંદ છે. તે 31 ટકા પસંદગી સાથે પ્રથમ નંબરે છે, જ્યારે આરજેડી નેતા તેજસ્વી યાદવ 27 ટકા પસંદગી સાથે બીજા સ્થાને છે. અહીં નોંધવાની વાત એ છે કે નીતીશ કુમાર અને તેજસ્વી યાદવ વચ્ચે માત્ર 4% નો તફાવત છે. જે બિહાર જેવા રાજ્ય માટે મોટી બાબત ગણાશે નહીં. ચિરાગ પાસવાન માત્ર 5% લોકોને મુખ્યમંત્રી તરીકે અને સુશીલ મોદીને મુખ્ય પ્રધાન તરીકે જોવા માંગે છે માત્ર 4%. આ સર્વે રાજ્યમાં 10 ઓક્ટોબરથી 17 ઓક્ટોબરની વચ્ચે કરવામાં આવ્યો છે. સર્વેક્ષણ કુલ 148 મતદાન મથકો પર પહોંચ્યું હતું અને સર્વેક્ષણનો નમૂનાનો કદ 3731 હતો. નમૂનાના કદની પૃષ્ઠભૂમિની દ્રષ્ટિએ, નમૂનાનો 90% ભાગ ગ્રામીણ વિસ્તારોનો અને 10% શહેરી વિસ્તારોનો છે.\nબિહારમાં એનડીએ 38 ટકા અને મહાગઠબંધન 32 ટકા વોટ મેળવી શકે છે. જ્યારે ગઠબંધન ગ્રાન્ડ ડેમોક્રેટિક સેક્યુલર મોરચો સાત ટકા અને એલજેપીને6ટકા મળી શકે છે.\nટાઇમ્સ નાઉ અને સી વોટરનો ઓપિનિયન પોલ\nટાઇમ્સ નાઉ-સી વોટર ઓપિનિયન પોલમાં એનડીએ મગધ ક્ષેત્રની 52 માંથી 38 બેઠકો જીતી શકે છે. જ્યારે મહાગઠબંધનને ખાતામાં 14 બેઠકો મળવાની સંભાવના છે. તેમજ, ભોજપુર પ્રદેશની 48 બેઠકોમાંથી એનડીએને 35 અને મહાગથબંધનને 13 બેઠકો મળવાની સંભાવના છે. જો આપણે બિહારના અંગ ક્ષેત્રની વાત કરીએ તો અહીં 23 બેઠકો પર જબરજસ્ત ટક્કર થવાની સંભાવના છે. ટાઇમ્સ નાઉ-સી વોટર ઓપિનિયન પોલ અનુસાર એનડીએને આંગ વિસ્તારમાંથી 12 બેઠકો મળવાની ધારણા છે જ્યારે મહાગઠબંધન પાસે 11 બેઠકો છે. આ સિવાય એનડીએને મિથિલાથી 32 અને યુપીએને 11, સીમાંચલથી એનડીએ માટે9અને યુપીએ માટે 14 અને તિરહટથી એનડીએથી 34 અને યુપીએ માટે 13 બેઠકો મળવાની ધારણા છે. દરિયાના મતદારોએ 1 થી 10 ઓક્ટોબરની વચ્ચે આ સર્વે કર્યો હતો. આમાં કુલ 12,843 લોકોની સલાહ લેવામાં આવી છે. સર્વે ફોન પર કરવામાં આવ્યો છે. સી વોટર્સે આ માટે બિહારની તમામ 243 બેઠકો પર લોકોના અભિપ્રાયને જાણ્યા છે.\nABP સી વોટર ઓપિનિયન સર્વે\nઆ સર્વે મુજબ એનડીએ લગભગ 44.8 ટકા મતો મેળવી શકે છે. તેમજ, મહાગઠબંધનને 33.4 ટકા મત મળી શકે છે. અન્યને 21.8 ટકા મત મળવાનો અંદાજ છે. આ સર્વે સપ્ટેમ્બરમાં જ હાથ ધરવામાં આવ્યો હતો.\nનિષ્કર્ષ શું નિકળ્યા?\nત્રણેય ઓપિનિયન પોલના સર્વેને જોયા પછી એ જ જાણવા મળે છે કે બિહારમાં ફરી એકવાર નીતીશ કુમારની સરકાર છે. જો કે, જો અમે આમાંથી લોકનિતી-સીએસડીએસના ઓપિનિયન પોલને દૂર કરીએ, તો બાકીના સર્વે લગભગ એક મહિના જૂના છે. આમાં, એલજેપીની અલગથી લડવાની જાહેરાતની ઘોષણા પહેલા જ એબીપીનો સર્વે છે. જો આપણે ત્રણેય સર્વેમાં મતની ટકાવારી જોઈએ તો તે ચોંકાવનારી લાગે છે. જ્યાં બિહારના લોકોએ 2010ની વિધાનસભાની ચૂંટણીમાં જેડીયુ + ભાજપ સાથે આવતા તેમને બમ્પર બેઠકો આપી હતી. સ્થિતિ એવી હતી કે વિપક્ષ પાસે વિધાનસભામાં ડેકોરમ પૂરું કરવા માટે પણ પૂરતી બેઠકો આવી નહોતી. પરંતુ આ વખતે મહાગઠબંધનને બેઠકો વધુ આવતી જોવા મળી રહી છે. જોકે આ માત્ર એક અંદાજ છે. વાસ્તવિક પરિણામ શું હશે તે 10 નવેમ્બરના રોજ જ જાણવા મળશે.\nકોરોનાઃ ફરી એકવાર નવા કોરોના કેસમાં ઉછાળો, 24 કલાકમાં 54044 નવા કેસ આર્ટિકલ શો\nTejasvi Yadav opinion poll Nitish Kumar bjp JDU alliance Bihar election\nWeb Title : analysis-of-opinion-poll-of-bihar-election-the-gap-between-bjp jdu alliance and tejas\nક્રિકેટ ન્યૂઝInd vs Aus: જાડેજાના સ્થાને ચહલને બોલિંગ કરતો જોઈને કેમ બધા ઊંચાનીચા થયા?


રાષ્ટ્રીય બાલ વિકાસ આયોગએ કેન્દ્ર અને રાજ્ય સરકાર પાસે માંગ્યો જવાબ,કોરોના ની ત્રીજી લહેરથી બાળકો ને બચાવવા શું છે તૈયારીઓ ? – Gujju King\nHome/news/રાષ્ટ્રીય બાલ વિકાસ આયોગએ કેન્દ્ર અને રાજ્ય સરકાર પાસે માંગ્યો જવાબ,કોરોના ની ત્રીજી લહેરથી બાળકો ને બચાવવા શું છે તૈયારીઓ ?\ngujju May 23, 2021\tnews Leaveacomment 229 Views\nજાણો બાલ વિકાસ અયોગ્ય વિશે\nબાળ અધિકારના રક્ષણ માટે રાષ્ટ્રીય આયોગ (એનસીપીસીઆર) ની સ્થાપના માર્ચ 2007 માં બાળ અધિકાર આયોગ (સીપીસીઆર) અધિનિયમ, 2005, સંસદના અધિનિયમ (ડિસેમ્બર 2005) હેઠળ કરવામાં આવી હતી. બાળ અધિકારના રક્ષણ માટે રાષ્ટ્રીય આયોગ (એનસીપીસીઆર) ભારત સરકારના મહિલા અને બાળ વિકાસ મંત્રાલયના વહીવટી નિયંત્રણ હેઠળ બાળ અધિકાર આયોગ (સીપીસીઆર) અધિનિયમ, 2005 હેઠળ વૈધાનિક સંસ્થા છે.\nકમિશનનો આદેશ એ સુનિશ્ચિત કરવાનો છે કે તમામ કાયદા, નીતિઓ, કાર્યક્રમો અને વહીવટી મિકેનિઝમ્સ ભારતના બંધારણ અને સંયુક્ત રાષ્ટ્ર સંમેલનના સંરક્ષણમાં બાળ અધિકારના પરિપ્રેક્ષ્ય સાથે સુસંગત છે. બાળકને0થી 18 વર્ષની વય જૂથની વ્યક્તિ તરીકે વ્યાખ્યાયિત કરવામાં આવે છે.\nબાળ અધિકારના રાષ્ટ્રીય આયોગે શનિવારે કેન્દ્ર અને રાજ્યોને પૂછ્યું છે, કોરોના રોગચાળાના ત્રીજા તરંગમાં બાળકોને બચાવવા તેમની શું તૈયારી છે? પંચે બાળકોની સારવાર માટેની સુવિધાઓ અને પલંગ, નવજાત શિશુઓની એમ્બ્યુલન્સ અને બાળકોની સારવાર માટેના પ્રોટોકોલ વિશે સરકારો પાસેથી વિગતવાર માહિતી માંગી છે.\nઆયોગે કેન્દ્રીય આરોગ્ય મંત્રાલય, ભારતીય તબીબી સંશોધન પરિષદ (આઈસીએમઆર) અને રાજ્ય સરકારોની તૈયારીઓનો આત્મવિલોપન કર્યો છે. આયોગના વડા પ્રિયંક કાનુંગોએ કહ્યું કે, અમે તમામ રાજ્યો પાસેથી આઈસીયુ, ઉપકરણો, બાળકો અને નવજાત શિશુઓ માટે ડોકટરો અને નર્સો વિશે માહિતી માંગી છે. એ પણ પૂછવામાં આવે છે કે આ ઉપકરણો કાર્યરત છે કે નહીં અને બેડ અને ઓક્સિજનની ઉપલબ્ધતા કેટલી છે.\nકમિશને આઈસીએમઆરને બાળકોની સારવાર માટેનો પ્રોટોકોલ પૂરો પાડવા પણ જણાવ્યું છે. આઈસીએમઆરને લખેલા પત્રમાં કાનુંગોએ કહ્યું હતું કે, “નિષ્ણાતો દેશમાં રોગચાળાની ત્રીજી તરંગની અપેક્ષા રાખી રહ્યા છે અને તેનાથી બાળકોને પણ અસર થશે.” પત્ર 20 મેના રોજ લખાયો હતો.\nPrevious ૧૨ બોર્ડ ના મુખ્ય વિષયોની પરીક્ષાનો માટે તૈયાર છે પ્રસ્તાવ,કોરોના ને કારણે પરીક્ષા દેવાંમાં અશક્ષમ વિદ્યાર્થીઓ ને પછી મોકો આપવામાં આવશે..\nNext તાઉતે એ કેસર કેરી નો પાક કર્યો બરબાદ,ખેડૂતો ની ચિંતામાં વધારો,ખેડૂતો ને મળે છે ૧ કિલો કેરીના ૨ રૂપિયા..


માત્ર ચાર વર્ષની નોકરી, NO પેન્શન… જાણો કેમ અગ્નિપથ યોજનાથી દેશભરના યુવાનો થયા નારાજ માત્ર ચાર વર્ષની નોકરી, NO પેન્શન... જાણો કેમ અગ્નિપથ યોજનાથી દેશભરના યુવાનો થયા નારાજ - Vibes Of India\nમાત્ર ચાર વર્ષની નોકરી, NO પેન્શન… જાણો કેમ અગ્નિપથ યોજનાથી દેશભરના યુવાનો થયા નારાજ\nTeam VoI | Updated: June 16, 2022 4:06 pm\nઅગ્નિપથ યોજનાને લઈને દેશના ઘણા રાજ્યોમાં વિરોધ પ્રદર્શન થઈ રહ્યા છે. આમાં બિહારના યુવાનો સૌથી વધુ ઉગ્ર અને ગુસ્સામાં જોવા મળે છે. સેનામાં ભરતીની નવી યોજનાને લઈને બિહારમાં રસ્તા પર ઉતરેલા વિરોધ પ્રદર્શનકારી વિદ્યાર્થીઓની ઘણી ચિંતાઓ છે. આમાં સૌથી મોટો સવાલ એ છે કે તેઓ સેનામાં ભરતી થવા માટે સખત મહેનત કરે છે. તો પછી આટલી મહેનત કરીને માત્ર ચાર વર્ષ જ નોકરી મળે તો શું ફાયદો?\nકેન્દ્ર સરકાર, રાજ્ય સરકાર ભલે કહી રહી હોય કે અગ્નિવીરોને વિવિધ મંત્રાલયો અર્ધલશ્કરી દળોમાં પ્રાથમિકતા મળશે પરંતુ યુવાનો આનાથી સંતુષ્ટ નથી. તેમની મોટી ચિંતા એ છે કે તેઓ ચાર વર્ષ પછી શું કરશે. આ વિદ્યાર્થીઓ એ વાતને લઈને પણ નારાજ છે કે સેનામાં ફિઝિકલ રિક્રુટમેન્ટ પ્રક્રિયા ચાલી રહી હોવા છતાં તેમને હજુ સુધી સેનામાં નોકરી મળી નથી.\nશા માટે યુવાનો કરી રહ્યા છે અગ્નિપથ યોજનાનો વિરોધ?\nબિહાર સહિત ઘણા રાજ્યોના વિદ્યાર્થીઓ અગ્નિપથ યોજનાના નિયમોને લઈને નારાજ છે. તેમનું કહેવું છે કે અગ્નિપથ યોજના હેઠળ સેનામાં ચાર વર્ષના કોન્ટ્રાક્ટ પર ભરતી કરવામાં આવશે. પછી ફરજિયાત નિવૃત્તિ આપવામાં આવશે અને ગ્રેચ્યુઈટી કે પેન્શન જેવા લાભો પણ નહીં મળે જે તેમની દૃષ્ટિએ યોગ્ય નથી.\nગુરુવારે બિહારના મુઝફ્ફરપુર જિલ્લામાં પણ જોરદાર વિરોધ પ્રદર્શન કરવામાં આવ્યું હતું. આ તે વિસ્તારોમાં સામેલ છે જ્યાંથી મોટી સંખ્યામાં યુવાનો સેનામાં જોડાવા માટે જાય છે. મુઝફ્ફરપુરમાં વિરોધ કરી રહેલા વિદ્યાર્થીઓનું કહેવું છે કે છેલ્લા બે વર્ષથી સેનાની ભરતી અટકી પડી છે. તેણે ભરતી માટે જરૂરી શારીરિક કસોટી પણ પાસ કરી છે, છતાં તેઓને નોકરી મળી રહી નથી. દરમિયાન સેનામાં નોકરીના નવા નિયમો લાવવા એ હતાશા જેવું છે.\nઆ સિવાય પણ એવા ઘણા યુવાનો છે જે છેલ્લા ત્રણ વર્ષથી સેનામાં જોડાવાના માર્ગ પર છે. કોરોનાને કારણે આર્મી ભરતી બંધ રહી હવે મોટી સંખ્યામાં યુવાનો ઓવરએજ છે. દરમિયાન હવે અગ્નિપથ યોજના પણ 21 વર્ષની ઉંમર સુધી જ લાગુ કરી શકાશે.\nઆવા સંજોગોમાં યુવાનોનું કહેવું છે કે અગ્નિપથ પોલિસી લાગુ થયા બાદ સેનામાં ભરતીની આશા રાખીને બેઠેલા ઓવરએજ યુવાનોની અને આર્મી ભરતી માટે લેખિત પરીક્ષા શારીરિક કસોટી આપી ચૂકેલા યુવાનોની આશા પર પણ પાણી ફરી વળ્યું છે.\n‘ચાર વર્ષ પછી ક્યાં જઈશું?’\nવિરોધ કરી રહેલા વિદ્યાર્થીઓ ખૂબ જ ગુસ્સામાં દેખાતા હતા. એક વિદ્યાર્થીએ કહ્યું કે અમે સેનામાં જોડાવા માટે ખૂબ મહેનત કરીએ છીએ. તેને ચાર વર્ષ સુધી કેવી રીતે સીમિત કરી શકાય? તાલીમ દિવસો અને રજાઓ સહિત? માત્ર ત્રણ વર્ષની તાલીમ પછી આપણે દેશની રક્ષા કેવી રીતે કરી શકીએ? સરકારે આ યોજના પાછી ખેંચી લેવી જોઈએ.\nજહાનાબાદમાં વિરોધ કરી રહેલા એક વિદ્યાર્થીએ કહ્યું કે અમે ચાર વર્ષ પછી કામ પર ક્યાં જઈશું? ચાર વર્ષની સેવા પછી અમે બેઘર થઈ જઈશું. એટલા માટે અમે રસ્તા પર ઉતરી આવ્યા છીએ. આંદોલનકારીએ કહ્યું કે દેશના નેતાઓએ સમજવું પડશે કે જનતા જાગૃત છે.\nશું છે અગ્નિપથ યોજના ?\nભારતીય સેનામાં પ્રથમ વખત આવી યોજના શરૂ કરવામાં આવી છે, જેમાં ટુંકાગાળા માટે સૈનિકોની ભરતી કરવામાં આવશે. આ યોજના હેઠળ દર વર્ષે લગભગ 40-45 હજાર યુવાનોને સેનામાં સામેલ કરવામાં આવશે. આ યુવાનોની ઉંમર સાડા 17 વર્ષથી લઈને 21 વર્ષની વચ્ચે હશે.\nઆ ભરતી મેરિટ અને મેડિકલ ટેસ્ટના આધારે કરવામાં આવશે.\nઆ ચાર વર્ષમાં સૈનિકોને6મહિનાની મૂળભૂત લશ્કરી તાલીમ આપવામાં આવશે.\n30-40 હજાર માસિક પગારની સાથે અન્ય લાભો પણ આપવામાં આવશે.\nપ્રથમ વર્ષે 30 હજાર, બીજા વર્ષે 33 હજાર, ત્રીજા વર્ષે 36500 અને ચોથા વર્ષે 40 હજાર.\nચાર વર્ષ પૂર્ણ થયા બાદ આ તમામ અગ્નિવીરોની સેવા સમાપ્ત થશે અને ત્યારબાદ નવી ભરતી કરવામાં આવશે.\nતેમની સેવા પૂરી કરનાર 25 ટકા અગ્નિવીરોને કાયમી કેડરમાં ભરતી કરવામાં આવશે.\nઆવા સંજોગોમાં યુવાનો સવાલ કરી રહ્યા છે કે કોન્ટ્રાક્ટ પૂરો થયા બાદ 25 ટકા અગ્નિવીરોને કાયમી કેડરમાં સામેલ કરવામાં આવશે, પરંતુ ચાર વર્ષ પછી બાકીના 75 ટકા અગ્નિવીરોનું શું થશે? સરકાર તેમને ભથ્થું આપશે, પણ નોકરી ક્યાંથી આવશે?


મેટ્રોમોનિયલ સાઈટ પરથી લગ્ન બાદ પસ્તાવો : યુવતી કસુવાવડ થઈ ત્યારે તેને પિયર મોકલ્યા બાદ પરત તેડવા ન ગયો, સામાન પણ કુરીયર મારફતે મોકલી દીધો\nઅમદાવાદ,તા.૯ : શહેરના સરદારનગરમાં રહેતી એક યુવતીએ તેના પતિ સામે એરપોર્ટ પોલીસ સ્ટેશનમાં ફરિયાદ નોંધાવી છે. પત્નીની ફરિયાદ છે કે પતિનો અન્ય સ્ત્રીઓ સાથે સંબંધ છે. તેણે મને કોઇ જ વાતની જાણ કર્યા વગર મને પિયરથી લેવા આવ્યો નહીંં અને મારો સામાન પિયર કુરિયર કરી દીધો. ઘટના એમ બની હતી કે, આ યુવતી ડિવોર્સી હતી અને બાદમાં મેટ્રિમોનિયલ સાઈટ પરથી તેણે એક યુવક સાથે સંપર્ક કરી લગ્ન કર્યા હતા. લગ્ન બાદ યુવકે અન્ય સ્ત્રીઓ સાથે સંબંધ રાખી તેની પત્ની પર ત્રાસ ગુજાર્યો હતો. લગ્ન બાદ આ યુવતીને કસુવાવડ થઈ ત્યારે તેને પિયર મોકલ્યા બાદ પરત તેડવા આવ્યો ન હતો અને તમામ સામાન તેને પિયરમાં કુરીયર મારફતે મોકલી દીધો હતો. જેથી કંટાળીને મહિલાએ તેના પતિ સામે ફરિયાદ આપતા પોલીસે આ મામલે મુંબઈના યુવક સામે ફરિયાદ નોંધી તપાસ શરૂ કરી છે. અમદાવાદના સરદારનગર ખાતે રહેતી ૩૬ વર્ષીય યુવતીના વર્ષ ૨૦૦૭માં પહેલા લગ્ન થયા હતા.\nપરંતુ પતિ સાથે મનમેળ ના રહેતા વર્ષ ૨૦૧૧માં છૂટાછેડા લીધા હતા. ત્યારબાદ સાદી.કોમ ઉપર પ્રોફાઈલ બનાવી હતી અને તે દરમિયાન ૨૦૧૫માં મુંબઈના એક યુવક સાથે તેનો સંપર્ક થયો હતો. આ જે યુવક હતો તે પણ ડિવોર્સી હોવાથી આ યુવતી એ યુવક સાથે ફોન પર વાતચીત અને વોટ્સએપ ચેટિંગ શરૂ કર્યું હતું. બાદમાં વર્ષ ૨૦૧૫માં યુવકના ઘરે થી આ યુવતીને જોવા માટે અમદાવાદ તેનો પરિવાર આવ્યો હતો અને બાદમાં લગ્ન નક્કી કર્યા હતા. બાદમાં આ યુવતી પતિ સાથે મુંબઈ રહેવા ગઇ હતી. લગ્નના છ એક મહિના બાદ યુવતીને જાણવા મળ્યું કે, તેના પતિ અને અન્ય સ્ત્રીઓ સાથે સંબંધ છે. જેથી તે તેના પતિને અન્ય સ્ત્રી સાથે સંબંધ ન રાખવા કહેતી ત્યારે તેનો પતિ તેને માર મારતો હતો. એટલું જ નહીં લગ્ન બાદ જ્યારે યુવતી ગર્ભવતી થઈ ત્યારે તેને કસુવાવડ થઇ ગઇ હતી અને તે દરમિયાન તેના પાળતૂ કૂતરૂ પણ મૃત્યુ પામ્યું હતું. જેના કારણે તે માનસિક આઘાતમાં હતી જેથી તેના પતિએ તેને થોડો સમય પિયરમાં માનસિક શાંતિ માટે રહી આવવા કહ્યું હતું અને યુવતી બાદમાં તેના પિયર રહેવા ગઈ હતી. પરંતુ ત્યારબાદ તેનો પતિ તેને પરત લેવા આવ્યો જ નહોતો.


Big News: ગુજરાતમાં કોરોના કાબુમાં ન આવતા રૂપાણી સરકારે લીધો મોટો નિર્ણય\nPosted on 1:32 pm April 27, 2021 1:59 pm April 27, 2021 Author Niraj PatelComments Off on Big News: ગુજરાતમાં કોરોના કાબુમાં ન આવતા રૂપાણી સરકારે લીધો મોટો નિર્ણય\nગુજરાતમાં ગઈકાલે 24 કલાકમાં રાજ્યમાં પ્રથમ વખત 14340 નવા કોવિડ કેસ નોંધાયા હતા. જ્યારે વધુ 158 લોકોનાં મૃત્યુ થયા છે. તેની સાથે ડેથ કાઉન્ટ 6486 પર પહોંચી ગયો છે. કોવિડનો રિકવરી રેટ ઘટીને 74.93 ટકા છે. ત્યારે 7727 લોકોએ કોવિડને મ્હાત આપી છે. તેની સાથે અત્યાર સુધી 3,82,426 લોકો ડિસ્ચાર્જ થઈ ચૂક્યા છે. રાજ્યમાં એક્ટિવ કેસ (Active cases)ની સંખ્યા વધીને 1 લાખ 20 હજારને પાર પહોંચી ગઈ છે.\nગુજરાતની અંદર વક્રી રહેલા કોરોના સંક્રમણના કારણે રાજ્યના 20 શહેરોની અંદર રાત્રી કરફ્યુની સાથે કેટલીક પાબંધીઓ પણ સરકાર દ્વારા લગાવી દેવામાં આવી છે. ત્યારે હાલ ગૃહ મંત્રાલયની ૨૬ એપ્રિલની માર્ગદર્શિકા સંદર્ભે મુખ્યમંત્રી વિજયભાઈ રૂપાણીએ ગૃહ વિભાગ સાથેની તાકીદની બેઠક પછી મહત્વના નિર્ણયો કર્યા છે.\nહાલ મળતી ખબર પ્રમાણે રાત્રી કર્ફયુંમા રાજયના બીજા નવ શહેરોનો વધારો કરવામા આવ્યો છે. હવેથી રાજયના 29 શહેરમાં રાત્રી આઠ વાગ્યાથી સવારના6વાગ્યા સુધી કરફ્યુ રહેશે.આ તમામ નિયંત્રણો 28 એપ્રિલથી5મે સુધી અમલી રહેશે. જેમાં સિનેમા હોલ, ઓડિટોરીયમ અને રેસ્ટોરન્ટ પણ બંધ રહેશે.\nનવા ઉમેરાયેલા શહેરોમાં હિંમતનગર, પાલનપુર, નવસારી, વલસાડ, પોરબંદર, બોટાદ, વિરમગામ, છોટાઉદેપુર અને વેરાવળ-સોમનાથ સહિત કુલ ૨૯ શહેરોમાં રાત્રિના ૮ થી સવારના ૬ વાગ્યા સુધી કોરના કરફ્યુ રહેશે તદઉપરાંત આ ૨૯ શહેરોમાં વધારાના નિયંત્રણો મૂકવાનો રાજ્ય સરકાર દ્વારા નિર્ણય કરવામાં આવ્યો છે.\nઆ નિયંત્રણો દરમિયાન ઉપરોક્ત ૨૯ શહેરોમાં તમામ આવશ્યક સેવાઓ ચાલુ રહેશે. અનાજ-કરિયાણાની દુકાન, શાકભાજી, ફળ-ફળાદિ, મેડિકલ સ્ટોર, મિલ્ક પાર્લર, બેકરી તથા ખાદ્યપદાર્થોની દુકાનો ચાલુ રહેશે.\nઆ ૨૯ શહેરોમાં પણ તમામ ઉદ્યોગો, ઉત્પાદન એકમો, કારખાનાઓ અને બાંધકામ પ્રવૃત્તિઓ યથાવત ચાલુ રહેશે. આ તમામ એકમોએ SOPનું ચુસ્તપણે પાલન કરવાનું રહેશે. તમામ મેડિકલ અને પેરામેડિકલ સેવાઓ યથાવત રહેશે. આ ૨૯ શહેરોમાં તમામ રેસ્ટોરન્ટ બંધ રહેશે માત્ર ટેક-અવે સેવાઓ ચાલુ રાખી શકાશે.\nતમામ ૨૯ શહેરોમાં મોલ, શોપિંગ કોમ્પલેક્ષ, ગુજરી બજાર, સિનેમા હોલ, ઓડિટોરિમય, જીમ, સ્વીમિંગ પુલ, વોટરપાર્ક, જાહેર બાગ-બગીચાઓ, સલૂન, સ્પા, બ્યુટી પાર્લર અને અન્ય એમ્યુઝમેન્ટ પ્રવૃત્તિઓ બંધ રહેશે. સમગ્ર રાજ્યમાં તમામ APMC બંધ રહેશે. માત્ર શાકભાજી અને ફળ-ફળાદિના વેચાણ સાથે સંલગ્ન APMC ચાલુ રાખી શકાશે.\nસમગ્ર રાજ્યમાં ધાર્મિક સ્થળોએ જાહેર જનતાનો પ્રવેશ બંધ રહેશે માત્ર સંચાલકો અને પૂજારીઓ પૂજાવિધિ કરી શકશે. સમગ્ર રાજ્યમાં પબ્લિક બસ ટ્રાન્સપોર્ટ ૫૦ ટકા ક્ષમતા સાથે ચાલુ રહેશે.\nPosted on 3:21 pm March 27, 2021 Author Shah Jina\nરાજ્યમાં દિવસેને દિવસે કોરોના વાયરસના કેસમાં વધારો થઈ રહ્યો છે. તંત્ર પણ દરેકને માસ્ક પહેરવા અને સોશિયલ ડિસ્ટન્સ રાખવા માટે અપીલ કરી રહ્યું છે. પોલીસ પણ માસ્ક વગર નીકળતા લોકો સામે પગલાં લઇ રહી છે. પોલીસ માસ્કને લઈને કડકપણે પાલન કરાવી રહી છે. અમદાવાદમાં માસ્ક વગર બહાર નીકળતા લોકો સામે પોલીસ દ્વારા કડક કાર્યવાહી કરવામાં More..\n7:13 am July 12, 2019 Patel Meet Comments Off on સૌથી વધારે કમાણી કરનાર એક માત્ર અક્ષય કુમારનો સમાવેશ થયો ફોર્બ્સની લિસ્ટમાં, 1 વર્ષમાં કમાયા 444 કરોડ


ગેસ સિલિન્ડર બુકિંગ પર મળે છે બમ્પર કેશબેક, જાણો કેવી રીતે ફાયદો ફાયદો મળશે - SATYA DAY\nગેસ સિલિન્ડર બુકિંગ પર મળે છે બમ્પર કેશબેક, જાણો કેવી રીતે ફાયદો ફાયદો મળશે\nજો તમે પોકેટ્સ એપ દ્વારા 200 રૂપિયા કે તેથી વધુની ગેસ બુકિંગ સહિત કોઈપણ પ્રકારનું બિલ પેમેન્ટ કરો છો, તો તમને 10 ટકા સુધીનું કેશબેક મળશે.\nવધતી જતી મોંઘવારીએ સામાન્ય લોકોની કમર તોડી નાખી છે. રાંધણગેસના ભાવ પણ દર મહિને સતત વધી રહ્યા છે. આ દરમિયાન, અમે તમારા માટે એક મહાન સોદો લાવ્યા છીએ. આ હેઠળ, તમને 14.2 કિલોના ગેસ સિલિન્ડર પર નિશ્ચિત કેશબેક મળશે.\nહકીકતમાં, ગ્રાહકો ડિજિટલ પેમેન્ટની સુવિધા પૂરી પાડતી પોકેટ્સ એપ દ્વારા ગેસ સિલિન્ડર બુક કરાવવા પર 10 ટકા કેશબેક મેળવી શકે છે. તમને જણાવી દઈએ કે આ એપ ICICI બેંક દ્વારા સંચાલિત છે. અમને જણાવો કે તમને કેશબેક કેવી રીતે મળશે.\nએક મહિનામાં3બિલ ચૂકવણી પર રોકડ પાછા\nખરેખર, જો તમે પોકેટ્સ એપ દ્વારા 200 રૂપિયા કે તેથી વધુનું બિલ પેમેન્ટ કરો છો, તો તમને 10 ટકા સુધીનું કેશબેક મળશે. ઓફરનો લાભ લેવા માટે ગ્રાહકોને કોઈ પ્રોમોકોડ દાખલ કરવાની પણ જરૂર નથી. પરંતુ ધ્યાન રાખો કે આ ઑફર માત્ર મહિનાના3બિલ પેમેન્ટ પર જ માન્ય રહેશે. કંપનીના નિયમો અનુસાર એક કલાકમાં માત્ર 50 યુઝર્સ જ આ ઓફરનો લાભ લઈ શકશે. સૌથી સારી વાત એ છે કે તમે બિલની ચુકવણી પર એક કલાકમાં 1 પુરસ્કાર/કેશબેક અને મહિનામાં3પુરસ્કારો/કેશબેક જીતી શકો છો.\nઆ રીતે બુકિંગ\n1. આ લાભ મેળવવા માટે, તમે તમારી Pockets Wallet એપ ખોલો.\n2. હવે રિચાર્જ અને પે બિલ્સ વિભાગમાં પે બિલ પર ક્લિક કરો.\n3. આ પછી Choose Billers માં More ના વિકલ્પ પર ક્લિક કરો.\n4. આ પછી તમારી સામે LPG નો વિકલ્પ આવશે.\n5. હવે સર્વિસ પ્રોવાઈડર પસંદ કરો અને તમારો મોબાઈલ નંબર એન્ટર કરો.\n6. હવે તમારી બુકિંગ રકમ સિસ્ટમ દ્વારા જણાવવામાં આવશે.\n7. આ પછી તમારે બુકિંગની રકમ ચૂકવવી પડશે.\n8. ટ્રાન્ઝેક્શન પછી, 10% ના દરે, તમને મહત્તમ રૂ. 50 ના કેશબેક સાથે પુરસ્કારો મળશે. કેશબેકની રકમ તમારા પોકેટ્સ વોલેટ ખોલતાની સાથે જ તેમાં જમા થઈ જાય છે.\nPrevious articleનિવૃત્ત બ્રિગેડિયરનો વિસ્ફોટ :હેલિકોપ્ટર ક્રેશ થવા પાછળ LTTEના સ્લીપર સેલ હોઈ શકે જાણો\nNext articleજેકલીનની વાર્ષિક આવક આઠ કરોડ રૂપિયા છે ,અભિનેત્રી જેકલીન ફર્નાન્ડીઝ આઈલેન્ડની માલિક છે .


The vehicle is taken away from the villagers on the dirt road of Kunda village but by pushing | કુંડા ગામના કાચા રસ્તે ગ્રામજનોથી વાહન લઈ જવાય છે પણ ધક્કા મારીને - Divya Bhaskar\nThe Vehicle Is Taken Away From The Villagers On The Dirt Road Of Kunda Village But By Pushing\nભાજપ તારો વિકાસ ખાડામાં:કુંડા ગામના કાચા રસ્તે ગ્રામજનોથી વાહન લઈ જવાય છે પણ ધક્કા મારીને\nકુંડાના રસ્તે જ્યા વરસાદ બાદ કટ પડ્યો હોય તે જગ્યાએ જીપ ચઢી ન શકતા ગ્રામજનોને ધક્કા મારવા પડે છે.\nવરસાદમાં કાચા રસ્તે પાઈપ પર પુરાણ હતું તે પણ વ્યવસ્થિત નથી\nR&Bએ ધ્યાન ન આપતાં ગ્રામજનો હજુ સારા રસ્તાથી વંચિત છે\nઆઝાદીના વર્ષો બાદ પણ હરખોડ કુંડા ગામના કાચા રસ્તા પાકા બન્યા નથી. રેવન્યુ વિલેઝ છે હરખોડ અને કુંડાની વસ્તી 1500થી વધુની છે. ત્યારે થોડા દિવસો પહેલા કોંગ્રેસ પક્ષ પણ વિકાસ દિવસની ઉજવણી કુંડા જવાના આ રસ્તે અને જે જગ્યાએ પાઈપ મૂકી માટી પુરાણ આર એન્ડ બી કર્યું હતું. તેજ જગ્યાએ ‘ભાજપ તારો વિકાસ ખાડામાં’ ના સૂત્રો સાથે વિરોધ કર્યો હતો. ત્યારે આ જગ્યા એ આર એન્ડ બી દ્વારા વાહન ચાલકોની અવર જવર માટે બાજુમાં કાચો રસ્તો કર્યો છે તે રસ્તા પર જીપ જ ચઢી શકતી નથી.\nબાઈક સવાર પણ જોખમ લઈ પસાર થાય છે. કારણ કે જીપ પસાર થાય તોય આગળથી ઉંચી થાય તેવો રસ્તો કર્યો છે. યુ આકાર જેવું હોય જીપમાં અનાજ કંઈ હોય તો ચઢી શકતી નથી અને ગ્રામજનો પહેલા આગળ ઉતરે છે પછી જીપને ધક્કા મારે છે. આ બાબતે જાગૃત નાગરિક દ્વારા નસવાડી આર એન્ડ બીમાં રજૂઆત કરાઈ હતી.છતાંય ધ્યાન અપાયું નથી.\nઆર એન્ડ બીએ રસ્તા વ્યવસ્થિત કર્યા છે ના રિપોર્ટ જિલ્લા સ્તરે મોકલી આપ્યા છે. પરંતું કુંડા ગામે જઈ ગ્રામજનોના નિવેદનો લેવા જોઈએ કાચો રસ્તો કેવો છે. દરરોજ રોજીદુ જીવન જીવતા ગ્રામજનો કઈક લેવા તો નસવાડી આવે પરતું દરરોજ આર એન્ડ બીએ કાચા રસ્તા સરખા કર્યા છે. ત્યાં જ ગ્રામજનો ફરજીયાત ધક્કા મારી જીપને ચઢાવે છે. તો કોઈ બીમાર હોય સગર્ભા મહિલાઓ હોય તો કેવી પરિસ્થિતિ સર્જાય તે આ પરિસ્થિતિ જોઈ સમજી શકાય છે.\nપાઈપ ઉપર માટી નાંખી વ્યવસ્થિત કરાય તો ઢાળ કપાઈ જાય\nવર્ષોથી દુઃખ ભોગવીએ છે. રસ્તો પાકો બનતો નથી. વરસાદમાં તો અમે નસવાડી આવતા નથી. પણ વરસાદ ન હોય તો હિંમત કરી બહાર નીકળીએ છે. કાચો રસ્તો છે. પાઈપ ઉપર માટી અથવા બીજું કંઈ નાંખી વ્યવસ્થિત કરાય તો દરરોજ જીપોને ધક્કા ન મારવા પડે. આટલું તો કરી આપો એજ અમારી માગ છે.> બીજાભાઈ, ગ્રામજન કુંડા


સૂર્યવંશી બોક્સ ઓફિસ કલેક્શન ડે 19 અક્ષય કુમાર કેટરીના કૈફ રોહિત શેટ્ટીની ફિલ્મ જંગી કમાણી - INN Gujarati\nસૂર્યવંશી બોક્સ ઓફિસ કલેક્શન ડે 19 અક્ષય કુમાર કેટરીના કૈફ રોહિત શેટ્ટીની ફિલ્મ જંગી કમાણી\nનવેમ્બર 24, 2021 Dharmik Vanpariya0Comments અક્ષય કુમાર, કેટરીના કૈફ, રોહિત શેટ્ટી, સૂર્યવંશી, સૂર્યવંશી કમાણી, સૂર્યવંશી બોક્સ ઓફિસ કલેક્શન, સૂર્યવંશી સંગ્રહ, સૂર્યવંશીની કમાણી\nસૂર્યવંશી બોક્સ ઓફિસ કલેક્શન દિવસ 19: અક્ષય કુમાર ચમક્યો\nસૂર્યવંશી બોક્સ ઓફિસ કલેક્શન દિવસ 19: અક્ષય કુમાર અને કેટરિના કૈફની ફિલ્મ ‘સૂર્યવંશી’ 19માં દિવસે પણ બોક્સ ઓફિસ પર વર્ચસ્વ જાળવી રહી છે. આ ફિલ્મ રિલીઝ થઈ ત્યારથી કમાણીના મામલામાં તેજીથી ચાલી રહી છે અને હવે સ્થિતિ એવી છે કે ટૂંક સમયમાં તે 200 કરોડની ક્લબમાં સામેલ થવા જઈ રહી છે. ‘સૂર્યવંશી’એ તેની રિલીઝના 19મા દિવસે પણ સારી કમાણી કરી છે. તરણ આદર્શ અને બોક્સ ઓફિસ ઇન્ડિયા દ્વારા આપવામાં આવેલી માહિતી અનુસાર, ફિલ્મે સોમવારે લગભગ2કરોડની કમાણી કરી છે.\n#સૂર્યવંશી પર પ્રભુત્વ ચાલુ રાખે છે #BO… પર સ્થિર રહે છે [third] સોમ… [Week 3] શુક્ર 3.26 કરોડ, શનિ 3.77 કરોડ, રવિ 5.33 કરોડ, સોમ 1.88 કરોડ. કુલ: ₹ 180.48 કરોડ. #ભારત બિઝ pic.twitter.com/ZNOcyPzzgo\n— તરણ આદર્શ (@taran_adarsh) 23 નવેમ્બર, 2021\nઅક્ષય કુમારની ‘સૂર્યવંશી’ એ રવિવારે 1.88 કરોડની કમાણી કરી હતી અને તેની કુલ કમાણી 180 કરોડથી ઉપર પહોંચી ગઈ હતી. હવે એ દિવસ દૂર નથી જ્યારે અક્ષય અને કેટરીનાની ફિલ્મ 200 કરોડનો જાદુઈ આંકડો પાર કરશે. નોંધનીય છે કે5નવેમ્બરે દિવાળીના અવસર પર ‘સૂર્યવંશી’ સિનેમાઘરોમાં ધમાલ મચાવી હતી. સૂર્યવંશી દેશભરમાં 4000 થી વધુ સ્ક્રીન્સ પર રિલીઝ થઈ છે, જ્યારે વિશ્વભરમાં તે 5200 સ્ક્રીન્સ પર રિલીઝ થઈ છે.\nઅક્ષય કુમારની ‘સૂર્યવંશી’ની વાર્તા અક્ષય એટલે કે ડીસીપી વીર સૂર્યવંશીની છે, જેઓ પોતાની ધૂનમાં મક્કમ છે અને આતંકવાદ સામે યુદ્ધ લડી રહ્યા છે. આ યુદ્ધ દરમિયાન તેને એક મોટા ષડયંત્રની ખબર પડે છે અને તે દેશ અને મુંબઈને બચાવવા નીકળી પડે છે. આ કામમાં તેની સાથે સિંઘમ અજય દેવગન અને સિમ્બા રણવીર સિંહ છે. આ રીતે ફિલ્મમાં એક્શન, ડ્રામા અને ઉડતા વાહનોની સાથે હેલિકોપ્ટર પર એક્શન સીન જોવા મળે છે. રોહિત શેટ્ટીની ફિલ્મની ખાસિયત એ છે કે ઘણા પાત્રો છે અને તે સૂર્યવંશીમાં પણ છે.\nવિડિઓ જુઓ: ધમાકા મૂવી રિવ્યુ: કાર્તિક આર્યનનું ધમાકેદાર અભિનય, સરસ નિર્દેશન\n← માધુરી દીક્ષિતે એક અંગ્રેજી ગીત પર દેશી ડાન્સ કર્યો તેની અનોખી ડાન્સ સ્ટાઈલ વાયરલ થઈ – એન્ટરટેઈનમેન્ટ ન્યૂઝ ઈન્ડિયા\nસોફી ચૌધરીએ મરૂન ચમકદાર વન શોલ્ડર ગાઉનમાં હોટ સ્ટાઇલ જુઓ →\nસૈયદ મુશ્તાક અલી ટ્રોફી: મનીષ પાંડેએ સુપર ઓવરમાં સિક્સ ફટકારી અને કર્ણાટક બંગાળને હરાવીને સેમી ફાઇનલમાં પ્રવેશ્યું – નવીનતમ ક્રિકેટ સમાચાર\nPSL 2022: પાકિસ્તાન સુપર લીગ 27 જાન્યુઆરીથી શરૂ થશે કરાચીની ફાઇનલમાં 27 ફેબ્રુઆરીએ લાહોરમાં પૂર્ણ શેડ્યૂલ જાણો – નવીનતમ ક્રિકેટ સમાચાર


વિશ્વમાં આકર્ષણનું કેન્દ્ર બનેલા સ્ટેચ્યુ ઓફ યુનિટી તરફ જતા રસ્તા પર પડી મોટી તીરાડ, જવાબદાર કોણ? - Watch Gujarat News : LIVE LATEST TODAY Online\nવિશ્વમાં આકર્ષણનું કેન્દ્ર બનેલા સ્ટેચ્યુ ઓફ યુનિટી તરફ જતા રસ્તા પર પડી મોટી તીરાડ, જવાબદાર કોણ?\nડભોઇ થી સ્ટેચ્યું ઓફ યુનિટી (Statue of Unity) તરફ જવાના માર્ગને આશરે ત્રણ વર્ષ પહેલા ફોર લેન ટ્રેક બનાવવામાં આવ્યો હતો\nચણવાડા નજીકથી પસાર થતી નર્મદા કેનાલ ઉપર આવેલા બ્રિજ પર નો એક તરફા રોડ પર વચ્ચોવચ તિરાડ જોવા મળી હતી\nસ્થાનિકો દ્વારા વિશ્વ કક્ષાના પર્યટન સ્થળ તરફ જવાના રસ્તે નબળી કામગીરી કરવામાં આવતા રોષની લાગણી જોવા મળી રહી\nGujarat, On way to statue of unity Major Crack on road\nWatchgujarat. કેવડિયામાં બનેલુ સ્ટેચ્યુ ઓફ યુનિટીની વિશ્વ પ્રખ્યાત છે. ગુજરાતની સાથે દેશના અન્ય રાજ્યો તથા અન્ય દેશોમાંથી સહેલાણીઓ અહિંયા મુલાકાતે આવતા હોય છે. કોરોનાની બીજી લહેર કાબુમાં આવતા જ અહિંયા સહેલાણીઓને ધસારો પુન શરૂ થયો હતો. ત્યારે સ્ટેચ્યું ઓફ યુનિટી તરફ જતા રસ્તા પર નબળા બાંધકામની પોલ ખોલે તેવો કિસ્સો સામે આવ્યો છે. રસ્તા પર તિરાડ પડતા સ્થાનિકોમાં રોષની લાગણી જોવા મળી રહી છે.\nડભોઇ થી સ્ટેચ્યું ઓફ યુનિટી તરફ જવાના માર્ગને આશરે ત્રણ વર્ષ પહેલા ફોર લેન ટ્રેક બનાવવામાં આવ્યો હતો. ચણવાડા નજીકથી પસાર થતી નર્મદા કેનાલ ઉપર આવેલા બ્રિજ પર નો એક તરફા રોડ પર વચ્ચોવચ તિરાડ જોવા મળી હતી. જેને કારણે ખાસ કરીને રાત્રીના સમયે રોડ પરથી મુસાફરી કરતા લોકોમાં અકસ્માતનો ભય સતાવી રહ્યો છે. સ્થાનિકો દ્વારા વિશ્વ કક્ષાના પર્યટન સ્થળ તરફ જવાના રસ્તે નબળી કામગીરી કરવામાં આવતા રોષની લાગણી જોવા મળી રહી છે. અને તેની સાથે રોડનું સત્વરે સમારકામ કરવામાં આવે તેવી માંગ ઉઠી છે.\nડભોઇ થી સ્ટેચ્યું ઓફ યુનિટી કેવડીયાને જોડતા ફોર લેન ટ્રેક રોડનું આશરે ત્રણ વર્ષ પૂર્વે નાયબ મુખ્ય મંત્રી નિતિનભાઈ પટેલ ના વરદ હસ્તે લોકાર્પણ કરવામાં આવ્યું હતું. તે સમયે આ રોડ ઉપર થી સ્ટેચ્યું ઓફ યુનીટી નું લોકાર્પણ હોવાથી અધીકારીઓ ના અવર જવર માટે રોડ નું કામ તાત્કાલિક ઘોરણે કરવામાં આવ્યું હતું. જેમાં કેટલીક ખામીઓ રહી જવા પામી હોવાનું હવે બહાર આવી રહ્યું છે.\nવરસાદી સિઝન માં રોડ ધોવાતા કેટલીક જગ્યા એ ખાડા પડ્યા હતા. ચણવાડા ગામ નજીક થી પસાર થતી નર્મદા કેનાલ ઉપર પણ ફોર ટ્રેક બ્રિજ બનાવાયો હતો ત્યાં હવે મોટી તીરાડ સામે આવી છે. જેને પગલે રાત્રી મુસાફરી કરતાં બાઇક સવારો તેમજ કાર ચાલકો ના ટાયર આ તિરાડ માં ફસાઈ જવાને પગલે અકસ્માત નોતરી રહી છે.\nનોંધનીય છે કે, તંત્ર દ્વારા બાંધકામ જલ્દી કરવાને કારણે યોગ્ય ગુણવત્તા જળવાઇ ન હોય તેવું અનુમાન પ્રાથમિત તબક્કે લાગી રહ્યું છે. હવે જો તંત્ર દ્વારા આ રસ્તાનું સમયસર સમારકામ કરવામાં નહિ આવે તો અહિંયાથી પસાર થતા વાહનોનો અકસ્માત થાય તેવી ભિતી સેવાઇ રહી છે. તેવા સમયે દુર્ઘટના થાય તો તેની માટે જવાબદાર કોણ તેવા અણિયારા સવાલો લોકોના મનમાં ઉઠી રહ્યા છે.


Home ભારત રાજકારણ વળતો ઘા: કમલનાથની ટીપ્પણી પર ઈમરતી દેવીનો સોનિયાને સવાલ\nમધ્ય પ્રદેશ સરકારના મહિલા મંત્રી ઈમરતી દેવી પર અભદ્ર ટીપ્પણી કરવાના મામલે કમલનાથ ફસાઈ ગયા છે અને ઈમરતી દેવીએ આ મામલે સોનિયા ગાંધીને પણ સવાલ કર્યો છે.\nભોપાલ: મધ્ય પ્રદેશમાં વિધાનસભાની અતિશય મહત્ત્વની પેટાચૂંટણીઓ થઇ રહી છે. આ પેટાચૂંટણી પર હાલની શિવરાજ સિંહ સરકારનું ભવિષ્ય અવલંબે છે અને આથી જ તે માટે કોંગ્રેસ અને ભાજપા બંને પુરજોશમાં પ્રચાર કરી રહ્યા છે.\nપરંતુ આ પ્રચાર દરમ્યાન ગઈકાલે મધ્ય પ્રદેશના પૂર્વ મુખ્યમંત્રી કમલનાથની જીભ લપસી ગઈ હતી અને તેમણે રાજ્ય સરકારમાં મંત્રી એવા ઈમરતી દેવીને ‘આઈટમ’ કહીને બોલાવ્યા હતા. કમલનાથના આ નિવેદનની ભાજપા દ્વારા તો ભરપૂર આલોચના થઇ જ હતી પરંતુ ઈમરતી દેવીએ કમલનાથની વાણી પર રોષ પ્રગટ કર્યો હતો.\nએક ન્યૂઝ સંસ્થાને આપેલા ઇન્ટરવ્યુમાં ઈમરતી દેવી રડી પડ્યા હતા અને પ્રશ્ન કર્યો હતો કે શું કોંગ્રેસ પ્રમુખ સોનિયા ગાંધી પોતાની પુત્રી વિષે આ પ્રકારની ટીપ્પણી સહન કરત ખરાં? ઈમરતી દેવીએ સોનિયા ગાંધીને કમલનાથને તત્કાળ અસરથી કોંગ્રેસમાંથી કાઢી મુકવાનો પડકાર ફેંક્યો હતો.\nતો બીજી તરફ મુખ્યમંત્રી શિવરાજ સિહ ચૌહાણ કમલનાથના ઉપરોક્ત નિવેદનના વિરોધમાં બે દિવસના મૌન પાળી રહ્યા છે. આ મામલે શિવરાજ સિંહ ચૌહાણે કોંગ્રેસના કાર્યકારી અધ્યક્ષ સોનિયા ગાંધીને પણ થોડા સમય અગાઉ એક પત્ર લખ્યો છે.\nપ્રદેશ ભાજપાએ કમલનાથની ટીપ્પણી અંગે કહ્યું હતું કે નવરાત્રીના સમયમાં જ કમલનાથે એક મહિલાનું અભદ્ર રીતે અપમાન કર્યું છે.\nઆજે જ્યારે પત્રકારો દ્વારા કમલનાથને શું પોતે પોતાના શબ્દો પરત ખેંચશે તેવો સવાલ કરવામાં આવ્યો હતો ત્યારે કમલનાથે તેમ કરવાની સ્પષ્ટ ના પાડી દીધી હતી અને કહ્યું હતું કે રાજકારણમાં બધા લોકો આઈટમ જ હોય છે.\nઈમરતી દેવી અગાઉ કમલનાથ સરકારમાં પણ મંત્રી રહ્યાં હતા અને થોડા સમય પહેલાં તેઓ પક્ષ પલટો કરીને ભાજપામાં પ્રવેશ પામ્યાં છે.\nPrevious articleપ્રોપર્ટીમાં રોકાણ કરતા પહેલા કયા કયા મુદ્દાઓ ધ્યાનમાં લેશો ?\nNext articleડંખ: રિપબ્લિક ટીવીના સ્ટિંગમાં કોંગ્રેસ અને મહારાષ્ટ્ર સરકાર સપડાયા


આ ખેલાડીના ઈશારા પર રમશે ટીમ ઈંડિયાના કેપ્ટન વિરાટ કોહલી | Virat Kohli will play under the captaincy of Rory Burns in county cricket - Sambhaav News\nટીમ ઇન્ડિયાના કેપ્ટન વિરાટ કોહલી જૂનમાં કાઉન્ટી ક્રિકેટ રમવા જશે. કોહલી, જેણે સરે ક્લબમાં હસ્તાક્ષર કર્યા હતા, તે અફઘાનિસ્તાન સામેની ઐતિહાસિક ટેસ્ટ મેચમાં ભાગ લેશે નહીં.\nવિરાટ કોહલી કાઉન્ટી ક્રિકેટમાં A લિસ્ટની ત્રણ અને ફર્સ્ટ ક્લાસના ત્રણ મેચ રમશે. આ દરમિયાન, ટીમ ઇન્ડિયાના કેપ્ટન કોહલીએ એક ખેલાડીની દેખરેખ હેઠળ રમવું પડશે. વાસ્તવમાં 29 વર્ષીય કોહલીએ સરે ક્લબના કેપ્ટન વતી રમશે. કલ્બના કેપ્ટન રોરી બર્ન્સને બનાવવામાં આવ્યો છે.\nટીમ ઇન્ડિયાના કેપ્ટન વિરાટ કોહલીએ કાઉન્ટી ક્રિકેટ રમવાનું નક્કી કર્યું છે કારણ કે ઇંગ્લેન્ડમાં તેનો છેલ્લો પ્રવાસ ઘણો નિરાશાજનક રહ્યો હતો. કોહલીએ 10 ઈનિંગ્સમાં 13.40ની સરેરાશ સાથે 134 રન કર્યા હતા.\nજો કે, કાઉન્ટી ક્રિકેટ પછી, વિરાટ કોહલી ટીમ ઈન્ડિયા સાથે ઇંગ્લેન્ડના પ્રવાસ પર જોડાશે જેમાં ત્રણ ટી 20 આંતરરાષ્ટ્રીય સિરિઝનો સમાવેશ થાય છે. જો કે, 27મી જુન અને 29 જૂનના રોજ, ‘મેન ઇન બ્લુ’ આયર્લેન્ડ સામે બે ટી 20 આંતરરાષ્ટ્રીય મેચો રમશે.\nજો કોહલીને આયર્લેન્ડ સામે બીજી ટ્વેન્ટી 20 રમવી હોય તો તેણે એ જ દિવસે ઇંગ્લેન્ડથી ફ્લાઈટ લેવી પડશે જ્યારે તેનો પ્રથમ ક્લાસ પ્રોગ્રામનો અંત આવશે. જો કે, વિરાટ કોહલીની IPLની ટીમ રોયલ ચેલેન્જર્સ બેંગલોરના પ્લેઑફની સ્પર્ધામાંથી બહાર થઈ ગઈ છે. વિરાટ કોહલીનું સંપૂર્ણ ધ્યાન હવે ઈંગ્લેન્ડના પ્રવાસ પર જશે.\nCricketEnglandVirat Kohlit20captainteam indiaviratcounty cricket\nમારી પિયરની અટક મારી ઓળખ છે…\nબજારમાં સુધારાની શક્યતા ઓછીઃ બેન્ક શેરનું ‘સેન્ટિમેન્ટ વીક’\nઅનામત આંદોલનનાં પગલે દિલ્હીમાં પાણીની તંગી સર્જાઈ


એક જબરજસ્ત શોધ: ગોળીનો ઘા 15 સેકન્‍ડમાં સાજો થઇ જશે | kabuter\nએક જબરજસ્ત શોધ: ગોળીનો ઘા 15 સેકન્‍ડમાં સાજો થઇ જશે\nMG / ફેબ્રુવારી 9, 2014\nગોળીનો ઘા માત્ર ૧૫ સેકન્‍ડમાં સાજો થઇ જાય એવી સોય વિકસાવતા વૈજ્ઞાનિકો.\nટુંક સમયમાં અમેરિકી લશ્‍કરમાં થશે ઉપયોગ\nસોય બનાવનાર કંપની રેવમેડ એકસ અનુસાર ઇન્‍જેકશન લગાવ્‍યા બાદ ઘા ભરાવાની પ્રક્રિયા ઘણી ઝડપી હોય છે. જ્‍યાં સુધી તમે પાટો બાંધવા જાવ છે ત્‍યાં સુધી રકતસ્ત્રાવ અટકી ગયો હોય છે . ત્‍યાં આ સ્‍પંજ દબાણ પણ વધારે છે. માટે ઘાને દબાવાની પણ જરૂર પડતી નથી.[more…]\nફેબ્રુવારી 9, 2014 in Achievement. ટૅગ્સ:american militery, bullet injury, fast healn of wound\n← સૌરાષ્ટ્રની ખેડૂતપુત્રીએ પાંચ સુવર્ણચંદ્રક પ્રાપ્ત કર્યા.\nઆ છોકરીએ વાળથી ખેંચી 8835 કિલોની ટ્રક →


કોહલી જ છે ટીમ ઈન્ડિયાનો અસલી ‘બોસ’: કોચ શાસ્ત્રી\nનવગુજરાત સમય | Publish Date: Dec 20 2017 5:49PM\nટીમ ઈન્ડિયાના કોચ રવિ શાસ્ત્રીએ કાયમી કેપ્ટન વિરાટ કોહલીના વખાણ કરતા કહ્યું હતું કે, ટીમનો અસલી બોસ કોહલી જ છે. શાસ્ત્રીનું કહેવું છે કે વિરાટ ક્રિકેટર તરીકે પહેલેથી જ મેચ્યોર છે, પરંતુ હવે તે વ્યક્તિ તરીકે પણ મેચ્યોર બની ગયો છે. તેની ટીમ પર સકારાત્મક અસર પડી રહી છે. શાસ્ત્રીએ એમ પણ કહ્યું કે વિરાટ કોહલી ટીમના કેપ્ટન છે અને કોચની દરેક સલાહ માનવા માટે તે બંધાયેલો નથી.\nટીમ ઈન્ડિયાના કોચનું કહેવું છે કે, ‘અમારા વચ્ચે સારી સમજણ છે. અમારું વ્યક્તિત્વ મળતું આવે છે. અમારા વચ્ચે વિશ્વાસ પણ છે. અમે બન્ને જીતવા માટે રમીએ છીએ, ટાઈમ પાસ માટે નહીં. પોતાના સમયમાં ધુંઆધાર ક્રિકેટર રહેલા શાસ્ત્રીએ જણાવ્યું કે, ‘આ એ ટીમ નથી, જે નંબરો માટે નથી રમતી. આ ટીમ અન્ય ટીમોનો મુકાબલો કરવા માંગે છે. અમે રમતને આગળ લઈ જવા ઈચ્છીએ છીએ. સૌથી મોટી વાત કોહલી જેવો દેખાય છે તેવો જ વ્યક્તિ છે, તે કોઈ ડોળ કરતો નથી.’\nસુચનો માનવા કે ના માનવા તેની મરજી\nટીમ ઈન્ડિયા માટે 80 ટેસ્ટ અને 150 વન-ડે રમેલા કોચ શાસ્ત્રી એ વાતને સ્વીકારે છે કે કેટલીક વાર કોહલી અને તેમના વિચારો મળતા નથી. તેમ છતાં તેમના સંબંધો ખરાબ થયા નથી. શાસ્ત્રીએ વધુમાં જણાવ્યું કે, ‘મારા મતે ટીમનો કેપ્ટન જ અસલી બોસ હોય છે. તે મારી પાસે સુચન માંગી શકે છે, પરંતુ તે મારા વિચારોથી કાયમ સહમત થશે તે શક્ય નછી. મારું પણ માનવું છે કે સુચનો ભલે લે પરંતુ નિર્ણય પોતે સ્વયં કરે.’\nવિરાટનું પ્રદર્શન સુધરી રહ્યું છે\nચાલુ વર્ષે જુલાઈમાં બે વર્ષ માટે ટીમ ઈન્ડિયાના હેડ કોચ બનનાર શાસ્ત્રીનો કાર્યકાળ 2019 વર્લ્ડકપ સુધીનો છે. એક પ્રશ્નના જવાબમાં તેમણે વિરાટને મેચ્યોર ગણાવતા કહ્યું કે મને લાગે છે કે તે ઘણું સારું કરી રહ્યો છે. તમે પણ જોઈ શકો છો કે કેપ્ટન તરીકે તે કેટલો મેચ્યોર થઈ ગયો છે. હાલ વિરાટ 29 વર્ષનો જ છે. તે હજુ ઘણો યુવા છે. તેમની પાસે 7-8 વર્ષ છે અને હજી વધુ સારું કરી શકે છે.\nટીમ ઈન્ડિયાનો કેપ્ટન કોહલી તાજેતરમાં જ તેની ગર્લફ્રેન્ડ અને બોલિવૂડ એક્ટ્રેસ અનુષ્કા શર્મા સાથે લગ્નના બંધને બંધાયો છે. 21 ડિસેમ્બરના વિરાટ અને અનુષ્કાનું દિલ્હીમાં ડિપ્લોમેટિક એન્ક્લેવમાં રિસેપ્શન યોજનાર છે. ત્યારબાદ વિરાટ ટીમ ઈન્ડિયા સાથે સાઉથ આફ્રિકા ટૂર પર પણ જવાનો છે. આ ટૂર ઘણી કપરી માનવામાં આવી રહી છે.


દેના બેન્ક અને વિજયા બેન્ક વિલીન થઇ બેન્ક ઓફ બરોડામાં, જાણો શું-શું બદલાવ આવશે\nPosted on April 4, 2019 Author RachitaComments Off on દેના બેન્ક અને વિજયા બેન્ક વિલીન થઇ બેન્ક ઓફ બરોડામાં, જાણો શું-શું બદલાવ આવશે\nકેન્દ્ર સરકારે દ્વારા દેના બેન્ક અને વિજયા બેન્કને બેન્ક ઓફ બરોડા સાથે જોડી દેવામાં આવી છે, જે 1 એપ્રિલથી અમલમાં આવી ચૂક્યું છે. જેથી હવે દેના બેન્ક અને વિજયા બેન્ક પણ બેન્ક ઓફ બરોડા બની ચુકી છે. એટલે કે દેના બેન્ક અને વિજયા બેન્કના ગ્રાહકોના બેંકમાં ખાતાઓ હવે બેન્ક ઓફ બરોડામાં તબદીલ કરવામાં આવશે. જેના કારણે આ બેંકોમાં જેના ખાતા છે, એ ગ્રાહકોને ઘણી તકલીફોનો સામનો કરવો પડી રહ્યો છે.\nઆ બંને બેન્કના બેન્ક ઓફ બરોડા (BOB) માં વિલય સાથે જ હવે BOB દેશની ત્રીજી સૌથી મોટી બેન્ક બની જશે. અત્યારે સ્ટેટ બેન્ક ઓફ ઇન્ડિયા (SBI) 45.85 લાખ કરોડના બિઝનેસ સાથે દેશની સૌથી મોટી બેન્ક છે, 15.8 લાખ કરોડના બિઝનેસ સાથે HDFC બીજા નંબરે અને 11.02 લાખ રૂપિયાના બિઝનેસ સાથે ICICI ત્રીજા સ્થાને છે. પણ હવે નવી બેન્ક ઓફ બરોડાનો બિઝનેસ 15.4 લાખ કરોડનો થશે એટલે તે ત્રીજા નંબરની બેન્ક બની જશે.\nદેના બેન્ક અને વિજયા બેન્કના બેન્ક ઓફ બરોડામાં વિલય થવાને કારણે દેના બેન્ક અને વિજયા બેન્કના ગ્રાહકોને ઘણી તકલીફોનો સામનો કરવો પડી રહ્યો છે. આ બંને બેન્કના ખાતા ધારકોના બેન્ક એકાઉન્ટ નંબર બદલવામાં આવશે. એટલે ગ્રાહકોએ પોતાના ખાતાને લોન, સબસીડી જે બીજે જ્યા પણ લગાવ્યા હશે ત્યાં તેમને ખાતા સંખ્યા બદલવા પડશે.\nબેંકોના ગ્રાહકો પર પડનાર અસર વિશે વાત કરીએ તો ગ્રાહકોને નવો એકાઉન્ટ નંબર અને કસ્ટમર આઈડી મળશે. આ ફી નવો એકાઉન્ટ નંબર અને IFSC કોડ મળ્યા બાદ તેને આયકર વિભાગ, ઇન્સ્યોરન્સ, પેંશન યોજના કે બીજે જ્યા પણ ખાતું જોડાવ્યું હતું એ બધે જ વિગતો બદલાવવી પડશે.\nનવી ચેકબુક, ક્રેડિટ કાર્ડ, ડેબિટ કાર્ડ, પણ બનશે. ફિક્સ ડીપોઝીલ અને રીકરીંગ પર કોઈ અસર નહિ થાય. જે વ્યાજદરો પર લોન ચાલુ છે તેના પર કોઈ બદલાવ નહિ થાય. બેન્કોને કેટલીક બ્રાન્ચો બંધ થઇ જશે જેથી ગ્રાહકોએ નવી બ્રાન્ચોમાં જવું પડી શકે છે. ગ્રાહકોએ નવેસરથી KYC પણ કરાવવું પડશે.\nજો કે આ બધી જ પ્રક્રિયા પુરી થતા થતા એકથી દોઢ વર્ષ સુધીનો સમય લાગી શકે છે. કારણ કે બંને બેંકોની બેન્કિંગ સિસ્ટમ અલગ અલગ હોય જેને હવે બેન્ક ઓફ બરોડામાં તબદીલ કરવાની હોઈ પ્રક્રિયા લાંબી રહેશે.\nPosted on September 7, 2019 Author Rachita\nકોઈ પણ દેશ બીજા દેશો સાથેના રાજદ્વારી સબંધો વગર પોતાનું અસ્તિત્વ ટકાવી શકતો નથી. મનુષ્યની જેમ રાષ્ટ્રો વચ્ચે પણ મિત્રતા-શત્રુતાના સબંધો રહેલા હોય છે. અમુક સાથે હાથ મેળવવાના સબંધો હોય છે તો અમુક સાથે ખાંડા ખખડાવવાના! રાજદ્વારી સબંધોના નાતે ભારતને શત્રુઓ પણ મળ્યા છે અને મિત્રો પણ. શત્રુઓમાં તો જાણે પાકિસ્તાન અને ચીન છે જ. Read More…\nPosted on May 5, 2020 Author Jayesh\nદુનિયાભરમાં કોરોના વાયરસનો ખતરો ચાલી રહ્યો છે તો બીજી તરફ દેશની સરહદો ઉપર આતંકવાદીઓ નજર રાખીને બેસી રહ્યા છે અને આપણી સેનાના જવાનો આ આતંકવાદીઓથી આપણી રક્ષા કરવા માટે ખડેપગે ઉભા છે, ત્યારે જમ્મુ કશ્મીરના હંદવાડામાં આતંકવાદીઓ હુમલો કર્યો હતો જેમાં આપણી સેનાના2ઓફિસર અને ત્રણ જવાન શહીદ થઇ ગયા હતા, સામે બે આતંકવાદીઓને Read More…\nPosted on April 8, 2020 Author Jayesh\nદેશ અત્યારે સંકટની ઘડીમાં છે. કોરોના વાઇરસને કારણે ફેલાયેલી મહામારીએ આજે વિશ્વને બાથ ભરી છે, જેમાં ભારતનો પણ સમાવેશ થાય છે. દેશનાં ધાર્મિક સંસ્થાનો દ્વારા આપવામાં આવી રહેલી મદદ અવગણી શકાય તેમ નથી. મંદિરની શું જરૂર? – એવું કહેતા લોકો હવે મંદિરનું મહત્ત્વ સમજતા થયા છે. લગભગ ભારતમાં અને ગુજરાતમાં તો ગામડે-ગામડે સુગંધ પ્રસરાવી રહેલ Read More…\nAugust 20, 2019 Grishma Comments Off on કરીના કપૂરના મેકઅપ વગરના ફોટો થયો ઇન્ટરનેટ પર વાયરલ, લોકોએ કહ્યું- બદ દ્દુઆ ના દે…જુઓ બધી તસ્વીરો\nMay 14, 2020 Jayesh Comments Off on મોદીજીના 20 લાખ કરોડના પેકેજ પર મેદાનમાં આવ્યો વિજય માલ્યા, કહ્યું કે સરકાર મારી પાસેથી


Video: ...અને મહિલાએ નરેન્દ્ર મોદીને કરી લીધી 'Kiss!' | A woman kissed on PM Narendra Modi's hand in Washington - Gujarati Oneindia\n12 min ago દિલ્હી કોંગ્રેસના નવા અધ્યક્ષ તરીકે સુભાષ ચોપડાની પસંદગી, કીર્તિ આઝાદને મળ્યું આ પદ\n55 min ago દિલ્હી ચૂંટણી પહેલા મોદી સરકારનો વધુ એક ફેસલો, 40 લાખ લોકોને ફાયદો થશે\n1 hr ago અમેરિકી સંસદમાં સિંધી કાર્યકર્તાએ પાકિસ્તાનની પોલ ખોલી, મહિલા અને હિન્દુઓ પર અત્યાચાર થાય છે\n1 hr ago દિવાળી પર ફટાકડા ફોડવાને લઇને યોગી સરકારે લીધો આ નિર્ણય, આ સમયે જ ફોડી શકશો ફટાકડા\nVideo: ...અને મહિલાએ નરેન્દ્ર મોદીને કરી લીધી 'Kiss!'\n| Updated: Sunday, October 5, 2014, 16:55 [IST]\nદેશના વડાપ્રધાન નરેન્દ્ર મોદી હાલમાં જ અમેરિકન યાત્રા કરીને આવ્યા છે. આ યાત્રા દરમિયાન નરેન્દ્ર મોદીનો આખા અમેરિકામાં જય-જયકાર થવા લાગ્યો. અમેરિકામાં વસતા પ્રવાસી ભારતીયોએ નરેન્દ્ર મોદીના સ્વાગત માટે જાણે પોતાની પાંપણ બિછાવી દીધી હતી. મીડિયા અને અમેરિકન સરકારે પણ કોઇ મોદીના સ્વાગત અને કવરેજમાં કોઇ કસર બાકી રાખી નથી. જ્યારે વડાપ્રધાન નરેન્દ્ર મોદી પોતાની યાત્રા પૂરી કરીને સ્વદેશ પરત ફરી રહ્યા હતા, ત્યારે એક ઘટના એવી ઘટી જેનાથી વડાપ્રધાન પોતે પણ આશ્ચર્યચકિત થઇ ગયા હશે. વિદાય દરમિયાન નરેન્દ્ર મોદી જ્યારે ભીડને અલવિદા કહી રહ્યા હતા ત્યારે એક મહિલાએ તેમનો હાથ ચૂમી લીધો.\nએરપોર્ટ પર વિદાઇ સમયે જ્યારે મોદી ત્યાં હાજર લોકો સાથે હાથ મિલાવીને ગુડબાય કરી રહ્યા હતા, તો એક મહિલાએ ભાવાવેશમાં આવીને મોદીના હાથને પોતાના હાથમાં પકડી ચુમી લીધો.\nવોશિંગ્ટન એરપોર્ટ પર મોદી છેલ્લીવાર ત્યાં હાજર લોકોની સાથે હાથ મિલાવીને તેમનું અભિવાદન સ્વીકારી રહ્યા હતા. આ લોકોમાંથી જ એક ભારતીય મહિલાએ જ્યારે મોદીએ તેની તરફ હાલ લઇ ગયા તો તેણે ભાવાવેશમાં આવીને મોદીનો હાથ પકડીને તેની પર ચુંબન ચોડી દીધું. જોકે સહજભાવે અને અચાનક ઘટેલી આ ઘટના તરફ નરેન્દ્ર મોદીએ ધ્યાન આપ્યું નહીં અને અન્ય લોકોનું અભિવાદન સ્વીકારવા માટે આગળ વધતા ગયા. અત્રે નોંધનીય છે કે આ પહેલા પર વિશ્વના ઘણા નેતાઓને આ પ્રકારે અચાનક બનેલી ઘટનાઓનો શિકાર બનવું પડ્યું છે.\nસીનિયર કોંગ્રેસ નેતા સલમાન ખુર્શીદે આયુષ્યમાન ભારત યોજનાના કર્યા વખાણ\nnarendra modi modi in us modi in america prime minister woman kiss નરેન્દ્ર મોદી વડાપ્રધાન મહિલા ભારતીય ચુંબન અમેરિકા\nA woman kissed on Prime Minister Narendra Modi's hand in Washington.